
Cuvânt înainte 


Din experienţa sfinţilor în vată m că pocăinţa este întoarcerea 
omului de la lucrurile contrare lui Dumnezeu şi contrare firii la 
lucrurile plăcute lui Dumnezeu şi conforme cu firea umană aşa 
cum a creat-o Dumnezeu. 

Astfel, pocăinţa este întoarcerea de la nepăsare şi nesimţire 
duhovnicească la trezvie (priveghere! şi simţire sfântă. Pocăinţa 
este întoarcerea de la starea de boală pricinuită sufletului prin 
păcat la starea de sănătate a sufletului, prin dobândire virtuţilor. 

Pocăinţa este întoarcerea de la înstrăinarea de Dumnezeu la 
prietenia cu Dumnezeu şi cu sfinţii Lui. 

Pocăinţa este schimbarea inimii împietrite a omului egoist şi 
rău în inimă milostivă şi iertătoare, pentru că a simţit milostivirea 
nesfârşită a lui Dumnezeu pentru om. Fără de pocăință nimeni nu 
va putea intra în împărăţia lui Dumnezeu. De aceea, atât Sfântul 
loan Botezătorul cât şi însuşi Mântuitorul Hristos şi-au început 
propovăduirea lor de chemare a lumii la mântuire şi 
Wâxa vegnica pn cuvintele: "Pocăiti-vă, că s-a apropiat 
împărăţia cerurilor" (Matei 3, 2; 4,17). 

Aşadar, "Uşile pocăinţei" sunt uşile cerului deschise în inimi. 
De aceea, perioada Triodului, ca şcoală a eliberării de păcat şi 
nevointâ pentru mântuire, este un urcuş spre Sf. Paşti, o ridicare 

a sufletului din pâcat pentru a-L întâlni pe Hristos cel 
înviat, câci învierea în Hristos este cu adevârat viata 
împărăției lui Dumnezeu împărtăşită oamenilor. 

Cartea "Uşile pocăinţei", scrisă de Părintele Petroniu Tănase, 
stareţul schitului românesc Prodromul din Sfântul Munte Athos, 
Grecia, este o meditaţie duhovnicească asupra bogăției de 
îndemnuri la pocăință şi pregătire pentru înviere, aşa cum sunt 
exprimate de sfinţii Bisericii Ortodoxe, ei înşişi fiind împlinitori şi 
dascăli ai pocăinţei. 

Semnele adevăratei pocăinţe sunt rugăciunea 
fierbinte, lacrimile curate, teama şi repulsia fată de 
păcat, iar roadele pocăinţei sunt bucuria sfântă şi 
faptele bune. De aceea, şcoala pocăinţei este în tradiţia 
ortodoxă laborator al învierii sufletului şi luptă 
duhovnicească pentru bucuria sfântă a mântuirii pe 
care o dăruieşte Sfântul Duh celor ce se întorc către 
Dumnezeu. 

Mulţumim autorului şi binecuvântăm pe cititorii acestei cărţi cu 
speranţa că ea le va fi de folos nu numai în perioada Postului 
Mare, ci în toată vremea vieţii lor, înțelegând că toată viata creştină 
este îndreptată spre înviere. 


t DANIEL Mitropolitul 
Moldovei şi Bucovinei 


Mănăstirea Sihăstria - Neamţ Anul 
Nou, 1994 

Vremea luptelor duhovniceşti 


Pr Pra 


"Sosit-a vremea pocăinţei” "inceputul 
luptelor duhovniceşti..." 


Asemenea celor patru anotimpuri ale anului, legate de solstiții 
şi echinocţii şi de prefaceri ale vremii, cele patru posturi de peste 
an sunt şi ele anotimpuri duhovniceşti, rânduite înaintea unor mari 
evenimente ale Bisericii, pentru a ne pregăti şi înnoi sufletele, ca 
să ne putem apropia cu vrednicie de Sfintele lui Hristos Taine. 

între ele insă, Postul Mare deţine un loc cu totul deosebit. 
Presimţim acest lucru din pregătirea cu care acest post este 
întâmpinat de Tradiţia creştinească, din grija cu care Biserica ni-l 
vesteşte cu trei săptămâni mai înainte, ceea ce nu se întâmplă cu 
nici unul din celelalte posturi mari de peste an. 

Numirile pe care imnografia Bisericii le dă Postului Mare, pre- 
cum "Uşa pocăinței”, "Calea mântuirii”, "Maica curăţiei”, "Vremea 
luptelor duhovniceşti" ş.a, ne spun mai precis rostul său deosebit, 
întotdeauna postul este legat de pocăință, acum însă el este arătat 
ca o "cale", ca o "metodă de pocăință”. O perioadă mare de timp 

este rânduită anume pentru pocăință; ni se dau îndrumări 
amănunțite cum s-o facem, cum să le aplicăm practic, zi de zi, în 
viaţa de rugăciune a Bisericii, la sfintele slujbe, cu metanii, post 
aspru, veghere, cetire duhovnicească. E însăşi pocăinţa în lucrare, 
sub îndrumarea şi cu ajutorul Bisericii. 

Două feţe are această lucrare: pe de o parte disciplinarea, pu- 
nerea în rânduială a vieţii noastre sufleteşti, lupta cu răul din noi; 
pe de alta, lupta cu răul din afară, cu puterile întunericului, care 
mai mult ne asaltează în vremea postului, precum vedem din viața 
însăşi a Domnului Hristos. Este războiul cel nevăzut, care trebuie 
dus "după Lege", precum zice Apostolul, pentru a putea ieşi birui- 
tori. Rânduiala Postului Mare aceasta urmăreşte: să ne înveţe legea 
şi strategia războiului, să ne arate armele de luptă. 

Toate acestea se fac în vederea atingerii unui rezultat precis: 
biruinţa asupra păcatului, izbăvirea de răutăţi, "săvârşirea bunătăţi- 
lor”, lucrarea virtuţilor. 

Icoana acestei înnoiri ne este sugerată de însăşi vremea de 
peste an, când este rânduit Postul Mare: începe în iarnă şi se 
sfârşeşte primăvara, când întreaga fire reînvie, după amorţeala din 
timpul iernii. Iarna este chipul vieţii noastre de păcat, primăvara - 
chipul învierii noastre. Apoi, se încheie cu moartea şi învierea 
Domnului, care sunt pârgă a morţii şi învierii noastre, pe care şi 
noi trebuie să le înfăptuim, învierea Domnului, învierea firii, sunt 
icoană, chip al învierii noastre, spre viaţa de veci. Este firesc deci 
ca această vreme a Postului Mare să fie rânduită anume pentru 
învierea noastră din păcat. 

De aici atenţia deosebită cu care este întâmpinat acest post. 
Cele trei săptămâni premergătoare ne pregătesc anume pentru oste- 
nelile postului, ca ele să se desfăşoare după rânduială, pentru a 
ajunge la ţinta urmărită. 

Dar moartea şi învierea noastră duhovnicească nu sunt nişte lu- 
cruri care trebuiesc realizate numai în Postul Mare, ci ele constituie 
însăşi scopul vieţii noastre pământeşti. Mântuitorul Hristos, prin 

învierea Sa, a inaugurat deja Pastile cel veşnic şi în Trupul Său 
înviat ne-a dăruit pârga trupului celui nou, pe care îl vom avea şi 
noi în ziua cea de apoi. 

Acum însă noi le avem ca o arvună şi le trăim la Pastile din 
fiecare an, căci învierea noastră nu se face dintr-o dată, ci treptat, 
ca o creştere organică, din putere în putere, până la învierea de- 
plină, cea de la urmă, precum o mărturisim în noaptea Sfintelor 
Paşti: "Ieri m-am îngropat împreuna cu Tine, Hristoase, azi înviez 
împreună cu Tine, înviind Tu..." 

Astfel, metoda arătată de Postul Mare capătă o valoare gene- 
rală pentru viaţă, este calea rânduită de Biserică, pe care trebuie să 
călătorim de-a lungul vieții pămînteşti, pentru a intra în împărăţia 
cerească. Ne-o spune şi numărul săptămânilor postului: numărul 7 
fiind simbolul veacului de acum, precum şi cadrul liturgic în care 
este cuprins postul: între Duminica Izgonirii lui Adam din Rai şi 
Duminica învierii, hotare între care se cuprinde întreaga noastră 
viaţă pământească. De aceea Postul Mare ne apare şi ca o icoană a 
vieţii noastre pământeşti: pe de o parte, vreme de necaz şi de întris- 
tare, ca urmare a păcatului; pe de alta, vreme de luptă cu răul şi de 
pregătire pentru redobândirea Raiului pierdut. 

De aceea, zăbovirea cu stăruinţă asupra vieţii liturgice din vre- 
mea Triodului ne este de mult folos sufletesc. Ne luminează asupra 
lucrului cel mai de seamă, pe care îl avem de făcut în viaţa, asupra 
meşteşugului prin care ne lucrăm mântuirea noastră. 

TRIODUL 


O decada deplină de săptămâni întru lucrarea desăvârșită 


a virtuţii, ca să dobândim asemănarea cu Domnul lisus. 
Dar pentru aceasta trebuie: 


O întreită pregătire spre a cunoaşte: fiinţa, puterea şi 
lucrarea virtuţilor şi întreitele curse ale celui viclean. 


O încordare deplină, cu toate puterile sufleteşti şi 
trupeşti în lucrarea despătimirii şi înnoirii noastre. 


Ajutorul nelipsit al harului, agonisit de mântuitoarele 
lui Hristos Patimi. 


Aşa ne pregătim pentru Sfânta înviere. 


lar dacă toată viaţa vom călători pe această cale, vom 
ajunge şi la Pastile cel veşnic. 

IE 


DUMINICA VAMEŞULUI ŞI A 
FARISEULUI 


Cea dintâi Duminică, a Vameşului şi Fariseului, Sfinţii Părinți 
au mai numit-o "vestitoare" a luptelor celor duhovniceşti, pentru că 
prin ea, ca o trâmbiţă, ni se vesteşte pregătirea de război împotriva 
dracilor, în postul care vine. 

Primul semnal al acestei pregătiri de luptă ni-l dau cele trei sti- 
hiri, care se cântă îndată după Evanghelia Utreniei: Uşile pocăinței, 
în cărările mântuirii... şi La mulțimea faptelor mele celor iele..., 
stihiri care ne umplu de umilinţă şi ne răscolesc inimile, în lumina 
lor ne vedem cu sufletul şi cu trupul întinate de mulțimea faptelor 
celor rele pe care le-am făcut; cu viaţa de până acum irosită în le- 
nevire, iar ziua înfricoşatei Judecăţi apropiindu-se înspăimân- 
tătoare. Ce vom face? Adâncă mâhnire şi cutremurare ne cuprinde 
şi ne umbreşte sufletul. Dar în acelaşi timp se iveşte şi o rază de 
nădejde: milostivirea cea nemăsurată a lui Dumnezeu, puternicele 
rugăciuni ale Maicii Domnului şi lucrarea curăţitoare şi înnoitoare 
a Pocăinţei, ale cărei uşi se deschid acum. Nădejdea ne întăreşte şi 
ne dă îndrăzneală să strigăm cu zdrobire de inimă ca şi Proorocul 

David: "Miluieşte-mă Dumnezeule, după mare mila Ta!” Cele trei 
stihiri ne pleacă spre pocăință şi totodată ne învaţă cum să o facem: 

- întorcându-ne la noi înşine şi cugetând la viaţa noastră 
păcătoasă; 

- cu cutremur şi cu teamă de înfricoşata Judecată; 

- cu nădejde şi încredere în dumnezeiasca milostivire. 

Simţămintele de teamă şi nădejde, pe care ni le trezesc aceste 
stihuri, trebuie să ne însoţească nelipsit de-a lungul Sfântului Post; 
de aceea le vom auzi de acum înainte la utrenia fiecărei duminici, 
până în duminica a cincea. 

Al doilea semnal de pregătire ni-l dă pilda evanghelică a 
Vameşului şi a Fariseului (Le. 18, 10-14), la care cântările şi citirile 
vecerniei şi utreniei mereu ne vor îndemna să cugetăm: 

"Să nu ne rugăm ca fariseul, fraţilor, că tot cel ce se înalță pe 
sine, se va smeri,; ci să ne smerim înaintea lui Dumnezeu prin post- 
ire, ca vameşul strigând: "Dumnezeule, milostiveşte-Te spre noi 
păcătoşii!" sau, "Fariseul biruindu-se de slava deşartă, s-a lipsit de 
bunătăţi; iar vameşul, prin pocăință s-a învrednicit de daruri..." 

Precum ne tâlcuieşte Sinaxarul duminicii, pilda ne pune 
înainte două aşezări sufleteşti: aceea a vameşului, pe care trebuie 
să tindem să o agonisim, şi cealaltă a fariseului, de care se cuvine 
să ne ferim şi să fugim. Pentru că smerenia şi pocăinţa vameşului 
sunt puternică într-armare împotriva dracilor, iar mândria şi înălţa- 
rea fariseului, început şi izvor a tot păcatul. Căci prin mândrie a 
căzut diavolul şi tot prin ea Adam a fost izgonit din Rai. lar toată 
tămăduirea a venit prin smerenie, prin smerenia Fiului lui Dum- 
nezeu, Care a luat chip de rob şi a răbdat moarte de ocară pe 
Cruce. 

Pilda ne arată pe viu acest lucru. Fariseul era om drept, iar 
vameşul om păcătos; acesta însă, prin smerenie,s-a întors mai 
îndreptat decât acela la casa sa. Recunoscându-şi păcatul, vameşul a 
dobândit dreptatea, fără osteneală şi degrab; şi ca el toţi cei ce s-au 
smerit, precum ne arată şi minunata cântare de la vecernia' 

duminicii: "Atotţiitorule Doamne, ştiu cât pot lacrimile! Că pe le- 
zechia din porţile morţii l-au ridicat, pe cea păcătoasă din păcatele 
cele de mulţi ani au mântuit-o; iar pe vameşul, mai presus decât pe 
fariseul, l-au îndreptat". lată dar că smerenia curăță degrabă şi 
uşurează povara păcatului, precum însuşi Domnul o spune: Tot 
cel ce se smereşte se va înălțţa"(Le. 18,14). 

Dar înălţarea este mai mult decât curăţire de păcate, îndată ce 
omul se curăţă de păcat, începe să lucreze harul, care sălăşluieşte 
întru el şi pe care păcatul nu-l lasă să lucreze. De aceea Apostolul 
spune: "Domnul celor smeriţi le dă har" (1 Petru 5, 5). Smerenia 
face lucrător harul din om, iar lucrarea harului este felurimea cea 
bogată a tuturor virtuţilor. Aşa cum mândria este izvor a toată rău- 
tatea, smerenia este izvorul a toată virtutea: pe de o parte se usucă 
răul de la izvor, pentru că este potrivnică mândriei; iar pe de alta, 
fiindcă este prielnică creşterii tuturor virtuţilor. 

Lucrarea smereniei însă nu se opreşte aici. întocmai ca şi 
bogăţia pământească, bogăţia cea duhovnicească a virtuţilor este 
primejduită de vrăjmaşii cei nevăzuţi, dracii. Cum ne fură ei rodul 
faptelor bune, ne-o spune Sf. Maxim Mărturisitorul. "Când omul 
se străduieşte cu virtutea şi cunoştinţa duhovnicească, se apropie 
de el dracii mândriei, ai slavei deşarte, ai dorinţei de a plăcea oa- 
menilor şi ai fățărniciei, care nu numai că nu-l] împiedică de la .vir- 
tute, ci îl şi ajută cu prefăcut vicleşug, pentru ca apoi să-l] tragă spre 
cele de-a stânga" (Rasp. către Thalasie 56, Filoc. voi. III). Se 
apropie viclenii de lucrătorul virtuţii şi-i şoptesc: "Mari lucruri 

faci: posteşti, te rogi, te nevoieşti, faci milostenie, eşti mai presus 
decât ceilalți oameni". Dacă omul ia aminte şi începe să se 
încreadă în sine, să se înalțe, cade ca fariseul cel drept dar 
lăudăros, îşi pierde rodul ostenelilor, fiindcă "tot cel ce se înalta, 
se va smeri" (Le. 18,14). 

Este adevărat ceea ce spun necuraţii cu vicleşug, că mare lucru 
face cel ce săvârşeşte binele, pentru că toate faptele bune sunt mari 
şi vrednice de cinste. Dar sunt aşa nu pentru că le face omul, ci 

pentru că sunt roade ale Duhului Sfânt, fără de care nu putem face 
nimic. De aceea ne învaţă Domnul: "Aşa şi voi, când veţi face 
toate cele poruncite vouă, si ziceţi: slugi netrebnice suntem, 
căci am făcut ceea ce eram datori si facem" (Luca 17,10). 

"Lucrează şi veghează" ne învaţă Sfinţii Părinţi. Lucrează toate 
faptele cele bune, dar nu fii fără de grijă de rodul lor, ci păzeşte-l 
de tâlharii cei nevăzuţi. lar putere nebiruită împotriva lor şi cămara 
cea mai sigură pentru comorile cele duhovniceşti, de care nu se pot 
apropia tâlharii-draci, este smerenia. Odată, Cuviosul Antonie a 
văzut toate cursele vrăjmaşului ca o mreajă întinse pe pământ şi 
suspinând a zis: "Oare cine poate scăpa de ele?” Şi a auzit un glas 
zicând: "Smerenia". Altădată, diavolul îi spune Cuviosului Maca- 
rie cel Mare: "Multă silă îmi faci Macarie, şi n-am nici o putere 
asupra ta. Căci iată, orice faci tu, fac şi eu: posteşti tu, dar eu nu 
mănânc deloc; tu privegheri, dar eu nu dorm nicidecum; numai cu 
un lucru mă biruieşti tu". Şi L-a întrebat Awa Macarie, care este 
acel lucru; şi i-a răspuns diavolul: "Smerenia ta, din cauza ei nu 
am nici o putere asupra ta”. 

Iată deci, cât de minunat dar este smerenia: 

- curăţă cu lesnire tot păcatul; 

- este prielnică sporirii virtuților; 

- este cămară nefurată a faptelor bune şi 

- armă nebiruită împotriva mândrilor draci. 

De aceea nici nu se putea mai potrivită pregătire pentru Sfinţita 
Patruzecime decât îndemnul la smerenie. Căci ce facem noi în vre- 
mea postului? Ne curăţim de păcate prin pocăință şi smerenie, ne 
străduim la săvârşirea faptelor bune, ne silim să păzim nefurat ro- 
dul duhovniceştilor nevoinţe şi ne războim cu duhurile răutăţii. Or, 
pe toate acestea le împlineşte smerenia cu multă lesnire. 

Dar lucrurile acestea nu le facem numai în Postul Mare. Toată 
viaţa pământească este o luptă cu duhurile răutăţii, curăţire de 
păcat şi împodobire cu virtuţi. De aceea totdeauna, şi nu numai în 
post, avem trebuinţă de smerenie. Domnul Hristos ne-a dat multe 

învățături mântuitoare, arătându-ne El însuşi cu pildă, cum să le 
facem. Ne-a iubit mai presus de orice şi ne-a învăţat să ne iubim şi 
noi la fel: "Aşa si vi iubiţi unii pe alţii, precum v-am iubit Eu" 
(loan 13, 14); apoi S-a dat pildă de smerenie, zicând: "Invitaţi de 
la Mine ci sunt blând si smerit cu inima" (ML 11,29). Toată 
viaţa Domnului este o neîntreruptă şi negrăită smerenie. S-a născut 
sme- rit în grajd de vite, a trăit smerit, a murit mai mult decât 
smerit. "S-a smerit pe Sine, ascultător facându-se pani la 
moarte, şi încă moarte de cruce” (Fii. 2,8). De aceea, Sf. Isaac 
Şirul a numit smerenia "veşmânt al Dumnezeirii", ca una cu care 
Domnul a fost îmbrăcat în toată viaţa Sa pământească. Dar nu nu- 
mai că a fost îmbrăcat cu ea, ci EI însuşi a fost întruparea smere- 
niei, încât putem spune că El este "smerenie" precum este 
"dragoste", îndemnându-ne să învăţăm de la El smerenia, Mântui- 
torul ne-a arătat în toată viaţa Sa ce este smerenia şi ne-a lăsat-o 
drept cale, pe care să călătorim toată vremea vieţii noastre. Despre 
această cale a smereniei auzim la otpustul din Joia Mare: "Hristos, 
adevăratul Dumnezeul nostru, Cel ce din nemăsurata Lui bunătate, 
calea cea mai bună, adică smerenia, ne-a arătat nouă de când a 
spălat picioarele ucenicilor şi până la Cruce şi la îngropare, 
smerindu-Se pentru noi..." Ne-a lăsat, deci, smerenia drept cea mai 
bună cale, pe care să călătorim în toată vremea vieţii noastre. 

Cu adevărat, cea mai bună cale, pentru că am văzut de câte da- 
ruri ne învredniceşte smerenia. De aceea şi Părinţii Patericului spu- 
neau: "Fără smerenie nu-i nădejde de mântuire "sau "Smerenia este 
cununa de pietre scumpe a monahului”, iar Awa Dorotei: "Mai 
mult decăt orice avem trebuinţă de smerenie”. 

Dar pe lângă bogăţia de daruri arătată mai sus, smerenia mai 
are încă unul şi mai mare. Ni-l arată Mântuitorul când zice: 
"învăţaţi de la Mine ci sunt blând şi smerit cu inima şi veţi 
afla odihna sufletelor voastre" (Mt. 11,29). 

Viaţa aceasta pământească este plină de durere şi suspin, "în 
lume necazuri veţi avea" ne spune Domnul (loan 16, 33), iar 

Apostolul adaugă că: "Prin multe suferinţe trebuie să intrăm In 
împărăţia lui Dumnezeu" (F. Ap. 14,22). Abia la sfârşitul ei, 
nădăjduim să mergem "unde nu este durere, nici întristare, nici 
suspin", să dobândim odihna şi pacea mult dorită şi negăsită pe 
pământ. Domnul însă ne-a încredinţat că, aici pe pământ, putem 
avea odihna sufletelor noastre, şi anume prin smerenie. 

Oare nu este un semn al vremii noastre această zbuciumare, 
frământare, istovire, căutare şi neurastenizare a omului? Doctorii 
prescriu tuturor bolnavilor odihnă şi linişte. S-au făcut "case de 
odihnă" şi "staţiuni de odihnă" pentru oamenii neurastenizaţi, s-au 
inventat metode de odihnire, de relaxare, încât, parafrazând 
cuvântul Awei Dorotei "omul de azi, mai mult decât orice, are ne- 
voie de odihnă”. De ce nu o găseşte? "învăţaţi-o de la Mine, Cel 
smerit, ne îndeamnă Domnul, şi veţi avea odihnă sufletelor 
voastre!" Prea încrezător în puterile sale, prea lăudăros cu isprăvile 
sale, omul a uitat, a pierdut calea cea mai bună a smereniei, s-a 
înstrăinat de izvorul a tot binele şi nu mai are odihnă. Dar "sufletul 
omenesc nu-şi poate găsi odihnă, fără numai în Dumnezeu " (Fer. 
Augustin). Smerenia însă ne aşează dintr-o dată în starea firească a 
existenţei noastre. Ea nu este o virtute printre celelalte, care să se 
adauge la viaţa noastră duhovnicească, ci este o aşezare fundamen- 
tală a omului, care se vede în prezenţa lui Dumnezeu, îi recunoaşte 
atotputernicia, se uimeşte în fața măreției Lui apoi îşi vede mici- 
mea şi nemernicia sa, şi recunoaşte smerit că tot ceea ce are, şi 
însăşi existenţa lui, este un dar al negrăitei iubiri şi milostiviri 
dumnezeieşti, fără de care nu poate nimic. 

începutul înnoirii noastre nu se poate face deci, altfel decât 
prin intrarea în rânduială, prin smerenie. De aceea pregătirea pen- 
tru Sfântul şi Marele Post o începem cu smerenia, ca să o trăim în 
această vreme şi apoi, cu ea să călătorim de-a lungul întregii vieţi 
acesteia, ştiind că numai călătorind pe cea mai bună cale, vom avea 
odihnă sufletelor noastre în veacul de acum şi în vecii vecilor. 

DUMINICA FIULUI RISIPITOR 


De unde vine puterea aşa de mare a smereniei? Priveşte la 
vameş, ce face el? Se bate în piept, neîndrăznind să se uite la cer şi 
zice: "Dumnezeule, milostiv fii mie, păcătosului!" Două lucruri 
face: se căieşte pentru păcatele sale şi cere milă de la Dumnezeu. 
Două lucruri foarte simple: se vede omul aşa cum este şi aleargă la 
Dumnezeu, iar din ele izvorăşte un noian de daruri. 

De obicei, omul fuge de sine, se fereşte să se uite în sufletul 
său, ca să nu vadă cum este. Se teme chiar să o facă, presimte că 
această privire este primejdioasă; ca o prăpastie în care, dacă te uiţi 
prea mult, ameţeşti şi te prăbuşeşti. Acest simțământ nu este 
mincinos. 

Omul nepăsător de mântuire duce casă bună cu păcatul şi cu 
patimile; se obişnuieşte cu ele, i se par fireşti, "că aşa este el", fără 
să-şi dea seama de fiara pe care o hrăneşte. Abia atunci când se 
trezeşte şi vrea să scape de ele, face o amară experienţă. De unde 
păcatul i se părea plăcut, se făcea cu lesnire, acum însă a devenit o 
fiară ucigătoare, cu anevoie de biruit. Patima se încuibează adânc 
în firea omului, cu atât mai adânc, cu cât este săvârşită de mai 
multe ori. întreaga alcătuire: trup şi suflet, minte, simţire şi voinţă, 
se păcătoşesc; însăşi lumea înconjurătoare apare stricată şi 
îndeamnă la păcat. "După ce diavolul pustieşte sufletul omului, 
zice Sf. Maxim Mărturisitorul, se îndepărtează şi lasă în suflet ido- 
lul păcatulw". Acest idol nu-i altceva decât firea omenească mode- 
lată după chipul păcatului, fire care nu mai funcționează după 
legile rânduite de Făcător, ci după mincinoasele legi ale patimii. 
Când omul vrea să scape de patimă, însăşi firea sa i se împotriveşte 

şi-l sileşte la păcat. Omul se luptă din răsputeri cu sine însuşi, dar 
puterea cu care el trebuia să se împotrivească răului, şi ea este per- 
vertită şi-l] târăşte la rău; de aceea, este aproape întotdeauna biruit. 
N-aţi văzut oameni împătimiţi: beţivi, tutungii, desfrânaţi ş.a., care 
voiesc să scape de patimă, dar nu mai pot? De zeci de ori se 
hotărăsc s-o curme cu răul şi de zeci de ori cad. "Patima 
învechindu-se şi rana obrintindu-se, spune o vorbă veche, a se 
tămădui cu anevoie este”. lar Cuviosul Dorotei ne îndeamnă: "Să 
tăiem patimile degrab, până nu ne obişnuim cu ele... pentru că 
dacă le vom lăsa să se întărească cu totul şi ne vor cuprinde, atunci 
singuri nu le vom mai putea dezrădăcina oricât de mult ne-am 0s- 
teni”. Pentru că la început sunt slabe şi neputincioase ca o furnică, 
dar mai pre urmă cresc şi se întăresc ca nişte lei şi nu mai pot fi bi- 
ruite. Aceasta este robia păcatului, moartea sufletului înainte de 
moarte şi arvuna iadului. 

în această stare de neputinţă, omul renunţă să se mai lupte cu 
păcatul, se deznădăjduieşte : Nu mă mai pot mântui, sunt pierdut! 
Atunci apare din nou vrăjmaşul şi şopteşte: "Vezi? Ai păcătuit 
peste măsură; nu mai poți face nimic; Dumnezeu te-a părăsit!" 
Omul se găseşte în pragul deznădejdii, pe marginea prăpastiei ia- 
dului. Aceasta-i prăpastia pe care o sapă păcatul în sufletul omului 
şi de care el se teme când fuge de sine. Dacă omul nu se eliberează 
din puterea tiranică a răului, căderea este sigură; dar omul singur, 
cu puterile sale numai, nu se poate smulge din robia în care se află. 
Ce să facă? Să ne uităm la vameş. EI priveşte în prăpastia sufletu- 
lui său; se spăimântă şi se cutremură dar se umileşte şi strigă de- 
grab: "Dumnezeule, milostiv Si mie păcătosului!". Dar dacă 
omul nici nu vrea să-şi recunoască starea decăzută şi nici nu vrea 
să alerge la Dumnezeu? Lucru care se întâmplă de fapt cel mai 
adesea. 

Duminica a II-a a Triodului ne pune înainte pilda Fiului Risi- 
pitor, a tânărului care şi-a cheltuit în desfrânări toată moştenirea 
părintească şi a ajuns argat şi porcar, adică rob patimilor celor 

ruşinoase. Ce I-a făcut să se gândească la tatăl său? Lipsa, foamea, 
mizeria vieţii. Dacă omul nu se smereşte de bună voie, Dumnezeu 
tot nu-l lasă; îi trimite necazuri, încercări, boli, suferințe, ca să-l 
trezească. Pentru că smerenia trupească mai uşor aduce şi smere- 
nia sufletească şi omul se trezeşte, "îşi vine în sine". Nevoinţele 
pustnicilor: posturile aspre, privegherile de toată noaptea, ostene- 
lile trupeşti au şi acest rost, să smerească trupul şi, prin aceasta, 
mai uşor să smerească sufletul. Chiar dacă nu o face de bună voie, 
omul ajunge astfel să-şi dea seama de starea decăzuta în care se 
află, de robia şi de neputinţa sa şi aleargă la Dumnezeu, Singurul 
Care poate să mântuiască. Aceste două atitudini sunt strâns legate 
împreună şi amândouă absolut trebuitoare pentru izbăvire. Tâlharul 
pe cruce şi-a recunoscut fărădelegile şi tot atunci a strigat: 
"Pomeneşte-mă, Doamne!"; de aceea a auzit: "Astăzi vei fi cu 
Mine în Rai!" (Luca 23, 42-43); Iuda însă, deşi s-a căit de fărăde- 
legea sa, în loc să alerge la învățătorul, a mers la templu, a aruncat 
argintii şi ducându-se, s-a spânzurat. (Mt. 27, 5) 

Pilda Fiului Risipitor tocmai acest rost are: să ne îndemne să 
alergăm degrab la Tatăl, îndată ce ne-am văzut cum suntem, ca să 
nu cădem în deznădăjduire. Şi pentru ca să alunge de la noi îndoia- 
la, teama, ruşinea, ne pune înainte cea mai desăvârşită icoană a mi- 
lostivirii şi bunătăţii dumnezeieşti. Oricât de multe păcate am fi 
făcut, să nu ne îndoim de iertare; niciodată nu este biruită milosti- 
virea şi iubirea de oameni a lui Dumnezeu, "Care aşa de mult a 
iubit lumea, încât pe Fiul Său Cel Unul-Născut L-a dat pentru 
dânsa" (loan 3,16). "Milostivirea Lui Dumnezeu este foc arzător, 
zice Sf. loan Gură de Aur. O, de am avea noi atâta ardoare pentru 
EL, câtă duioşie părintească are EI pentru noi!" 

Am văzut undeva o mişcătoare icoană a acestei milostiviri 
dumnezeieşti. O casă în mijloc de câmpie şi drumul care trece prin 
faţa ei pierzându-se la nesfârşit. Sus pe terasa casei, un bătrân cu 
barbă albă, sprijinit în toiag, se apleacă înainte, cu mâna streaşină 
la ochi, uitându-se în zare. Ce a vrut să spună pictorul cu acest 

tablou? Zice pilda evanghelică despre fiul risipitor care se întorcea 
acasă: "încă departe fiul fiind, 1-a văzut tatăl său şi i s-a făcut 
milă şi alergând a căzut pe gemmajii lui şi l-a sărutat" (Le. 
15,20). Dar cum a aflat tatăl de întoarcerea fiului? Aici este tâlcul 
bătrânului ce se uită în zare. Aşa de mult îşi iubea el fiul, că nu-şi 
putea închipui să-l piardă pentru totdeauna. De aceea, mereu îl 
aştepta, mereu se uita în zare, mereu cu mâna streaşină la ochi: 
"Oare nu cumva vine?" De aceea I-a şi văzut de departe. Aşa-i mila 
cea nesfârşită a lui Dumnezeu. Nu oboseşte, nu se împuţinează, 
mereu se uită după fiecare din noi păcătoşii, mereu ne aşteaptă; 
"Nu se poate să nu vină! Am făcut atâta pentru dânsul, mi-am dat 
însăşi viaţa pentru el, trebuie să se întoarcă!" Nu este păcat care să 
biruiască milostivirea lui Dumnezeu. De aceea, oricât de grozavă 
ar fi păcătoşenia în care ne aflăm, să nu deznădăjduim. Dumnezeu 
ne aşteaptă ca să ne ierte, să ne cuprindă în braţele părinteşti. Şi nu 
numai că ne îmbrăţişează - semnul iertării, ci ne îmbracă cu haina 
cea dintâi, cu haina curăţiei; ne pune inel în deget - semnul elibe- 
rării de păcat şi al înfierii; ne pune încălțăminte în picioare, adică 
ne întăreşte pe calea virtuţii, ca să nu ne mai înţepăm de ghimpii 
păcatului şi - tăind viţelul cel hrănit - adică pe Fiul Său Euharistie, 
se face bucurie mare: se bucură Puterile cereşti şi însuşi Tatăl Ce- 
resc pentru păcătosul care se pocăieşte (Le. 15,10). 

La utrenia acestei duminici se adaugă şi se cântă Psalmul 136: 
"La râul Babilonului, acolo am şezut şi am plâns, când ne-am 
adus aminte de Sion. «Cântaţi-ne şi nouă din cântările Sionu- 
lui», ne îndemnau cei ce ne robiseră pe noi; dar cum să cântăm 
cântare Domnului In pământ străin? De te voi uita, lerusalime, 
uitată să fie dreapta mea. Să mi se lipească limba de grumazul 
meu de nu-mi voi aduce aminte de tine. Fiica Babilonului, 
ticăloasa! Fericit este cel ca va lovi de piatră pruncii tăi!" 

Psalmul acesta este o mişcătoare icoană a omului căzut în ro- 
bia păcatului şi a izbăvirii lui. Cel robit de patimi este înstrăinat de 
cetatea bucuriei - Sionul; este dus departe, ca şi Fiul risipitor, în 

Babilonul cel întunecat şi în robie. "Cântă şi aici din cântările Sio- 
nului", porunceşte diavolul. "Bucură-te şi în păcat, slăveşte-mâ şi 
pe mine, cum slăveai pe Dumnezeu". Dar cum să cântăm cântarea 
Domnului în pământ străin? Cântarea Domnului răsună numai 
împreună cu EI şi în casa Lui; numai când suntem cu EI şi împli- 
nim poruncile Lui. în robia păcatului însă, nu mai putem face voia 
Lui, suntem sub stăpânirea tiranului care ne robeşte. Cum să te bu- 
curi săvârşind păcatul? Adevărata bucurie numai în casa părin- 
tească se află; numai în Sion putem cânta "cântarea Domnului”. 

Jurământul grozav al evreilor: "Să-mi înțepenească mâna cea 
dreaptă şi să mi se lipească limba de cerul gurii"; să devin adică, 
neputincios cu mâinile şi să-mi amuţească limba dacă te voi uita, 
Ierusalime, ne îndeamnă să nu uităm niciodată de Domnul, oricât 
de cumplită ar fi robia noastră şi înstrăinarea în care ne-a dus păca- 
tul; numai Ierusalimul să fie începutul bucuriei noastre; numai în 
Domnul să se bucure inima noastră! 

Fericit este cel ce loveşte de piatră pruncii fiicei Babilonului! 
Căci dacă sunt omorâţi din faşă, pruncii babiloneşti nu mai ajung 
mari, ca să te robească. Aceasta, tâlcuiesc Părinţii, înseamnă să 
omoram patimile din faşă, de la început, să nu le lăsăm să crească; 
să le lovim de Piatra-Hristos, prin necontenită rugăciune şi nu vom 
mai fi luaţi în robia babilonică a patimilor. 

Cât de mult se oglindeşte lumea de azi în pilda Fiului risipitor! 
Omenirea s-a înstrăinat de Dumnezeu, s-a dus în ţara cea străină a 
păcatului şi îşi cheltuieşte toată avuţia părintească, darurile lui 
Dumnezeu, în desfrânări. Omul vrea să fie fericit, lipsit de necazuri 
şi dureri, să se bucure şi să trăiască ani mulţi, dar departe de casa 
părintească. Şi a ajuns robul patimilor ruşinoase, hămesit de foame 
sufletească, gol şi ruşinat. Va putea oare să-şi revină în sine? Să-şi 
dea seama că "şi argaţii Tatălui sunt îndestulați" şi să se hotărască: 
"Scula-mă-voi şi mă voi duce la Tatăl meu..."? 

Aceasta-i singura cale care duce la casa părintească. 

"Grăbeşte de-mi deschide braţele părintești, că in desfrâu mi- 
am cheltuit viata. Căutând spre bogăţia cea necheltuită a îndurări- 
lor Tale, Mântuitorule, nu-mi trece cu vederea acum inima mea cea 
sărăcită; că Ţie, Doamne, cu umilinţă strig: Greşit-am, Părinte, la 
cer şi înaintea Ta!" Este calea cea bună a smereniei, pe care ne-a 
arătat-o vameşul şi care ne învredniceşte de atâtea daruri: dobândi- 
rea iertării, recâştigarea stării celei dintâi, înfierea, întărire împotri- 
va răului şi tărie pe calea virtuţii. 

Dar să nu uităm cu nici un chip cele două feţe ale smereniei: 
experienţa nevredniciei şi a neputinței noastre să fie strâns unită cu 
recunoaşterea dependenţei noastre de Dumnezeu, cu alergarea către 
EI. Numai aşa ne putem ridica, după cuvântul Domnului, "fiindcă 
numai cine se smereşte se va înălța; cine rămâne în Mine aduce 
roadă multă; iar cine se desprinde de Mine, se usucă şi se aruncă în 
foc" (loan 15, 5-6). Păcatul ne desprinde de viţa vieţii, care este 
Hristos; smerenia ne altoieşte din nou. 

Duminica Vameşului, arătându-ne smerenia ca un izvor de bi- 
nefaceri cereşti, a subliniat îndeosebi prima faţă a ei: recunoaşterea 
păcatelor proprii, a neputinței şi nevredniciei noastre în faţa lui 
Dumnezeu; Duminica Fiului risipitor ne înfăţişează cealaltă faţă, 
trebuinţa de a alerga la Dumnezeu, scăparea şi puterea noastră. 

Numai întors la casa părintească, fiul şi-a recăpătat iertarea şi 
starea cea dintâi. Tatăl îl aştepta mereu, dar nu s-a dus după el. Cu 
Dumnezeu nu ne putem întâlni în ţara păcatului, ci numai la El 
acasă. Acolo-i haina cea nouă, acolo inelul, acolo încălțăminte 
nouă, acolo viţelul cel îngrăşat; şi bucuria celor cereşti şi prăznuire 
cu Tatăl şi cu Fiul şi cu Duhul Sfânt, în vecii vecilor. 

"Ca fiul cel desfrânat am greşit şi eu, Indurate!... Primeşte-mă 
pe mine cel ce mă pocăiesc, Dumnezeule, şi mă miluieşte!" 

învredniceşte-mă Doamne, să Te bucur şi eu cu întoarcerea 
mea! 

DUMINICA ÎNFRICOŞATEI 
JUDECĂȚI 


Pilda Fiului Risipitor ne va uimi cât va fi lumea, prin milosti- 
virea şi negrăita dragoste pe care ne-a arătat-o Dumnezeu. De 
aceea, poate, Mântuitorul a voit să moară răstignit, adică cu braţele 
întinse şi Biserica mereu îl înfăţişează astfel, pentru ca să ne arate 
că de-a pururi stă cu braţele deschise, ca să îmbrăţişeze pe toţi 
păcătoşii care se întorc la Casa părintească. 

Iubirea însă nu-i unilaterală, ea cere răspuns din partea celui 
iubit, iar răspunsul cel mai firesc nu poate fi altul decât tot iubirea. 
Dacă Duminica Fiului Risipitor ne-a pus înainte dragostea cea 
preamilostivă a lui Dumnezeu faţă de oameni, duminica a treia, a 
înfricoşatei Judecăţi, ne face să medităm la răspunsul omului faţă 
de dumnezeiasca dragoste; răspuns care se îndreaptă deopotrivă 
către Dumnezeu şi către aproapele. 

Iubirea față de Dumnezeu e datoria cea mai sfântă a omului. 
Nu-şi iubesc oare copiii pe părinţi? Şi animalele şi fiarele sălbatice 
iubesc pe binefăcătorul lor; dar cum să nu iubească omul pe Dum- 
nezeu, Făcătorul său şi dătătorul a tot binele? "Dragostea de Dum- 
nezeu e mişcarea cea mai firească a inimii: trebuie să te constrângi, 
să-ți faci silă, să te chinuieşti, ca să nu iubeşti pe Dumnezeu”. 
(Peguy). 

De aceea, încă din Vechiul Testament iubirea de Dumnezeu stă 
în fruntea Decalogului, este cea mai mare poruncă, în care se cu- 
prinde toată Legea şi Proorocii: "Să iubeşti pe Domnul Dumne- 
zeul tău cu toată inima ta şi cu tot sufletul tău şi cu tot cugetul 


24 Protos. PETRONIU TÂNASE 


tău" (Mt. 22, 37). lar Mântuitorul Hristos nu recomandă nici o altă 
poruncă aşa de mult ca porunca dragostei. 

Dar oare cum se împacă libertatea şi cu porunca? Dumnezeu a 
făcut pe om fiinţă liberă, aceasta este cununa demnităţii sale, şi 
Dumnezeu nu înţelege să nesocotească această libertate, în Sfânta 
Evanghelie, Mântuitorul vedem că nu porunceşte ci invită: "Dacă 
vrei să intri In viată...; cine vrea să vină după Mine.."” Şi totuşi, 
în altă parte, Mântuitorul spune lămurit: "Cel ce mă iubeşte, acela 
păzeşte poruncile Mele" (loan 15, 14), arătând că există porunci şi 
că împlinirea lor este semnul cel mai sigur al iubirii de 
Dumnezeu. Ce sunt deci, "poruncile" Domnului şi care-i rostul 
lor? 

"împlinirea poruncilor" ascunde o adâncă taină dumnezeiască. 
Dumnezeu a dat putere celor ce cred în numele Său să se facă fii 
ai lui Dumnezeu (loan 1, 22). De aceea Sfinţii Părinți zic că Dum- 
nezeu este ascuns în porunci sau că "Dumnezeu este fiinţa virtuţi- 
lor”. Pe măsură ce omul împlineşte dumnezeieştile porunci, 
puterea dumnezeiască dintr-însul se face tot mai vădită; cu orice 
faptă bună ce o face omul,iese tot mai mult la iveală chipul dumne- 
zeiesc ce se află în el, devine tot mai mult asemenea cu Dumnezeu, 
se face fiu al lui Dumnezeu şi moştenitor al vieţii veşnice. Dum- 
nezeu nu sileşte pe om şi cu atât mai mult nu-i porunceşte să-L iu- 
bească; dar prin iubirea- împlinire a poruncilor, omul se face 
moştean al vieţii de veci. Și fiindcă Dumnezeu pentru om a gătit 
împărăția Sa de la întemeierea lumii şi voieşte ca toţi să o 
dobândească, de aceea porunceşte: "Fiţi desăvârşiţi", "Fiţi sfinţi”, 
"Fiţi milostivi, asemenea Tatălui Celui ceresc, ca să fiţi de-a 
pururi împreună cu EI", împlinirea poruncilor deci, nu este un 
lucru datorat lui Dumnezeu, cum se întâmplă cu poruncile 
omeneşti, ci este datorie faţă de noi înşine, interesul cel mai de te- 
melie al vieţii noastre. 

Sunt însă oameni care, neînţelegând aceasta, văd în poruncile - 
dragoste de Dumnezeu, o povară grea de purtat, ca pe ceva făcut 

pentru altcineva şi nu pentru sine şi-şi fac socoteala greşită că pot 
duce o viaţă păcătoasă, străină de Dumnezeu şi totodată vor putea 
să se bucure şi de bunătăţile ce le aduce vieţuirea împreună cu 
Domnul. "Nu te grăbi cu pocăinţa, îl îndeamnă vrăjmaşul, ai des- 
tulă vreme până la moarte! Nu ştii că Dumnezeu este îndelung 
răbdător şi mult milostiv?" Şi omul neînţelept ascultă şoapta celui 
rău, duce mai departe căsnicie cu păcatul, trăieşte o viaţă creştină 
searbădă, mângâindu-se cu socotinţa mincinoasă că Dumnezeu îl 
va ierta, cu mila Sa cea nemăsurată, precum a iertat pe Fiul risipi- 
tor, pe desfrânata şi pe tâlhar. Doar pentru cei păcătoşi, şi nu pentru 
cei drepți, a venit Hristos! 

Grozavă înşelare! Dacă deznădejdea, care vine din neîncrede- 
rea în bunătatea lui Dumnezeu, este mare primejdie pentru 
mântuire, apoi încrederea nesocotită în dumnezeieasca milostivire 
este şi mai vinovată şi mai primejdioasă. Prin deznădejde omul îşi 
taie orice putință de îndreptare, iar prin nesocotita încredere nu mai 
vrea să facă fapte bune şi păcătuieşte cu ştiinţă şi cu voie liberă; 
amândouă sunt păcate grele împotriva Duhului Sfânt şi duc la 
pieire veşnică. 

Duminica înfricoşatei Judecăţi tocmai asupra acestei primejdii 
ne atrage atenţia. Da, Dumnezeu este nespus de bun, iubitor şi mi- 
lostivirea Lui este fără de margini; dar totodată este nespus de 
drept. "Milostiv şi drept este Domnul" zice Psalmistul (Ps. 114, 
5) şi "dreptatea Domnului rămâne In veac", în curgerea vieţii 
pământeşti, noi vedem mai mult milostivirea Sa cea nemărginită, 
dar va veni ziua când Dumnezeu se va arăta mai ales în lumina 
dreptăţii Sale, ziua înfricoşatei Judecăţi. "Toţi trebuie să ne 
înfăţişăm înaintea scaunului de judecată al lui Hristos", zice 
Apostolul (Rom. 14, 10); atunci, "'"Dumnezeu va judeca lumea cu 
dreptate, va judeca neamurile fără strâmbătate". 

Dar ce este "dreptatea dumnezeiască?" în cântările de la utre- 
nia acestei duminici auzim: "Când se vor așeza scaunele şi se vor 
deschide cărţile şi Dumnezeu va şedea la judecată... O, amar va fi 

atunci, păcătoşilor! O, ce ceas va fi atuncea!"... Dar despre ce cărţi 
este vorba? Este cineva care scrie tot ce face omul în viață? Da, cu 
adevărat sunt cărţi şi este scriitor şi nimic nu rămâne nescris. Şi 
aici se cuvine'a'pomeni un lucru plin de mirare: 

Oamenii de ştiinţă, tot iscodind să afle tainele vieţii omenești, 
au descoperit că tot ceea ce face omul, tot ceea ce gândeşte şi 
vorbeşte, dar absolut tot, lasă o urmă în alcătuirea cea mai ascunsă 
a omului; se înscriu în adîncul fiinţei noastre ca într-o carte. Astfel, 
noi înşine suntem cartea şi tot noi, cei ce o scriem. Mare taină se 
ascunde aici! 

La înfricoşata Judecată se va deschide această carte, adică cele 
scrise acum în taină nevăzut de nimeni, se vor vedea la arătare: şi 
cele bune şi cele rele vor fi văzute de toată lumea. Atunci rănile 
mucenicilor vor străluci ca mărgăritarele, nevoinţele şi faptele 
drepţilor şi ale cuvioşilor "vor străluci ca soarele" (Mat. 13, 43), 
precum ne încredințează Domnul Hristos. lar chipurile păcătoşilor 
vor arăta pocite şi schimonosite de toate păcatele şi patimile pe 
care le-au făcut. "Cine va putea răbda acea nesuferită ruşine!" 

lată dreptatea dumnezeiască. "Te-am făcut fiinţă cinstită şi 
înzestrată cu libertate deplină, de care nici Eu nu am îndrăznit să 
mă ating; ţi-am dat putere ca să fii asemenea cu Mine, dumnezeu 
prin har; iată dar, acum ai singur ceea ce ai ales!" Tot ce face omul 
cu voia sa liberă îl apropie sau îl depărtează de Dumnezeu. Omul 
se modelează singur, prin tot ceea ce înscrie el în cartea vieţii sale 
cu care se va înfățişa la Judecată. Atunci, uitându-se la icoana 
dumnezeiască pe care trebuia să o realizeze, cu darurile primite de 
la Dumnezeu şi văzând chipul pocit şi schimonosit pe care I-a fău- 
rit în viaţa sa de păcat, omul singur va recunoaşte răsplata ce 1 se 
cuvine. "O, ce ceas va fi atuncea!" Judecata este constatarea a ceea 
ce am făcut noi în viaţa pământească şi totodată o pecetluire pe ve- 
cie a acestei stări. lată dreptatea dumnezeiască. Dumnezeu nu 
poate schimba alegerea noastră. De aceea, spune cineva că iadul în 
primul rând e marea durere a lui Dumnezeu, văzând pe fiii Săi, 

pentru care S-a jertfit, cărora le-a gătit împărăția de la întemeierea 
lumii, că totuşi au preferat focul cei veşnic, gătit diavolului şi 
îngerilor lui. 

De aceea, pomenirea înfricoşatei Judecăţi este totdeauna un 
îndemn hotărât de a ieşi din nepăsarea de mântuire. Să nu ne 
înşelăm cu credinţa mincinoasă că Dumnezeu ne va ierta fiindcă 
este bun şi milostiv. Bunătatea Lui nu poate fi prilej de păcat. El 
iartă cu nemăsurată milostivire, dar nu nesocoteşte demnitate", li- 
bertăţii omeneşti şi contribuţia ei la mântuire. Păcatul, noi îl 
înscriem în carte şi numai cel ce I-a scris îl poate şterge, nimeni al- 
tul, nici chiar Dumnezeu. Şi dacă omul nu şi-a împodobit chipul 
său cu nici o virtute, nici Dumnezeu nu-l poate împodobi. Este 
deci în interesul cel mai adânc al vieţii noastre să ştergem din carte 
tot înscrisul păcatului cu pocăință sinceră, cu încetarea răului, cu 
spovedanie curată, cu împlinirea canonului, prin rugăciune şi cu 
lacrimi. 

ŞI pentru tot păcatul să ne întrebăm cu îngrijorare şi cu teamă: 
oare s-a şters el din carte? Și după ce l-am şters, să scriem şi fap- 
tele cele bune ale virtuţilor, prin împlinirea poruncilor lui Dum- 
nezeu, căci ele ne împodobesc şi ne gătesc chipul nostru cel de 
veşnicie. Toată fapta bună este o agonisită de mare preţ, de care ne 
vom bucura în vecii vecilor. "Cum ţi-ai crescut aici aripile, aşa vei 
putea zbura către cele de sus; cum ţi-ai curăţit aici mintea, aşa vei 
vedea acolo slava Lui şi măsura în care L-ai iubit aici, în aceeaşi 
măsură te vei îndulci de dragostea Lui”. 

A doua faţă a răspunsului nostru la dragostea lui Dumnezeu 
pentru noi este dragostea față de aproapele, de care iarăşi vom da 
seamă la înfricoşata Judecată. Icoana acestei iubiri ne-o arată cât se 
poate de limpede Mântuitorul, cu pilda vieţii şi cu cuvântul. "Aşa 
de mult a iubit Dumnezeu lumea, încât si pe Fiul Său, Cel 
Unul- Născut, L-a dat pentru dânsa" (loan 3,16). "De aceea şi 
voi datori sunteţi să vă iubiţi unul pe altul, aşa cum v-am iubit 
Eu pe voi" (loan 15, 12). "După aceasta vă vor cunoaşte 

oamenii ci sunteţi ucenicii mei, daca veţi avea dragoste Intre 
voi"! (loan 13,35). Nu iubeşte pe Dumnezeu cel ce nu iubeşte pe 
aproapele; "pentru ci cel ce nu iubeşte pe fratele sau pe care îl 
vede, nu poate iubi nici pe Dumnezeu pe care nu-L vede" 
( loan 4,20), iar "cine iubeşte pe Dumnezeu, iubeşte şi pe fra- 
tele său" (| loan 4,21). 

Cât de mult ţine Mântuitorul la porunca iubirii, ne-a arătat-o 
când ne-a descoperit taina Judecăţii celei din urmă. Atunci întreaga 
omenire va fi împărțită în două, după cum a împlinit sau nu porun- 
ca dragostei de aproapele. 

Să ascultăm cu cutremur hotărârea Dreptului Judecător. 
"Atunci va zice celor de-a dreapta: Veniși, binecuvântaţii 
Părintelui Meu de moşteniţi împărăţia cea gătită vouă de la 
întemeierea lumii. Că am flămânzit şi Mi-ati dat de am 
mâncat, am însetat şi Mi-ati dat de am băut, străin am fost şi 
M-ati primit, gol şi M-ati îmbrăcat, bolnav am fost şi M-ati 
cercetat, în temniţă am fost şi aţi venit la Mine... Adevărat zic 
vouă, întrucât aţi făcut acestea unuia dintr-aceşti fraţi ai mei 
prea mici, Mie Mi-ati făcu f. Atunci va zice si celor de-a 
stânga: "Duceti-vă de la Mine, blestemaţilor, în focul cel 
veşnic, care este gătit diavolului şi îngerilor lui. Că am 
flămânzit şi nu Mi-ati dat să mănânc, am însetat şi nu Mi-ati 
dat să beau, străin am fost şi nu M-ati primit, gol şi nu M-ati 
îmbrăcat, bolnav şi în temniţă şi nu M-ati cercetat., întrucât 
nu ati făcut unuia dintre aceşti prea mici, nici Mie nu Mi-ati 
făcut” (Mt, 25, 34-45). 

Ar fi o greşeală să înţelegem din cuvântul Domnului că dra- 
gostea faţă de aproapele stă numai în milostenia trupească. Milos- 
tenia este semnul văzut al dragostei de Dumnezeu şi faţă de 
aproapele şi cine o are, împlineşte toată virtutea, împreună cu mi- 
lostenia are şi celelalte virtuţi. Și iarăşi am greşi dacă, văzând pre- 
ţuirea cea mare pe care o dă Domnul milosteniei, am socoti că 
toate celelalte fapte bune, mucenicia, rugăciunea, ostenelile pentru 

virtute, vor fi trecute cu vederea. Toate vor fi cântărite şi răsplătite: 
faptele, cuvintele, gândurile. Dar în prețuirea aşa de mare dată unor 
fapte aşa de simple, se ascunde o taină de mare pogorâmânt şi de 
dragoste de oameni din partea lui Dumnezeu. Acestea reprezintă 
preţul cel mai scăzut de mântuire ce se cere omului, ca să nu 
rămână nici un om pe lume care să spună că nu a putut să se 
mântuiască, ştiind că nu se află om pe pământ care să nu poată 
săvârşi asemenea fapte de milostenie. Viaţa pământească este un 
mare dar al lui Dumnezeu. Ea este scurtă, dar cu ea putem agonisi 
veşnicia. "Puţină este osteneala, dar veşnică odihna”, ziceau 
Părinţii. Tot binele pe care îl facem acum va merge cu noi şi ne va 
bucura în veşnicie. 

De aceea, cugetarea la înfricoşata Judecată este izvor de mare 
putere sufletească, ne smulge din nepăsare şi ne îmboldeşte spre 
toată fapta bună. Despre Sfântul Macarie cel Mare se spune că era 
slab şi uscat ca o smochină. "De ce, Părinte, îl întreabă un frate, 
eşti mereu slab, şi când posteşti şi când mănânci?". La care, Cuvio- 
sul răspunde: “"Cociorva cu care întorci lemnele este toată pârlită şi 
arsă. Tot aşa mănâncă trupul omului, cugetarea la înfricoşata 
Judecată”. 

Pomenirea morților din sâmbăta dinaintea Duminicii înfri- 
coşatei Judecăţi, este un prilej de faptă bună şi de a ne arăta dra- 
gostea faţă de Dumnezeu prin dragostea faţă de cei adormiţi. Dacă 
cei vii ne pot întoarce aici dragostea şi bunăvoința arătată lor, cei 
plecaţi din viaţă nu o mai pot face şi răsplata ne rămâne întreagă. 

Dar pomenirea morţilor este totodată şi un îndemn de cugetare 
la moarte, pe care Sfinţii Părinţi o socotesc cea mai înaltă filosofic 
şi foarte prielnică smereniei, rugăciunii şi pocăinţei. Meditarea la 
zădărniciile vieţii pământeşti, la scurtimea vieţii noastre, la 
stricăciunea vieţii omeneşti, ne trezeşte din nepăsare, ne duce la 
căință şi îndreptare. "Cugetă la cele mai de pe urmă ale tale, ne 
îndeamnă Sf. loan Scărarul, şi în veci nu vei greşf. Cine vrea să 
scape de moartea veşnică să aibă de-a pururi aducere aminte de 


30 Protos. PETRONIU TÂNASE 


moarte. Că “precum pâinea este cea mai de trebuinţă din toate bu- 
catele, aşa şi aducerea aminte de moarte este faţă de celelalte fapte 
bune”. "Să-ţi fie moartea doctor” zice Fericitul Augustin, arătând 
că filosofarea la moarte este tăietoare de toată patima. 

"Plâng şi mă tânguiesc când gândesc la moarte!" 

"Vai mie, înnegritule suflete! Până când nu te mai opreşti de la 
răutăţi? De ce nu-ţi aduci aminte de înfricoşătorul ceas al morţii? 
De ce nu te cutremuri de înfricoşătoarea Judecată a lui Hristos?" 

"Mi-am adus aminte de ceasul acela, iubiţilor, se tânguia Sf. 
Efrem Şirul, şi m-am cutremurat; m-am gândit la acel grozav judeţ 
şi m-am înfricoşat; m-am dus cu mintea la veselia raiului şi am of- 
tat; m-a cuprins plânsul şi am plâns până n-a mai rămas în mine 
putere de plângere..." 

"Juru-te cu îndurările Tale, lubitorule de oameni, Bunule, să 
nu mă pui de-a stânga cu caprele ce Te-au amărât. Nu-mi spune: 
nu te ştiu! Ci, după îndurările Tale, dăruieşte-mi lacrimi meînce- 
tate, dă-mi frângere de inimă şi umilinţă şi o curăţă, spre a se face 
Biserică, şi Prea Sfântul Tău Har. Că deşi sunt păcătos şi nevrednic, 
nu contenesc a bate la uşa milostivirii tale!” (St. Etrem Şirul). 

SĂPTĂMÂNA A TREIA 


Cele trei duminici ale "Triodului ne-au pus înainte trei perechi 
de fapte: trei primejdii, care ne pândesc pe calea mântuirii şi trei 
fapte bune, care ne scapă de ele şi fără de care nu se poate porni la 
lucrarea de lăuntrică înnoire. 

Prima pereche: mândria - smerenia. Mândria, începutul şi iz- 
vorul a toată răutatea, împotrivire lui Dumnezeu şi cădere 
împreună cu Lucifer; smerenia - tămăduire a răului şi început a 
toată virtutea; pogorâre de sine şi înălţare împreună cu Hristos. 
Despre cunoaşterea de sine, fiică a smereniei, pe care şi păgânii o 
socoteau cea mai mare înţelepciune, Sfântul Isaac Şirul zice: "Ce] 
ce şi-a cunoscut păcatele sale este mai mare decât cel învie morţii” 
ŞI "e mai mare lucru să te vezi pe tine, decăt să vezi îngeri”. Prima 
pereche: indicatoare la răscrucea de pe calea mântuirii a celor două 
direcții opuse: cerul şi iadul; viaţa veşnică şi moartea veşnică. 

A doua pereche: deznădejdea - încrederea In milostivirea 
dumnezeiască. Experienţa neputinței proprii în faţa râului din noi 
poate duce la deznădejde; omul singur nu poate birui. Dar omul nu 
este singur. Mântuitorul ne încredinţează că este cu noi în toate zi- 
lele până la sfârşitul veacurilor (Mt. 28, 20). încredințarea acestei 
făgăduinţe dumnezeieşti este izvor de putere, întărire şi scăpare. 
"Cei ce nădăjduiesc în Domnul se aseamănă muntelui celui sfânt, 
cad nicidecum nu se clătesc de bântuielile lui veliar”; cel ce 
nădăjduieşte în Domnul vrăjmaşilor este înfricoşat; acela nu se va 
spăimânta la judecată (Antifoanele duminicale), "căci Dumnezeu 
nu ruşinează niciodată pe cei ce-şi pun nădejdea într-însul”". 


32 Protoa. PETRONIU TÂNASE 


A treia pereche: nepăsarea - râvna de mântuire, încrederea 
nesăbuită în milostivirea lui Dumnezeu duce la nepăsare, care este 
una din proptelele tuturor păcatelor. Stăpânul a încredinţat slugilor 
talanţii nu numai ca să se folosească de ei, ci ca să-i valorifice şi 
să-i înmulțească, "împărăţia lui Dumnezeu se ia cu sila şi nu- 
mai silitorii o capătă”. Sfinţenia vieţii şi faptele dragostei de 
aproapele sunt datoriile cele mai de seamă ale omului. 

Cu aceasta, au fost trasate liniile principale ale pregătirii pentru 
Sfântul şi Marele Post. Săptămâna a treia desăvârşeşte în amănunt 
această icoană. 

Trupul este şi el angajat în această pregătire. Astfel, hrana este 
uşurată prin înlăturarea cărnii - pentru mireni - iar miercuri Şi vine- 
ri, deşi dezlegare, masa este o dată în zi pentru a ne obişnui cu 
înfrânarea postului. Tot în aceste zile, la slujbele bisericeşti se 
adaugă rugăciunea Sf. Efrem cu metanii şi Liturghie nu se 
săvârşeşte, ca o pregătire pentru atmosfera de pocăinţa a postului. 

Pregătire duhovnicească se adânceşte şi împlineşte. Canoanele 
- tripesniţe de la utreniile zilnice, precum şi stihoavnele de la ve- 
cernie şi utrenie stăruie asupra însemnătăţii postului şi a celorlalte 
fapte bune unite cu el. 

“în toată vremea postului este de folos celor ce-L iubesc pe 
dânsul. Că nici supărările dracilor nu îndrăznesc asupra celui ce 

posteşte şi încă şi păzitorii vieţii noastre, îngerii, mai cu deadinsul 
stau pe lângă cei ce se curăţă cu postul” (Stih. utreniei de luni). 
"Să primim postul cu dragoste... să lăsăm dulcea împătimire a tru- 
pului şi să creştem darurile sufletului; să pătimim împreună ca 
nişte robi ai lui Hristos, ca să ne preaslăvim împreună că nişte fii ai 
lui Dumnezeu” (dem, marţi). "De bucate postind, suflete al meu, 
şi de pofte necurăţindu-te, în deşert te lauzi cu nemâncarea; că de 
nu ţi se va face ţie pricină de îndreptare, vei fi ca un mincinos şi 
urât de Dumnezeu şi te vei asemăna răilor draci, care niciodată nu 
mănâncă" (ld., miercuri). "Sosit-a buna podoabă a înfrânării, care 


UŞILE POCĂINŢEI 33 


goneşte negura cea drăcească; a sosit cinstea postului, aducând 
tămăduire patimilor celor sufleteşti...” (1d., joi). 

Săptămâna se încheie cu pomenirea de sâmbătă a tuturor cu- 
vioşilor şi a cuvioaselor care au strălucit in cugetarea lui Dum- 
nezeu şi bine au vieţuit cu temere de Dumnezeu şi intru multe 
nevoinţe, ca prin aceasta să ne facă mai plecaţi şi mai gata la ne- 
voințe, având vieţile lor ca o icoană de povăţuite şi dobândind de 
la ei ajutor şi întărire în luptele cele sufleteşti. Sfinţii Părinţi au 
aşezat aici pomenirea lor pentru ca să ne îndemne, prin pilda lor, 
spre sporirea bunătăţilor, spre într-armare bărbătească şi vitejească 
asupra poftelor şi asupra dracilor şi învăţându-ne că, de vom face 
şi noi asemenea lor cu osârdie, nimic nu ne va împiedica şi pe noi 
să împlinim ceea ce au împlinit ei şi să ne învrednicim de aceeaşi 
cinste, că şi ei au avut aceeaşi fire ca şi noi (Sinaxir). 

Slava de la laudele utreniei este o icoană a acestei prăznuiri: 
"Cuvioşilor părinți, în tot pământul a ieşit vestea faptelor voastre, 
prin care în cer ati aflat plata ostenelilor voastre;risipit-ati taberele 
demonilor, ajuns-ati la cetele îngerilor, a căror viaţă fără prihană 
ați râvnit; şi acum îndrăznire având către Domnul, cereti pace su- 
fletelor noastre", îndeosebi însă, Slava de la vecernie ne dezvăluie 
minunat calea pe care au urmat-o ei în viaţa lor de sfinţenie: 

"Sufletul cel după chipul lui Dumnezeu ferindu- 1] nevătămat, 
şi mintea prin pustnicie punând-o stăpână peste patimile cele 
pierzătoare, v-ati urcat cât s-a putut la cea după asemănare. Că vi- 
fejeşte silindu-vă firea, v-ati nevoit să supuneți pe cel mai rău celui 
mai bun şi trupul să-l faceţi rob Duhului. Pentru aceasta, 
sihastrilor, v-ati arătat înălțime locuitorilor pustiei, celor ce bine se 
nevoiesc ajutori, îndrumători ai virtuţilor prea adevăraţi. Și acum, 
Preacuvioşilor, sfărâmându-se oglinzile, curat vedeti in ceruri pe 
Sfânta Treime; rugându-vă fără mijlocire pentru cei ce cu credinţă 
Si cu dragoste vă cinstesc pe voi." Nu se poate o teologhisire mai 
adâncă şi mai deplină decât aceasta, asupra înnoirii omului trupesc 
în cel duhovnicesc. Chipul şi asemănarea sunt punctul de plecare şi 

ținta de ajuns în viaţa duhovnicească. Chipul îl primim de-a gata 
prin naştere şi Sf. Botez; asemănarea o cucerim prin harul lui 
Dumnezeu, cu stăruinţele voii libere şi faptele bune ce le facem. 
Chipul este proiectul, asemănarea - realizarea lui; chipul este 
sămânţa, asemănarea - rodul. Ca rodul să fie bun şi sămânţa tre- 
buie să fie de bună calitate, sănătoasă. Noi primim bune seminţele 
duhului care ne duc la desăvârşire dar le vătămăm cu faptele 
noastre şi ele nu mai pot creşte normal. De aceea, trebuie să le 
readucem la starea de însănătoşire. De aceea zice: "Chipul 
păzindu-l nevătămat” . Deci, trebuie păzit chipul nevătămat, sau 
dacă s-a vătămat, trebuie însănătoşit; numai aşa creşterea este nor- 
mală şi duce spre asemănare. lar starea nevătămată a chipului este 
mintea luminată de cunoştinţa voii lui Dumnezeu şi voia liberă şi 
hotărâtă de-a împlini poruncile Lui. Păcatul şi patimile, însă, 
vătăma chipul: întunecă minte şi slăbesc voia, abătându-le din ca- 
lea lor fireas- că. Cum se păstrează chipul nevătămat o spune 
cântarea: "Punând mintea stăpână peste patimile cele pierzătoare 
de suflet”; căci minţii îi revine rolul, după dumnezeiasca rânduială, 
de a stăpâni şi conduce celelalte puteri sufleteşti. Prin aceasta chi- 
pul se însănătoşeşte şi revine la starea sa firească, şi deci se poate 
începe urcuşul, pe cât este cu putință omului. lar acest urcuş se 
face "silind băibăteşte firea” şi "pe trup făcându-l rob duhului", 
adică supunând pe cel mai rău celui mai bun. 

"Asemănarea" cu Dumnezeu o realizează omul întreg: trup şi 
suflet; deci şi trupul trebuie să se înduhovnicească, sa se subţieze, 
pentru a fi străbătut de duh, pentru a se face unealta duhului. Ne- 
voinţele cele mai multe ale Părinților: postul, privegherea de toată 
noaptea, lacrimile nesecate, răbdarea lipsurilor şi a necazurilor şi 
ostenelile de tot felul şi toată necontenita silire a firii, tocmai 
aceasta urmăresc: strunirea trupului, omorârea pornirilor pătimaşe 
din trup, adică omorârea morții din om. Ele sunt moartea cea 
făcătoare de viaţă, care întăreşte firea, pun rânduială în viaţa lăun- 
trică şi ne fac tot mai asemănători cu Dumnezeu. "De ce îți omori 

aşa trupul?” întreabă un frate pe un mult nevoitor sihastru. "Ca să 
nu mă omoare el pe mine”, îi răspunde bătrâni. Prin aceasta însă 
Părinţii s-au făcut "pilda de faptă bună" şi povăţuitori celor ce bine 
călătoresc şi s-au învrednicit a dobândi bunătăţile cele veşnice şi a 
vedea nemijlocit Sfânta Treime. Pomenirea Părinților nevoitori ne 
atrage atenţia asupra acestei îndoite lucrări de înnoire a omului: su- 
fletească şi trupească. Pe lângă virtuțile sufleteşti trebuiesc adău- 
gate şi virtuțile trupeşti; sau, mai bine zis, ele trebuie să meargă 
împreună, căci amândouă şi împreună lucrează la creşterea omului 
duhovnicesc. 

Ştiinţa medicală confirmă pe deplin trebuinţa şi folosul struni- 
rii trupului. Nimeni nu s-a îmbolnăvit din pricina postului, pe când 
necumpătarea şi lăcomia aduc după ele un nesfârşit cortegiu de 
boli. Postul şi regimul cumpătat intră în cura de însănătoşire a tu- 
turor bolilor şi este tot mai recomandat şi celor sănătoşi. Diferitele 
"regimuri" alimentare: vegetarian, de crudități, de dezintoxicare 
ş.a., ce sunt altceva, dacă nu nişte variante ale postului trupesc. E 
un lucru cunoscut de când lumea că îmbuibarea aduce somnolenţă; 
că oamenii care muncesc mult cu mintea nu sunt mâncăcioşi, că, în 
genere, omul consumă mai mult decât are nevoie organismul. Su- 
praalimentarea împreună cu sedentarismul şi suprasolicitarea (cei 
trei S), macină mai mult decât orice vitalitatea omului din vremea 
noastră. lar postul aduce sănătate trupească şi limpezeşte mintea. 

Cu acestea, pregătirea pentru nevoinţa sfântului Post se apro- 
pie de sfârşit. O întreagă armătură duhovnicească ne-a fost pusă la 
îndemână pentru într-armarea sufletului şi trupului, în această 
săptămână am făcut şi unele exerciţii cu ea. Apoi am văzut strălu- 
cita ceată a tuturor atleţilor, care au purtat această armură, au luptat 
şi s-au încununat cu ea. Slujba utreniei de sâmbătă pomeneşte pe 
rând pe toți comandanții acestei slăvite oşti, de îngeri pământeşti şi 
oameni cereşti, care ne-au ieşit înainte pentru a ne întări în lupta 
cea bună a duhovniceştilor nevoinţe şi a ne învăţa meşteşugul lup- 
tei, căci "numai cine se luptă după lege, acela se încununează”. 

DUMINICA IZGONIRII LUI ADAM 
DIN RAI 


Suntem in pragul sfântului şi marelui Post. Duminica izgonirii 
lui Adam din Rai, ultimul popas înaintea duhovniceştii ofensive, 
ne pune la începutul vieţii noastre păcătoase pe pământ Suntem 
izgoniți din Raiul desfătării din pricina neascultării, a mândriei şi a 
neînfrânării. Viaţă cu sudoare, cu chinuire, cu necazuri şi lacrimi, 
care se încheie cu întoarcerea în pământul din care am fost luaţi, cu 
moartea, plata păcatului. 

Starea lui Adam cel izgonit, care este şi starea noastră, se 
oglindeşte în cântările pline de umilinţă ale Duminicii. "Șezur-a 
Adam in preajma Raiului, şi de goliciunea sa plângând, se tânguia: 
Vai mie, celui ce m-am supus înşelăciunii celei viclene, şi am fost 
furat de ea şi de mărire m-am depărtat. Vai mie, celui dezbrăcat de 
nevinovăție şi lăsat în sărăcie. Ci, o raiule, de acum nu mă voi mai 
desfăta întru dulceaţa ta..." (Vecernie). "Adam cu plîngere a stri- 
gat: Vai mie, că şarpele şi femeia de la dumnezeiasca îndrăzneală 
m-au izgonit şi din desfătarea raiului mîncarea din pom m-a 
înstrăinat. Vai mie, cel ce eram odinioară împărat tuturor Jăpturilor 
lui Dumnezeu celor păminteşti, acum rob m-am făcut dintr-o 
sfătuire fărădelege. Și cel ce eram oarecând cu slava nemuririi 
îmbrăcat, cu piele de omorâciune, ca un muritor, jalnic sunt 
îmbrăcat Vai mie, ce plângere voi lua într-ajutor! Ci tu, lubitorule 
de oameni, cel ce din pământ m-ai făcut, îmbrăcându-Te cu milos- 
tivirea, din robia vrăjmaşului scoate-mă şi mă mântuieşte!" 

De aceea, nevoinţele, întristarea şi plângerea postului sunt şi o 
întristare şi tânguire pentru Raiul pierdut şi pe care cu multe sufe- 
rinţe se cade să-l redobândim (F. Ap. 14,22). 

Evanghelia duminicii, de la Sf. Liturghie, ne aduce aminte, 
iarăşi, de cele două mari fapte: smerenia şi dragostea, care sunt te- 
meiul a toată fapta bună. 

Postul împreună cu rugăciunea şi toate nevoinţele legate de 
dânsul poate fi zădărnicit de vrăjmaşul dacă nu suntem cu luare 
aminte. De aceea, ne învaţă Mântuitorul: "Când postiţi, nu fiti 
trişti, ca făţarnicii; că ei Iţi smolesc fetele, ca să se arate oa- 
menilor că postesc ... tu Insă, când posteşti, unge capul şi fata 
ta o spală, ca să nu te arăti oamenilor că posteşti" (Mt. 6, 
16-18). Să nu uităm lecţia din pilda vameşului şi fariseului când 
postim. Să lucrăm cu dragoste nevoinţele postului, dar să le aco- 
perim şi să le păzim cu smerenie. Vestejirea firească a trupului să o 
împodobim cu veselia inimii şi a feţei, gândindu-ne la folosul cel 
mare pe care-l aduce postul. Ungerea capului şi spălarea feţei nu 
trebuie luate în literă, ci cu un înţeles duhovnicesc. Sf. Maxim 
Mărturisitorul ne arată că faţa este icoana întregii noastre vieţi, iar 
capul este simbolul minţii. Deci, a spăla faţa înseamnă a ne curaţi 
viaţa de toată întinăciunea păcatului, iar a unge capul înseamnă a 
face mintea să strălucească de cunoştinţa dumnezeiască (Filoc., 
voi. II, p. 232). 

Gnyjile lumeşti, de obicei, răpesc omului toată vremea, iar pen- 
tru grija de suflet nu-i mai rămâne nici un răgaz. Dar grijile tre- 
buiesc proporționale cu însemnătatea lucrului respectiv. De aceea 
ne îndeamnă iarăşi Mântuitorul: "Nu vă adunati comori pe 
pământ, unde molia şi rugina le strică şi unde furii le sapă si le 
fură. Ci adunati-vă comori In cer ... căci unde este comoara 
voastră, acolo va fi si inima voastră" (Mt. 6, 19-21). Averile 
pmânteşti faţă de comoara mai scumpă decât toată lumea a sufletu- 
lui, nu merită atenția care li se dă. Nu ne putem lipsi de grijile 

vremea postului, vreme de osteneli de suflet mântuitoare, nu tre- 
buie zădărnicită cu grijirea de multe a celor pământeşti. 

în chip deosebit, Sf. Evanghelie ne atrage atenţia asupra altei 
laturi a dragostei de aproapele, asupra milosteniei sufleteşti şi 
anume asupra iertării aproapelui, care est o mare faptă bună şi bine 
plăcută lui Dumnezeu. Aşa de mult ţine Mântuitorul la iertarea 
aproapelui, încât fără de ea nici EI nu ne iartă păcatele noastre. 
"De veţi ierta oamenilor greşalele lor, ierta-va ţi vouă Tatăl 
Ceresc; iar de nu veţi ierta oamenilor greşalele lor, nici Tatăl 
vostru nu vă va ierta greşalele voastre" (Mt. 6, 14-15). Deşi tot 
păcatul este împotriva lui Dumnezeu şi numai de la El putem 
dobândi iertarea, totuşi de păcatul faţă de aproapele, Dumnezeu nu 
ne iartă fără aprobarea acestuia. De aceea, când cerem iertare cuiva 
pe care l-am supărat cu ceva, el răspunde: "Dumnezeu să te ierte!", 
adică: iată, eu te-am iertat, de acum poate şi Dumnezeu sa te ierte. 
Şi numai aşa ne iartă. Fiindcă pentru înnoirea noastră sufletească 
în primul rând avem nevoie de iertarea păcatelor de la Dumnezeu 
şi ostenelile postului urmăresc şi acest lucru. Dumnezeu, în marea 
Lui iubire de oameni, ne cere şi EI ceva în schimbul iertării de care 
avem nevoie. "Voieşti să-ţi iert păcatele cele multe? i le iert cu o 
condiţie: să ierţi şi tu greşalele aproapelui tău”. lar noi în rugăciu- 
nea domnească din fiecare zi, ne angajăm faţă de Dumnezeu să fa- 
cem acest lucru: "lartă-ne Doamne, greşalele noastre, că si noi 
iertăm greşiţilor noştri". Fără de această iertare, nu ne iartă nici 
Dumnezeu pe noi. 

Nu numai că nu ne iartă, dar nici faptele cele bune nu ni le 
primeşte. Ne-o spune limpede tot Mântuitorul Hristos: 

"De-ţi vei aduce darul tău la Altar şi acolo-ţi vei aduce 
aminte că fratele tău are ceva asupra ta, lasă acolo darul şi 
mergi mai întâi de te împacă cu fratele tău şi apoi venind, adu 
darul tău” (ML 5, 23-24). 

Ostenelile pentru virtute, postul şi toate celelalte, deşi sunt tre- 
buitoare pentru mântuire, totuşi Dumnezeu le primeşte nu numai 

ca un lucru datorat, ci şi ca pe o faptă bună, ca pe un dar. De aceea 
Sfinţii Părinţi mai numesc postul şi zeciuială, o zeciuială de fapte 
bune pe care o dăm lui Dumnezeu pentru întreaga curgere a anului. 
Darul însă pentru a putea fi primit trebuie să îndeplinească condiția 
evanghelică a darului, să fim împăcaţi cu aproapele nostru. De aici 
vine aşa de frumoasa rânduială a iertării obşteşti, care se face în 
această duminică dinaintea postului, care se numeşte şi "Duminica 
iertării”. La sfârşitul vecerniei, toţi părinţii şi fraţii, precum şi 
creştinii de faţă îşi cer iertare unii altora: "lartă-mă frate!", "Dum- 
nezeu să te ierte!". Tot aşa fac şi creştinii, se iartă cu cei din casă, 
cu vecinii şi cu cei care nu au vreo pricină. Ştergem astfel toată 
răutatea cea de la inimă şi putem aduce în pace şi cu bună nădejde 
lui Dumnezeu darul ostenelilor postului. 

Iertarea aproapelui însă mai are un dar. Fiindcă viaţa noastră 
este un nesfârşit şir de greşeli; apoi, pocăinţa şi virtuțile noastre 
sunt nedesăvârşite pentru a putea cu ele dobândi iertarea deplină. 
Dumnezeu, în marea Sa milostivire, pentru mântuirea noastră, ne-a 
pus la îndemână calea cea mai lesnicioasă: iertarea fratelui. Pilda 
fratelui lenevos din Pateric este mult mai grăitoare în această 
privinţă. 

Aproape de un bătrân, trăia un frate cam trândav în nevoinţă. 
Venindu-i vremea să moară, stăteau lângă dânsul mai mulți fraţi. 
Bătrânul, vrând să-l folosească, văzând pe acela că se duce din trup 
vesel şi cu bucurie, i-a zis: "Frate, noi toți ştim că nu prea ai fost 
osârdnic la nevoinfe, şi de unde cu aşa osârdie te duci?" Şi i-a 
răspuns fratele: "Crede, părinte, adevărul grăieşti, însă de când 
m-am făcut monah, nu ştiu să fi judecat sau să fi ţinut pomenire de 
rău asupra cuiva, ci de s-a întâmplat vreo prigonire cu cineva, întru 
acel ceas m-am împăcat cu el. Deci voi să zic lui Dumnezeu: 
Stăpâne, Tu ai zis: ÂNu judecaţi fi na veţi G judecaţi»; şi: sder- 
tati şi vi se va ierta vouă». Deci i-a zis lui bătrânul: "Pace ţie, 
fiule, că fără osteneală te-ai mântuit!" (p. 380). 

lată de câte daruri este pricinuitoare iertarea aproapelui: 

- ne aduce de la Dumnezeu iertarea păcatelor, 

- ne face bine primite faptele cele bune, 

- ne agoniseşte cu lesnire mântuirea. 

Şi pe bună dreptate, pentru că iertarea aduce pace intre oameni, 
înlătură vrajba, pentru care lucru a trebuit să se întrupeze însuşi 
Fiul lui Dumnezeu. 

Cu acestea suntem gata pentru ostenelile sfântului post Vreme 
îndelungată de pregătire ne-a pus la îndemână toate cele trebuitoare 
pentru această călătorie a bunătăţilor. Astfel: 

- suntem îmbrăcaţi cu mantia smereniei, 

- avem toiagul nădejdii celei bune, 

- cu ochii ţintă la ceasul judecății, 

- cu cugetul la moarte, 

- întăriți de pilda marilor luptători ai duhului, 

- cu nădejdea la frumuseţea răsplătirii, 

- iertaţi şi împăcaţi cu aproapele. 

"Sosit-a vremea, începutul luptelor celor duhovniceşti, biruinţa 
cea împotriva dracilor, înffânarea cea într-armată, podoaba îngeri- 
lor, îndrăzneala cea către Dumnezeu..." 

"Călătoria virtuţilor s-a deschis. Cei ce voiţi să vă nevoiți in- 
traţi, încingându-vă cu nevoinţa cea buna a postului, că cei ce se 
luptă după lege, după dreptate se încununează. Şi luând toată într- 
armarea crucii, să ne luptăm împotriva vrăjmaşului, ca un zid 
nestricat ţinând credinţa, ca o platoşă rugăciunea şi ca un coif mi- 
lostenia, în loc de sabie, postul care taie toată răutatea cea de la 
inimă..." 

"Strălucit-a darul Tău, Doamne, strălucit-a luminarea sufletelor 
noastre. lată vreme bine primită, iată vremea pocăinţei. Să lepădăm 
dar lucrurile întunericului şi să ne îmbrăcăm cu armele luminii. Ca 
trecând noianul cel mare al postului, să ajungem la învierea cea 
de-a treia zi a Domnului şi Mântuitorului nostru lisus Hristos, Cel 
ce mântuieşte sufletele noastre”. 


Doamne şi Stăpânul vieţii mele, 

duhul trândăviei, 

al grijii de multe, 

al iubirii de stăpânire şi al grăirii în deşert 
nu mi-l da mie; 

iar duhul curăţiei, 

al gândului smerit, 

al răbdării şi al dragostei, 

dăruieşte- 1 mie, slugii Tale. 

Aşa, Doamne, împărate, 

dăruieşte-mi ca să-mi văd păcatele mele 
şi să nu osândesc pe fratele meu, 

că binecuvântat eşti în vecii vecilor. 


Amin! 

SFANTUL ȘI MARELE POST 


DOAMNE ȘI STĂPÂNUL VIEŢII MELE... 


Legată de vremea Postului Mare, rugăciunea Sf. Efrem 
Smsirul este o rugăciune scurtă, simplă, dar plină de putere şi 
bogăţie duhovnicească, cum numai marele Părinte Efrem Şirul, 
"alăuta Duhului Sfânt", putea să o alcătuiască. 

Tipicul prevede să fie rostită având ochii trupeşti şi mâinile 
ridicate în sus, cu ochii minţii înălţaţi către Dumnezeu, cu umilință 
şi cu lacrimi şi cu frică de Dumnezeu, însoţită de metanii şi 
închinăciuni, după rânduiala cunoscută. 

Rostită astfel, cu înţelegere şi simţire, ea preface şi înnoieşte 
întreaga viaţă sufletească. Stăruind asupra cuprinsului ei, vom des- 
coperi o întreagă teologie a pocăinţei, încât cu dreptate această 
rugăciune este numită Rugăciunea pocăinţei. 

Rugăciunea se rosteşte la toate cele şapte laude: Vecernie, Pa- 
vecemiţă, Miezonoptică, Utrenie, Ceasuri şi Obedniţă, în total de 
nouă ori in curgerea unei zile şi de opt ori când se săvârşeşte Li- 
turghia Darurilor mai înainte sfinţite, întrucât rămâne partea de 
Vecernie la care se rosteşte de obicei rugăciunea. Numărul opt şi 
nouă, de câte ori se zice rugăciunea, ne duce cu mintea la cele nouă 
cete îngereşti şi la veacul viitor, simbolizat prin numărul opt, vrând 

parcă să ne spună că numai pocăinţa ne poate învrednici de viaţa 
fericită a vieţii veşnice şi de traiul împreună cu îngerii. 

Rugăciunea are trei părţi bine deosebite: în prima parte, ne 
rugăm lui Dumnezeu: "Doamne și Stăpânul vieţii mele! Duhul 
trândăviei, al grijii de multe, al iubirii de stăpânire şi al grăbii In 
deşert nu mi-l da mie”; în partea a doua: "lar duhul curăției, al 
gândului smerit, al răbdării şi al dragostei, dăruieŞte-mi-l mie, slu- 
gii Tale” şi încheiem: "Așa, Doamne, dâruieşte-mi ca să-mi văd 
păcatele mele şi să nu osândesc pe fratele meu, că binecuvântat 
eşti, în vecii vecilor, Amin!" Pe de o parte ne rugăm se ne ferească 
Dumnezeu de patru duhuri rele, de patru patimi; iar pe de alta, 
cerem să ne dăruiască patru duhuri bune, patru virtuţi. 

Observăm că Sf. Efrem, înşirând cele două serii de patimi şi de 
virtuţi, le numeşte pe toate deopotrivă "duhuri": duhul trândăviei, 
duhul curăţiei... Cum să înţelegem oare aici cuvântul duh? 

în privinţa duhurilor rele, lucrul este simplu. Izvorul a toată 
răutatea este duhul răutăţii, care "umbli ca un leu căutfind pe 
cine si înghiţi" (1 Pt. 5, 8) şi lupta noastră trebuie să o ducem 
împotriva "'duhurilor răutăţii din văzduh" (Ef. 6, 12). Patimile 
care înrobesc pe om nu sunt altceva decât semnul înfrângerii omu- 
lui în lupta sa cu aceste puteri vrăjmaşe. De aceea, Sfinţii Părinţi 
obişnuiesc să numească "duh" nu numai pe duhul răutăţii, pe dia- 
volul, ci şi lucrarea lui, zicând deopotrivă: "duhul trândăviei”, 
"dracul trândăviei” şi "duhul lăcomiei” şi "dracul lăcomiei” etc. 
Acest fel de a vorbi al Părinților este mai cuprinzător şi ne ajută să 
înţelegem mai deplin cum stau lucrurile. O "patimă”" este mai mult 
decât o îmbolnăvire a sufletului, este căderea în robia unei puteri 
vrăjmaşe, care ne stăpâneşte cu silnicie, ne luptă neîntrerupt, 
urmărindu-ne moartea veşnică, în dosul fiecărei patimi se ascunde 
puterea vrăjmaşă a diavolului. 

Dar de ce, în prima parte a rugăciunii, rugăm pe Dumnezeu să 
"u ne dea cele patru duhuri rele? Oare Dumnezeu ne dă trândăvia, 
mânia, patimile? Fireşte că nu! Uneltirile drăceşti sunt pline de 

viclenie şi puterea lui nespus de mare şi nimeni n-ar putea scăpa de 
ele, dacă Dumnezeu nu le-ar îngrădi, neîngăduindu-i să războiască 
pe om mai presus de puterile sale. De aceea când zicem: "Duhul 
Dumnezeu să nu ne lase să cădem în robia patimii trândăviei, să nu 
lase pe dracul trândăviei să ne stăpânească. 

Dacă prin duhurile patimilor înţelegem pe draci, atunci prin 
duhurile virtuţilor: al curăţiei, al smereniei, trebuie să înţelegem pe 
duhurile cele bune, pe îngeri? Este adevărat că şi îngerii necontenit 
ne ajută la săvârşire binelui, dacă nu-i îndepărtăm cu păcatele, pre- 
cum auzim la Utrenia din lunea brânzei: “îngerii, păzitorii vieţii 
noastre stau mai aproape de cei ce se curăţă cu postul”. Totuşi, 
Sfinţii Părinţii, când este vorba de virtuţi, nu vorbesc niciodată ca 
în cazul patimilor; nu zic adică "îngerul curăţiei", "îngerul smere- 
niei" etc, cum zic dincolo: "dracul lăcomiei", "dracul mândriei”. 
Deci cele patru duhuri bune nu sunt îngeri, ci altceva. 

Ştim că la Sf. Botez omul se leapădă'de satana şi se îmbracă cu 
Hristos; se face lăcaş al Duhului Sfânt şi primeşte putere să se facă 
fiu al lui Dumnezeu (loan |, 12). Are întru sine seminţele tuturor 
virtuţilor, "darurile botezului", ale Mirungerii şi omului nu-i mai 
rămâne decât să dea lucrarea cea din afară, prin împlinirea Porunci- 
lor, ca să crească omul cel nou născut din Sf. Botez. 

De aceea, Sfinţii Părinţi zic despre viaţa duhovnicească că este 
o desfăşurare a acestor puteri, o "actualizare a darurilor Botezului 
şi Mirungerii”. Virtuţile deci fiind lucrarea Sfântului Duh din om, 
sunt numite şi ele "duhuri", ca şi izvorul din care curg. Aşa 
numeşte şi proorocul Isaia darurile Sfântului Duh zicând: "Duhul 
înţelepciunii, duhul înţelegerii, duhul «fătului..." (îs. 11, 2-3). 
Deci cele patru duhuri bune: duhul curăţiei, al smereniei şi cele- 
lalte, nu sunt îngeri ci daruri ale Sfântului Duh şi ne rugăm lui 
Dumnezeu ca ele să nu rămână nelucratoare. 

O simplă privire asupra celor două şiruri de "duhuri" ne ajută 
să înţelegem un lucru foarte însemnat pentru viaţa duhovnicească: 

duhurile răutăţii se afla în afară de noi, deci şi răul este în afară; 
duhurile virtuţilor, darurile Sfântului Duh sunt în noi, izvorul bine- 
lui este înlăuntrul nostru. Spre rău ne îndeamnă nişte puteri străine 
de noi; spre bine, avem puteri proprii, puterea dumnezeiască din 
noi. Deci este mai uşor a face binele decât răul. De aici şi marea 
răspundere pe care o are omul înaintea lui Dumnezeu şi osânda 
grea pentru săvârşirea răului. 

Cu rost a pus Sf. Efrem mai întâi duhurile răutăţii şi în al doi- 
lea rând duhurile virtuţilor: nu putem lucra virtutea, dacă nu ne-am 
curăţit mai întâi de patimi. 

Vorbind despre patimi, Sfinţii Părinţi Efrem Şirul, loan Scâra- 
rul, Maxim Mărturisitorul, loan Damaschin şi mulţi alţii arată că 
numărul lor este foarte mare. Că în fruntea lor stă iubirea de sine; 
că neştiinţa, uitarea şi nepăsarea sunt proptelele tuturor patimilor; 
că din acestea curg cele şapte patimi capitale din care se resfiră 
apele mocirloase şi otrăvite ale tuturor celorlalte patimi. Este firesc 
deci să ne întrebăm, de ce din această mare mulțime, Sf. Efrem a 
ales numai patru patimi şi de ce anume pe acestea, mai ales că ele 
nu se află printre cele mai vătămătoare. Răspunsul la această ne- 
dumerire îl vom avea după ce ne vom opri în scurt la fiecare din 
cele patru duhuri ale răutăţii. 

Duhul trândăviei. Făcut după Chipul lui Dumnezeu şi menit 
să ajungă asemenea lui Dumnzeu, omul este chemat pentru lucrare 
de la început, când a fost pus în Eden ca "să-l lucreze şi să-l 
păzească" (Fac. 2, 15). După izgonirea din Rai, lucrarea omului 
este îndreptată îndeosebi spre agonisirea celor trebuitoare vieții: 
hrană, îmbrăcăminte, locuinţă. Fără de acestea nu poate trăi; de ne- 
voie trebuie să lucreze, nu poate trăi în lenevire. Deci nu de această 
trândăvie se roagă Sf. Efrem să fie izbăvit ci de trândăvia mult mai 

vătămătoare a nelucrării poruncilor lui Dumnezeu; lucrarea acesto- 
ra, precum am mai spus, fiind condiţia creşterii omului celui nou, 
născut din Sf. Botez, a dobândirii asemănării cu Dumnezeu. Prin 
pilda talanţilor, Mântuitorul ne învaţă că puterile Sfântului Duh, 

viclenie şi puterea lui nespus de mare şi nimeni n-ar putea scăpa de i 
ele, dacă Dumnezeu nu le-ar îngrădi, neîngăduindu-i să războiască 
pe om mai presus de puterile sale. De aceea când zicem: "Duhul 
Dumnezeu să nu ne lase să cădem in robia patimii trândăviei, să nu 
lase pe dracul trândăviei să ne stăpânească. 

Dacă prin duhurile patimilor înţelegem pe draci, atunci prin 
duhurile virtuţilor: al curăţiei, al smereniei, trebuie să înţelegem pe 
duhurile cele bune, pe îngeri? Este adevărat că şi îngerii necontenit 
ne ajută la săvârşire binelui, dacă nu-i îndepărtăm cu păcatele, pre- 
cum auzim la Utrenia din lunea brânzei: "îngerii, păzitorii vieţii 
noastre stau mai aproape de cei ce se curăţă cu postul”. Totuşi, 
Sfinţii Părinţii, când este vorba de virtuţi, nu vorbesc niciodată ca 
în cazul patimilor; nu zic adică "îngerul curăţiei", "îngerul smere- 
niei" etc, cum zic dincolo: "dracul lăcomiei”, "dracul mândriei”. 
Deci cele patru duhuri bune nu sunt îngeri, ci altceva. 

Ştim că la Sf. Botez omul se leapădă de satana şi se îmbracă cu 
Hristos; se face lăcaş al Duhului Sfânt şi primeşte putere să se facă 
fiu al lui Dumnezeu (loan |, 12). Are întru sine seminţele tuturor 
virtuţilor, "darurile botezului”, ale Mirungerii şi omului nu-i mai 
rămâne decât să dea lucrarea cea din afară, prin împlinirea Porunci- 
lor, ca să crească omul cel nou născut din Sf. Botez. 

De aceea, Sfinţii Părinţi zic despre viaţa duhovnicească că este 
o desfăşurare a acestor puteri, o "actualizare a darurilor Botezului 
şi Mirungerii”. Virtuţile deci fiind lucrarea Sfântului Duh din om, 
sunt numite şi ele "duhuri", ca şi izvorul din care curg. Aşa 
numeşte şi proorocul Isaia darurile Sfântului Duh zicând: "Duhul 
înţelepciunii, duhul înţelegerii, duhul sfatului...” (îs. 11, 2-3). 
Deci cele patru duhuri bune: duhul curăţiei, al smereniei şi cele- 
lalte, nu sunt îngeri ci daruri ale Sfântului Duh şi ne rugăm lui 
Dumnezeu ca ele să nu rămână nelucratoare. 

O simplă privire asupra celor două şiruri de "duhuri" ne ajută 
să înţelegem un lucru foarte însemnat pentru viaţa duhovnicească: 

duhurile răutăţii se afla în afară de noi, deci şi răul este în afară; 
duhurile virtuţilor, darurile Sfântului Duh sunt în noi, izvorul bine- 
lui este înlăuntrul nostru. Spre rău ne îndeamnă nişte puteri străine 
de noi; spre bine, avem puteri proprii, puterea dumnezeiască din 
noi. Deci este mai uşor a face binele decât răul. De aici şi marea 
răspundere pe care o are omul înaintea lui Dumnezeu şi osânda 
grea pentru săvârşirea răului. 

Cu rost a pus Sf. Efrem mai întâi duhurile răutăţii şi în al doi- 
lea rând duhurile virtuţilor: nu putem lucra virtutea, dacă nu ne-am 
curăţit mai întâi de patimi. 

Vorbind despre patimi, Sfinţii Părinţi Efrem Şirul, loan Scăra- 
rul, Maxim Mărturisitorul, loan Damaschin şi mulţi alţii arată că 
numărul lor este foarte mare. Că în fruntea lor stă iubirea de sine; 
că neştiința, uitarea şi nepăsarea sunt proptelele tuturor patimilor; 
că din acestea curg cele şapte patimi capitale din care se resfiră 
apele mocirloase şi otrăvite ale tuturor celorlalte patimi. Este firesc 
deci să ne întrebăm, de ce din această mare mulţime, Sf. Efrem a 
ales numai patru patimi şi de ce anume pe acestea, mai ales că ele 
nu se află printre cele mai vătămătoare. Răspunsul la această ne- 
dumerire îl vom avea după ce ne vom opri în scurt la fiecare din 
cele patru duhuri ale răutăţii. 

Duhul trândăviei. Făcut după Chipul lui Dumnezeu şi menit 
să ajungă asemenea lui Dumnzeu, omul este chemat pentru lucrare 
de la început, când a fost pus în Eden ca "si-l lucreze şi să-l 
păzească" (Fac. 2, 15). După izgonirea din Rai, lucrarea omului 
este îndreptată îndeosebi spre agonisirea celor trebuitoare vieţii: 
hrană, îmbrăcăminte, locuinţă. Fără de acestea nu poate trăi; de ne- 
voie trebuie să lucreze, nu poate trăi în lenevire. Deci nu de această 
trândăvie se roagă Sf. Efrem să fie izbăvit ci de trândăvia mult mai 
vătămătoare a nelucrării poruncilor lui Dumnezeu; lucrarea acesto- 
ra, precum am mai spus, fiind condiţia creşterii omului celui nou, 
născut din Sf. Botez, a dobândirii asemănării cu Dumnezeu. Prin 
pilda talanţilor, Mântuitorul ne învaţă că puterile Sfântului Duh, 


46 Protot. PBTRONIU TÂNASB 


care sălăşluiesc in om sunt foarte mari (un talant cântărea peste 40 
kg) şi pot duce pe om la cea mai înaltă desăvârşire; şi dacă nu toţi ] 
ajung la aceeaşi măsură sau nu ajung deloc, se datorește trândăviei 
omului. Aceasta este direct potrivnică dezvoltării omului duhovni- 
cesc, este refuzul propriei sale creşteri, închircirea in nedesăvârşire. 
Lumea întotdeauna a osândit pe leneş. Solomon îl trimite să ia 
pildă de la harnica furnică (Pilde 6, 6), iar Apostolul porunceşte ca 
"cine nu munceşte nici să nu mănânce" (II Ţes. 3, 10). De aceea 
şi Sf. Efrem pune trândăvia în fruntea celor patru duhuri pătimaşe, 
ca una care este piedică a toată fapta bună şi potrivnică celei mai 
înalte chemări a omului. 

Duhul _grijirii_de_multe, spun Sfinții Părinţi, este semnul 
împătimiții de cele materiale, cleiul care ne ţine lipiți de cele 
pământeşti. El este strâns legat şi urmează duhului trândăviei, în 
adevăr, negrijindu-se de lucrarea duhovnicească, omul îşi caută o 
mincinoasă împlinire, risipindu-se în cele din afară, în grija de 
multe, în grija de cele viitoare, cum să-şi agonisească cele plăcute 
şi cum să scape de cele dureroase: căutarea plăcerii şi fuga de du- 
rere fiind, după Sf. Maxim Mărturisitorul, grija permanentă a omu- 
lui împătimit. Pe bogatul din Evanghelie, căruia îi rodise țarina şi 
se grijea cum să-şi asigure roadele pentru mulți ani, Mântuitorul îl 
numeşte "nebun" (Luca 12, 20). "Luaţi aminte”, ne îndeamnă 
Domnul, "si nu se îngreuieze inimile voastre cu... grijile lumii" 
(Le. 21, 34). 

Răspândindu-ne în cele din afară, grija de multe este potrivnică 
vieţii duhovniceşti şi ne îndepărtează de Dumnezeu. Dumnezeu 
este Unime desăvârşită şi omul nu se poate întâlni cu El decât daca 
îşi reface unitatea sa sufletească, prin întoarcerea în sine, adică prin 
pocăință şi prin intrarea în cămara cea mai dinlăuntru, adică prin 
rugăciune; căci "împărăţia Cerurilor este Inlăuntrul nostru" (Le. 
17, 21). Dimpotrivă, răspândirea în grija de multe ne întâlneşte cu 
diavolul, care este fărâmiţare, mulțime, "leghion”. 

Părinţii duhovniceşti necontenit ne îndeamnă să ne agonisim 
"/ărădegrija despre toate", singura grijă îndreptățită să ne stă- 
pânească fiind grija de răspunsul la înfricoşata Judecată, grija de 
mântuire. 

Dacă trândăvia face nelucrător harul din om, grija de multe 
face pe om netrebnic acestei lucrări, punându-l pe calea potrivnică 
mântuirii. 

Duhul iubirii de_sine este altceva decât stăpânirea cea 
rânduită de Dumnezeu, faţă de care tot omul trebuie să se supună 
(Rom. 13, 1). Este un duh al răutăţii, o înţelegere strâmbă a 
purtării omului faţă de aproapele, un abuz asupra lui, folosindu-l ca 
unealtă şi mijloc de profit personal. Mântuitorul Hristos arată că 
acest duh este al păgânilor şi cu totul străin de duhul Evangheliei, 
învățând astfel pe ucenicii săi: "Cine dintre voi vrea să fie mare, 
si fie slujitorul vostru; si cine vrea si fie mitii, si vi fie slugi. 
Precum si Fiul Omului n-a venit si i se slujească, ci EI si slu- 
jească ţi să-şi dea sufletul răscumpărare pentru mulţi" (Matei 
20, 25). Ceea ce a şi arătat cu fapta, spălând picioarele ucenicilor şi 
dându-și viaţă pentru mântuirea noastră. De unde înţelegem că 
adevărata stăpânire nu este profitoare, ci slujitoare; slujire a aproa- 
pelui cu dragoste, până la dăruirea vieții pentru mântuirea lui. 
Omul are o mare valoare, este chipul lui Dumnezeu şi valorează 
cât însuşi chipul pe care-l poartă; este răscumpărat cu scump 
sângele lui Hristos şi valorează cât preţul acestui sânge. De aceea, 
slujirea omului este o mare cinste, pentru că este slujire a lui Dum- 
nezeu însuşi. "Ceea ce aţi făcut unuia dintr-aceşti fraţi ai mei 
prea mici, Mie Mi-ati făcut", va zice Domnul la înfricoşata Jude- 
cată (Matei 25, 40). Slujirea aproapelui este poruncă evanghelică, 
faptă de mare cinste, desăvârşită calea de mântuire. Duhul de 
stăpânire, care înjoseşte pe om şi-l coboară în rândul lucrurilor, ne 
lipseşte dintr-odată de toate aceste trei. EI este strâns legat cu du- 


tată spre cele materiale, este firesc ca şi omul să fie transformat în 

unealtă sau bun material, care nu valorează mai mult decât profitul | 
pe care-l aduce. 

Grăirea în desert, zice Sf. loan Scărarul, este scaunul slavei 
deşarte, semn al nepriceperii, urmare a îmbuibării şi necuraţiei, 
pierderea umilinţei şi întunecarea rugăciunii (Treapta 11). Este o 
irosire a celui mai de cinste dar pe care 1-a dat Dumnezeu omului, 
darul cuvântului şi prefacerea lui în prilej de păcătuire şi pierzare. 
Cuvântul omenesc are o mare şi tainică putere, aduce cu el ceva 
din fiinţa celui care îl rosteşte. Dacă Cuvântul lui Dumnezeu este 
Dumnezeu însuşi, şi cuvântul omului este omul însuşi. "Dacă vrei 
Să ştii ce este în inima omului”, zic Părinţii, "ia aminte la cele ce 
spun buzele lui”. Vorbăria şi pălăvrăgeala arată un lăuntru stricat, 
care duce la stricarea altora; lipseşte cuvântul de tainica lui putere, îl 
face cuvânt fără preţ. De aceea, Mântuitorul ne spune că "pentru tot 
cuvântul deşert pe care-l vor grăi oamenii vor da seama m ziua 
judecății" (Mt. 12, 36). Sfinţii Părinţi, temându-se de marea 
răspundere a cuvântului, au iubit şi lăudat tăcerea mai mult decât 
vorbirea. "Pentru că am vorbit”, zice Cuv. Arsenie, "adesea m-am 
căit, iar pentru că am tăcut, niciodată”. Cuv. Agaton trei ani a purtat 
o piatră în gură pentru a deprinde tăcerea, iar Sf. Isaac Şirul zice că 
"tăcerea este graiul veacului viitor”. Chiar şi vorbirea despre cele 
duhovniceşti este păgubitoare, când este prea multă. Spune şi 
înţelepciunea poporului: "Vorba este de argint, iar tăcerea de aur”. 

Dacă luăm acum aminte la cele patru duhuri ale răutăţii, ob- 
servăm două lucruri de mare însemnătate. 

în primul rând vedem că ele se leagă unele de altele, formează 
un fel de povârniş, pe care alunecă omul stăpânit de ele. Din 
trândăvie şi negrija de mântuire, omul dă în mincinoasa lucrare a 
răspândirii in grija de multe; din aceasta, dă în duhul de stăpânire, 
nesocotind pe aproapele şi coborându-l în rândul lucrurilor; iar de 
aici ajunge şi la nesocotirea sa proprie prin degradarea cuvântului, 
în grâirea în deşert. 

Dar legătura dintre cele patru duhuri rele este şi mai organică, 
precum vom vedea îndată. 

Sfinţii Părinţi ne arată că o condiţie de bază pentru sporirea du- 
hovnicească este să ne păzim conştiinţa neprihănită din patru părți. 
Faţă de Dumnezeu, silindu-ne necontenit la împlinirea poruncilor 
Lui; faţă de aproapele, ferindu-ne de tot lucrul potrivnic dragostei 
de aproapele; faţă de sine, folosind bine darurile primite de la 
Dumnezeu; şi față de lucruri, folosindu-le potrivit cu rostul pentru 
care au fost create, adică numai pentru trebuinţe şi cu înfrânare. 

Or, dacă luăm bine seama, cele patru patimi ne vătăma con- 
ştiinţa din toate aceste patru părți. Trândăvia ne vătăma conştiinţa 
față de Dumnezeu, ca una care se împotriveşte lucrării harului din 
noi; grija de multe vătăma conştiinţa faţă de lucruri, pe care le 
întrebuinţăm spre pierzarea şi nu spre mântuirea noastră; iubirea de 
stăpânire, care nesocoteşte pe om, vătăma conştiinţa faţă de aproa- 
pele, iar grâirea în deşert vătăma conştiinţa faţă de sine, prin irosi- 
rea marelui dar dumnezeiesc al cuvântului. Astfel cele patru patimi 
arată o stare de îmbolnăvire generală a sufletului, o strâmbare a 
purtării omului faţă de tot ceea ce-l înconjoară: faţă de Dumnezeu, 
față de aproapele, faţă de lucruri şi faţă de sine. Omul nepăsător de 
mântuire, răspândit în grija de multe, asupritor de aproapele şi slo- 
bod la limbă este chip al acestei îmbolnăviri sufleteşti, chipul omu- 
lui de păcat. Deşi mântuirea este un lucru personal al fiecăruia, 
totuşi omul nu şi-o lucrează de unul singur, ci în strânsă legătură 
cu Dumnezeu şi restul* făpturii: aproapele şi lucrurile. Mântuirea 
sau pierzarea sa depinde de felul purtării sale faţă de ceilalți. Cele 
patru duhuri rele, strâmbând purtarea omului faţă de lumea din 
afară de el, îi taie orice putinţă de mântuire. Nu-i greu de înţeles, 
deci, pentru ce Sf. Efrem s-a oprit tocmai la aceste patru duhuri. 

Dimpotrivă, care sunt trăsăturile sufletului sănătos vedem din 
partea a doua a rugăciunii Sf. Efrem, în care cerem de la Dum- 
nezeu să ne dăruiască duhul curăţiei, al gândului smerit, al răbdării 
şi al dragostei, asupra cărora ne oprim acum. 

Duhul curătiei nu trebuie luat ca simplă curăţie trupească de 
păcatele desfânării. Curăţia este prima treaptă a nepătimirii, starea 
sufletului curăţit de patimi, gata pentru lucrarea virtuților. "Cum 
să cântăm cântarea Domnului In pământ străin?" ziceau evreii 
in robia babilonică, pe care tâlcuind-o, Părinţii ne învaţă că nu pu- 
tem aduce nici un rod de faptă bună, câtă vreme ne aflăm in robia 
patimilor. De aceea şi pune Sf. Efrem curăția în fruntea celorlalte 
virtuţi, ca pe una ce stă la începutul vieţii virtuoase. 

Duhul gândului smerit este prima sămânță răsărită pe ogorul 
curătiei. Este o aşezare în starea firească a existenţei noastre pă- 
mânteşti în faţa lui Dumnezeu. Pe de o parte, făpturi slabe şi nepu- 
tincioase, "ca iarba şi ca floarea ierbii" (Psalm 102); "statul meu 
ca nimic înaintea Ta", zice David (Psalm 38); pe de altă parte, pe 
toate şi însăşi existenţa noastră, avându-le primite în dar de la 
Dumnezeu. "Ce ai si nu fi primit?" ne întreabă Apostolul (1 Cor. 
4, 17), pentru a încheia: "cu harul lui Dumnezeu sunt ceea ce 
sunt" (I Cor. 15, 10). De aceea, Sfinţii Părinţi ziceau că smerenia 
este a se socoti omul pe sine mai prejos decât toţi oamenii şi chiar 
decât dobitoacele, şi a pune pe seama lui Dumnezeu toate faptele 
sale bune. 

Duhul răbdării este a doua sămânță, care creşte pe ogorul 
curătiei. Căci dacă omul se smereşte şi-şi recunoaşte păcatele, îşi 
dă seama că este vrednic de nenumărate pedepse din partea lui 
Dumnezeu şi nu numai de pedepse pământeşti, ci şi de muncile 
veşnice, ca o slugă leneşă care nesocoteşte poruncile Domnului 
său. Şi rabdă cu bucurie toate necazurile, suferinţele şi încercările, 
fiind încredinţat de cuvântul Domnului că "In lume necazuri veţi 
avea" (loan 16, 33) şi "cu multe suferinţe trebuie si intrăm In 
împărăția lui Dumnezeu" (F. Ap. 1, 22); numai "cine va răbda 
până la sfârşit, acela se va mântui" (Matei 24,13). 

Sfinții Părinţi, îndemnându-ne cu cuvântul apostolesc că 
"pătimirile de acum nu sunt vrednice de slava pe care a gătit-o 
Domnul celor ce-L iubesc pe Dânsul", ne îmbărbătează cu 

făgăduinţa că “puțină este osteneala şi veşnică odihna” (Cuv. 
Moise). Răbdarea curăţă, preface şi înnoieşte sufletul, precum zice 
un părinte din Pateric: "Ceara de nu se va înfierbânta în foc ca să 
se înmoaie, nu se va putea întipări pecetea ce se pune pe ea; tot aşa 
şi omul: de nu va 6 muiat de fierbinţeala focului necazurilor, oste- 
nelilor, bolilor, suferințelor şi ispitelor, nu se poate întipări într- 
însulpecetea Sfântului Duh" (Pentru răbdare, 7). 

Duhul dragostei este desăvârşirea şi încununarea tuturor ce- 
lorlalte. Cine s-a împodobit cu curăţia, cu smerenia şi cu răbdarea, 
acela este şi iubitor de Dumnezeu şi de aproapele; a ajuns la iubire, 
care este plinătatea a toată virtutea, care nu cade niciodată, care 
este izvor a tot binele. Căci în cine sălăşluieşte dragostea, însuşi 
Dumnezeu petrece, Care este dragoste (| loan 4, 8). De aceea, Sf. 
Efrem o aşază în urma celorlalte, precum şi Sf. loan Scărarul, pe 
cea din urmă treaptă a scării Raiului, ca una care este mai mare 
decât toate virtuțile, cuprinde pe toate şi va dura şi în veacul ce va 
să vie. 

Dacă cele patru patimi formau un povârniş de la trândăvie tot 
mai Jos, apoi cele patru virtuţi sunt trepte suitoare de la curăţie 
până la Dumnezeu. Totodată, ele sunt potrivnice celor patru duhuri 
rele şi ne arată cum ne putem tămădui sufletul îmbolnăvit de ele. 
Curăţia curăţă sufletul îmbolnăvit de grăirea în desert, smerenia 
însănătoşeşte legăturile cu aproapele, răbdarea ne scapă de împăti- 
mirea faţă de lucruri iar dragostea vindecă nepăsarea de mântuire, 
prin recunoştinţă şi iubirea față de Dumnezeu. Pentru că la cel cu- 
rat, toate sunt curate, deci şi limba; cel smerit socoate pe aproapele 
mai bun decât pe sine; cel răbdător nu-şi pune nădejdea în lucruri, 
tar iubitorul de Dumnezeu se străduieşte necontenit să împlinească 
poruncile Lui. 

Astfel, omul stăpân pe limbă, smerit, răbdător şi iubitor de 
Dumnezeu ne înfăţişează icoana curățită de patimi a omului 
duhovnicesc. 

Dacă privim rugăciunea Sf. Efrem cu lumina învăţăturii du- 
hovniceşti a Sf. Maxim Mărturisitorul, vom găsi un temei psiho- 
logic, sufletesc şi mai adânc al ei. 

Păcatul îmbolnăveşte pofta şi iuţimea, cele două puteri su- 
fleteşti ale omului, scoțăndu-le din ascultarea faţă de minte şi 
punându-le în slujba simţurilor. Pofta, din dor aprins către Dum- 
nezeu, devine poftă de trup, de lucruri şi de slavă deşartă; iar iuţi- 
mea din tonic întăritor al poftei, devine mânie, furie împotriva 
aproapelui. 

Cele patru patimi din rugăciunea Sf. Efrem arată tocmai 
această îmbolnăvire a poftei şi iuţimii şi căderea lor în slujba 
simţurilor. Grija de multe este semnul împătimiră de lucruri, iubi- 
rea de stăpânire arată boala mândriei, grăirea în desert este semnul 
necurăției; iar trândăvia, nepăsarea, este propteaua care le sprijină 
pe celelalte, însănătoşirea stă în procesul invers: scoaterea mâniei 
şi poftei din simţire şi punerea lor in slujba minţii. Curăţia vindecă 
pofta de trup, smerenia scapă de mândrie, răbdarea izgoneşte iubi- 
rea de avuţie; iar dragostea întoarce iuţimea la starea ei firească. 

încă o dată înţelegem cât de adâncă şi de temeinică este învă- 
țătura duhovnicească a Sf. Efrem, arătată prin alegerea celor două 
şiruri de duhuri din rugăciunea sa. Ele ne pun în faţă două icoane: 
aceea a omului stricat de patimi şi aceea a omului înnoit prin vir- 
tute; starea păcătoasă în care ne aflăm noi şi de care ne rugăm lui 
Dumnezeu să ne scape, şi starea duhovnicească spre care tindem, 
rugând pe Dumnezeu să ne-o dăruiască. 

Partea a treia a rugăciunii Sf. Efrem: "Așa, Doamne, dăruieş- 
fe-mi Să-mi văd greşalele mele şi să nu osândesc pe fratele meu..." 
este o recapitulare într-o formă mai concisă a celor cerute în partea 
a doua. 

într-adevăr, vederea păcatelor proprii este un semn al smere- 
nici, că cel smerit nu se grijeşte de păcatele sale şi cine se grijeşte 
de mântuire are destul de lucru pe ogorul sufletului său. "E o nebu- 
nie", zic Părinţii, "să-şi lase cineva mortul său şi să meargă să-l 

plângă pe-al altuia”. Tot aşa, neosândirea aproapelui este un semn 
al dragostei, care "îndelung rabd* fi este binevoitoare,... nu se 
poarta cu necuviinţă fi nu gândeşte râul" (| Cor. 13). Pentru că 
niciodată nu putem cunoaşte adevăratele pricini ale greşalelor al- 
tuia: slăbiciunea trupească, războiul diavolului, îngăduinţa lui 
Dumnezeu, şi nici nu ştim pocăinţa celui ce greşeşte. Sfinţii Părinţi 
ne îndeamnă să ne ferim de osândirea altuia şi să lăsăm toată jude- 
cata în seama lui Dumnezeu, Care cunoaşte cele ascunse. 

Cele două mari virtuţi se întregesc şi se împlinesc reciproc, de 
aceea Sf. loan Scărarul le numeşte o sfințită doime. "Sfinţită 
doime", zice el, "este dragostea şi smerenia; cea dintâi înalţă, iar 
cea de pe urmă pe cei înălțaţi îi sprijineşte şi nu-i lasă să cadă” 
(Treapta 25, 37). Spre a arăta că această "sfințită doime" este ne- 
despărțită, Părinţii duhovniceşti le-au numit într-o singură denu- 
mire: "smerenia dragostei”, care este o laudă şi o podoabă a vieții 
duhovniceşti, ca una care este plinătatea vieții desăvârşite.” Căci 
prin dragoste şi smerenie omul a ajuns la asemănarea cu însuşi 
Hristos, Care ne-a iubit cu o dragoste fără măsură şi S-a smerit 
pentru noi până la moarte. 

După rostirea rugăciunii cu cele trei metanii, câte una după fie- 
care parte, se fac 12 închinăciuni până la pământ, la fiecare închi- 
năciune zicându-se în taină unul din următoarele patru stihuri, care 
se repetă de trei ori: 

1. Dumnezeule, milostiv fii mie, păcătosul. 

2. Dumnezeule, curăţeşte-mă pe mine, păcătosul. 

3. Cel Ce m-ai zidit, Dumnezeule, mântuieşte-mă. 

4. Fără de număr am greşit, Doamne, iartă-mă. 

Primul stih nu este altceva decât rugăciunea vameșului, care 
"stând departe ... îşi bătea pieptul zicând: Dumnezeule, milos- 
tiv fii mie, păcătosul!" (Luca 18, 13). Este o rugăciune plină de 
căinţă, care a înălţat pe vameşul cel smerit mai mult decât pe fari- 
seul cel mândru. L-a înălțat pentru că şi-a recunoscut păcatele 
smerindu-se şi neîndrăznind să ceară de la Dumnezeu decât milă; 

iar cel ce se smereşte, după cuvântul Domnului, se va înălța (Luca 
18, 14). 

în stihul al doilea recunoaştem rugăciunea leprosului, care 
"văzând pe lisus a căzut cu faţa U pământ şi 8-a rugat zicând: 
Doamne, dacă vrei, poţi să mă curaţeşti" (Luca 5, 12). Păcatul 
nu este numai o călcare de poruncă, ci şi o necurăţie - diavolul, 
începătorul şi unealta păcatului este numit "necuratul" - o lepră, 
care cuprinde în întregime pe om. La cine să alerge, dacă nu la 
Doctorul şi tămăduitorul a toată neputinţa: "Doamne, numai Tu 
poţi să mă curaţeşti, dacă voieşti, pe mine, păcătosul!" Iar Domnul 
răspunde: "Da, voiesc, curăţeste-tei" (Luca 5,13). 

Stihul al treile ne aduce aminte de rugăciune psalmistului: 
"Mâinile Tale m-au făcut şi m-au zidit ... al Tău sunt cu, 
mântuieşte-mă" (Psalm 118). E adevărat, recunosc că sunt 
păcătos, căzut, cuprins de lepra păcatului, însă nu întind mâinile la 
Dumnezeu străin, nu uit că sunt făptura lui Dumnezeu şi alerg la 
Cel Ce m-a zidit şi Cel Ce mântuieşte: "Tu eşti Dumnezeul nos- 
tru si noi suntem poporul Tău; afară de Tine pe altul nu ştim"; 
"al Tău sunt eu, mântuieste-mă! Cel ce m-ai zidit, Dumne- 
zeule, mântuieşte-măl" 

Stihul cel din urmă merge mai departe: nu numai am păcătuit, 
dar greşalele mele sunt fără de număr. "Nimeni din cei vii nu-i 
drept înaintea Ta" (Psalm 142), zice Psalmistul şi chiar de ar trăi 
omul numai un ceas, zic Părinţii, şi tot greşeşte, întreaga noastră 
viaţă este un neîntrerupt şir de păcate, de nesocotire a dumne- 
zeieştilor porunci, de aceea Mântuitorul, între cele absolut nece- 
sare, ne-a învăţat şi cererea de iertare: "si ne iartă nouă greşalele 
noastre". Să cerem iertarea păcatelor aşa cum cerem pâinea cea de 
toate zilele, căci avem nevoie de ea, cum avem nevoie de pâine. De 
aceea şi Părinţii pustiei ne învaţă ca la tot cuvântul să zicem: 
"Iartă!" Să cerem iertare, dar cu iertarea aproapelui şi cu căinţa fiului 
risipitor. 

"Am greşit, Doamne, la cer şi înaintea Ta; fără de număr am 
greşit, dar îmi pare rău că te-am mâhnit, mă căiesc şi mă mg de 
iertare: Fără de număr am greşit, Doamne, iartă-mă!" 

Observăm că cele patru stihuri sunt străbătute de două sim- 
țăminte: pe de o parte apăsarea conştiinţei pentru păcatele săvâr- 
şite: sunt păcătos, întinat, am greşit fără de număr, pe de alta, 
încrederea în milostivirea şi iubirea de oameni a lui Dumnezeu; 
miluieşte-mă, curăţeşte-ma, iartă-mă! Sunt cele două stări su- 
fleteşti: teama şi nădejdea, despre care spun Sfinţii Părinţi că ne- 
contenit trebuie să însoţească pe om pe calea mântuirii, fără să se 
lase prins de teamă sau lipsit de nădejde, ci îmbinând mereu teama 
cu nădejdea (Cuv. Petru Damaschinul). Aceste simţuri au înălțat pe 
vameşul, au adus pe fiul risipitor la casa părintească, au deschis 
tâlharului uşile Raiului. 

Stihurile se repetă de trei ori. De trei ori pentru că le adresăm 
lui Dumnezeu în Treime: Tatălui, Care ne-a zidit, Fiului, Care ne-a 
adus iertarea prin moartea Sa. şi Duhului, Care ne curăţeşte de toată 
întinăciunea. De trei ori, în semn de stăruinţă-ţi de angajare hotă- 
râtă, cu toate cele trei puteri sufleteşti: minte, poftă şi iuţime, pe 

calea pocăinţei. 

Ele se rostesc în tăcere, fiecare le zice pentru sine, fiindcă şi 
căinţa şi îndreptarea sunt lucruri personale, individuale, care se lu- 
crează tainic în inima fiecăruia. După cele 12 închinăciuni, preotul, 
ca o pecetluire rosteşte încă o dată rugăciunea, fără întrerupere şi 
încheie cu o metanie. 

Aruncând acum o privire asupra întregii rânduieli de rugăciune 
a Sf. Efrem, ce observăm? Mai întâi ne uităm la chipul omului stri- 
cat de cele patru patimi şi ne rugăm lui Dumnezeu să ne izbă- 
vească de el; privim apoi icoana omului înnoit prin cele patru vir- 
tuţi şi cerem să ni le dăruiască şi nouă şi să sporim pe această cale. 
După aceea, stăruim în rugăciune tăcută, smerindu-ne pentru nepu- 
tinţele şi păcatele noastre şi cu mare nădejde în puterea şi ajutorul 
lui Dumnezeu. Şi toate aceste simțţăminte le însoțim de metanii şi 

de închinăciuni. Ce însemnează oare toată această rânduială de! 
rugăciune? 

Metania trupească, plecarea cu capul până la pământ este sem 
nul văzut al pocăinţei: prin plecare mărturisim căderea noastră în 
păcate, starea în care ne aflăm; iar prin ridicare arătăm năzuința! 
noastră spre izbăvire de păcat, spre înnoire. Dar cuvântul "meta 
nie”, în înţelesul său de origine (metanoia) tocmai aceasta însem 
nează: prefacere, schimbare, înnoire a minţii; lucrare de prefacere a/ 
omului păcătos, în omul cel nou, înduhovnicit, care se săvârşeşt 
prin pocăință. / 

Iată ce lucru minunat se cuprinde în această practică a rugăciu- 
nii Sf. Efrem însoţită de metanii: ceea ce spunem cu gura în rugă- 
ciune, o arătăm totodată şi cu trupul. Ne recunoaştem păcătoşenia 
în care ne aflăm şi cădem cu smerenie la pământ, dar ne ridicăm 
îndată, arătând dorinţa noastră hotărâtă de grabnică îndreptare, 

E aici mai mult decât rugăciune, este însăşi lucrarea pocăinţei, 
care preface şi înnoieşte pe om. E o prefacere reală, care ne duce 
cu mintea la prefacerea euharisticâ de pe Sf. Prestol, euharistia de 
pocăință a omului. Căci aşa precum la Sf. Liturghie, prin chemarea 
de către preot a Sfântului Duh, pâinea şi vinul aduse înainte se 
preschimbă în Trupul şi Sângele Domnului, tot aşa şi aici, prin 
rugăciunea preotului, care cere darurile Sfântului Duh -cele patru 
duhuri din rugăciune - omul păcătos se preschimbă în om duhovni- 
cesc, rugăciunea Sf. Efrem fiind epicleza acestei liturghii de 
pocăință. Şi precum epicleza euharistică este rugăciunea pe care 
Dumnezeu o împlineşte imediat, prefăcând darurile aduse, tot aşa 
şi epicleza pocăinţei - implorarea lui Dumnezeu cu smerenie, 
căință şi credinţă - este ascultată şi primită imediat. Ne-o ade- 
vereşte Sf. Evanghelie. Vameşul a suspinat: "Milostiv fii mie, 
păcătosul!" şi degrab s-a îndreptat; tâlharul pe cruce a strigat: 
"Pomeneşte-mă, Doamne!" şi îndată a auzit: "Astăzi vei fi cu 
Mine In Rai!”. 

lată dar că nevoinţele Sfântului şi Marelui Post sunt liturghia 
de pocăință, la care aducem jertfă însăşi fiinţa noastră, pe care 
Dumnezeu primind-o, o tămăduieşte, o înduhovniceşte. Dar pentru 
că înnoirea omului, prefacerea lui, nu se poate săvârşi dintr-o dată, 
ci treptat, puţin câte puţin, şi liturghia de pocăință se repetă de 
multe ori pe zi, fiecare din ele, însă, este un pas spre plinătate, o 
treaptă de desăvârşire. 

Dacă Liturghia euharistică este liturghia dragostei de oameni a 
lui Dumnezeu, Liturghia pocăinţei este răspunsul omului la această 
dragoste, prin dăruirea sa totală în mâinile lui Dumnezeu, cu 
încredere deplină şi smerenie. Nu este aici o simplă asemănare. 
Existenţa şi realitatea Liturghiei de pocăință o mărturiseşte însăşi 
tradiţia liturgică a Bisericii. Se ştie că după rânduială Bisericii Or- 
todoxe, pe acelaşi altar nu se pot săvârşi două Liturghii într-o zi. 
Or, noi vedem că în toate zilele Sfântului Post, când se săvârşeşte 
Liturghia pocăinţei, Liturghia euharistică nu se săvârşeşte, Litur- 
ghia darurilor mai înainte sfinţite nefiind liturghie deplină, ci 
rânduială pentru primirea Sfintelor Taine. 

încheierea rugăciunii Sf. Efrem cu cererea celei mai înalte 
desăvârşiri duhovniceşti, smerenia dragostei, ne mai spune ceva: 
Că omul, dacă s-a curăţit de păcat şi s-a înnoit prin pocăință, nu stă 
pe loc, ci sporeşte din putere în putere, până la măsura bărbatului 
desăvârşit, în lisus Hristos. Pocăinţa ne deschide calea cea 
nesfârşită a îndumnezeirii. 

SĂPTĂMÂNA ÎNTÂIA A 
POSTULUI MARE 


în vremea războiului duhovnicesc, spune Sf. Maxim Mărturi- 
sitorul (Răsp. către Thalasie, 49), luptătorul trebuie să astupe iz- 
voarele apelor celor dinafară cetăţii şi să nu se îndeletnicească 
decât cu rugăciunea şi cu muncirea trupului prin filosofia cea 
lucrătoare, adică cu ostenelile trupeşti. 

Apele cele dinafară cetăţii sunt cugetele trimise de fiecare simţ 
din lumea sensibilă, care străbat sufletul asemenea unui râu ce 
trece prin cetate. Fiindcă diavolul se foloseşte tocmai de aceste cu- 
gete ca să ne dea război, de aceea în timpul luptelor duhovniceşti 
trebuie să ne oprim de la contemplaţia naturală şi să ne îndeletni- 
cim numai cu rugăciunea şi cu nevoinţele trupeşti. Rugăciunea 
îndreaptă mintea către Dumnezeu, iar nevoinţele trupeşti îndreaptă 
pofta şi iuţimea spre cele duhovniceşti. Astfel, toate puterile su- 
fleteşti sunt adunate la un loc şi îndreptate într-o singură direcţie, 
spre Dumnezeu, şi omul capătă mare putere împotriva vrăjmaşului, 
despre care însuşi Mântuitorul spune că nu se poate birui fără nu- 
mai cu rugăciune şi cu post (Mc. 9, 29). 

Rânduiala de nevoinţă a Postului Mare şi, mai ales, aceea a 
primei săptămâni se desfăşoară exact în vederea acestui război 
nevăzut. 


După o pregătire amănunţită şi cu multă grijă a celor trei 
săptămâni premergătoare, postul începe hotărât, ca un adevărat 
asediu asupra vrăjmaşului, pe amândouă fronturile arătate de Sf. 
Maxim Mărturisitorul: rugăciunea şi nevoinţele trupeşti. 

Nevoinfele trupeşti 


Postul este total, prima masă este miercuri, iar a doua vineri, 
cu îndemnul, pentru cine poate, să se lipsească de cea de miercuri. 
Slujbele bisericeşti sunt însoţite de multe metanii şi închinăciuni, 
care trebuie înmulțite şi la pravila de chilie. Slujbele se lungesc, şi 
cu ele şi privegherea de noapte. Grijile de trup sunt împuţinate şi 
toată vremea trebuie cheltuită la pravila de obşte, în rugăciune, 
tăcere şi cugetare duhovnicească. 

Prin post, pofta fiind lhpsită de materia care o întreţine, este 
îndreptată pe calea cea firească de a fi dorire aprinsă după Dum- 
nezeu; iuțimea, care-i avocatul poftei, nemaiavând pentru cine ple- 
da, îşi regăseşte rostul firesc de putere întăritoare a dorului după 
Dumnezeu. Prin aceasta ele sunt scoase din simţire şi puse sub as- 
cultarea minţii, care se face astfel "stăpână peste patimile cele 
stricătoare de suflet”. 

Rezultatul este imediat: prin strunirea trupului şi prin uşurarea 
lui de mulţimea materiei, poftele se domolesc şi mintea se 
curăţeşte, "supărările drăceşti nu îndrăznesc, iar îngerii stau mai 
aproape de cei ce se nevoiesc cu postul”. 


Rugăciunea 


Celălalt front de luptă, hrana şi întărirea sufletului, se 
înmulţeşte la toate slujbele şi, îndeosebi, se adaugă rugăciunea Sf. 
Efrem: "Doamne şi stăpânul vieţii mele...”, ca o pecete duhovni- 
cească peste rugăciunea obştească din această vreme. Ea este epi- 
deza acestei Liturghii de pocăință a postului, care lucrează 
prefacerea omului trupesc în cel duhovnicesc. 

Comoara cea bogată a psalmilor se citeşte de două ori acum, 
în cursul unei săptămâni. Pentru că, după cuvântul Marelui Vasile, 
"Psalmul este alungătorul dracilor, aducător al ajutorului îngeresc, 

armă pentru teama de noapte, linişte pentru ostenelile zilei, fapta] 
îngerească, trăire cerească, mireasmă duhovnicească." (Comentarii, 
la Psalmi). 

La canoanele utreniei se adaugă "Cântările lui Moise", cele opt. 
cântări ale Vechiului Testament şi Cântarea Maicii Domnului.,] 
Cântarea de biruinţă a poporului evreu, când a trecut prin Marea 1 
Roşie izbăvindu-se de robia Egiptului, precum şi cântarea celor trei 
tineri, care au rămas nearşi în cuptorul Babilonului ne umplu de 
nădejde că aşa vom scăpa şi noi din robia celui viclean şi din cup- 
torul patimilor, având pe Domnul "ajutor şi acoperitor spre'j 
mântuire". Rugăciunile proorocilor Avacum, Isaia şi lona ne ves- 
tesc slava Mesiei, Care "va străluci ca soarele”, care mântuieşte şi 
scoate sufletele din iadul cel mai de jos, iar Cântarea Maicii Dom- 
nului ne arată cât sunt de mari darurile pe care le revarsă Domnul 
peste robii Săi cei smeriți. 

Liturghie deplină în aceste zile nu se săvârşeşte, ci numai Li- 
turghia Darurilor mai înainte sfinţite, în zilele de miercuri şi vineri, 
pentru a ne putea împărtăşi şi întări cu Sfintele lui Hristos Taine, 
cu "Pâinea vieţii şi Paharul mântuirii”, după care este dezlegare şi 
pentru hrana trupească. 

Este plină de taină această Liturghie. 

După ce ni se atrage atenţia că "Lumina lui Hristos luminează 
tuturor", de şapte ori stăruim "să se îndrepteze rugăciunea mea, ca 
tămâia înaintea Ta”, apoi se face ieşirea cea mare, când "puterile 
cereşti nevăzut împreună cu noi slujesc şi însuşi împăratul, în jertfa 
cea de taină săvârşită, se înconjoară”. Vohodul se face în tăcere 
desăvârşită, iar cei de faţă, cu multă frică şi evlavie, stau cu cape- 
tele la pământ, când Hristos trece prin mijlocul Bisericii. Este 
însuşi Comandantul duhovniceştii lupte, înconjurat de Puterile 
cereşti, Cel ce trece ca să vadă pe ostaşii Săi care se luptă, ca să-i 
întărească, să-i îmbărbăteze şi să-i asigure de biruinţă, câtă vreme 
luptă sub comanda Lui. 

Seara se face slujba Pavecemiţei mari, la care în primele patru 
zile se adaugă Canonul cel mare al Sf. Andrei Criteanul. 

Pavecemiţa mare este ca o încununare a nevăzutului război din 
acea zi. Bătălia este în toi, iar ostaşii sunt plini de putere şi 
nădejde, pentru că Dumnezeu însuşi luptă împreună cu ei. De 
aceea şi strigătul: "înțelegeți neamuri şi vă plecaţi, căci cu noi este 
Dumnezeu; să se audă până la marginile pământului, voi cei puter- 
nici plecaţi-vă, căci veti G biruiţi şi toate uneltirile voastre sunt za- 
darnice, căci cu noi este Dumnezeu cel tare şi puternic, Domnul 
păcii, îngerul sfatului celui mare, Părintele veacului ce va să fie..." 
La care se adaugă rugăciunea şi angajamentul nostru în faţa lui 
Dumnezeu: "Doamne a/ puterilor, fii cu noi, căci nu avem pe altul 
afară de Tine, ajutor întru necazuri nu avem; Doamne al puterilor, 
miluieşte-ne pre noi”. 

Canonul de pocăință al Sf. Andrei este mare nu numai pentru 
că este cel mai lung din toată imnografia Bisericii (are 271 de tro- 
pare), ci mai ales prin puterea duhovnicească ce-l străbate. Ca o 
frescă a pocăinţei, aduce de la Adam şi până la înălțarea Domnu- 
lui, mulţime de pilde de pocăință şi de nevoinţă, precum şi pilde 
ale celor ce au căzut şi s-au pocăit, ca să ne înveţe să ne ferim de 
poticnire şi să alergăm la Dumnezeu cu pocăință, lacrimi şi fapte 
mântuitoare. Şi este cu atâta iscusinţă întocmit, că poate şi pe su- 
fletul cel mai împietrit a-l atrage spre umilinţă şi îndreptare. 

întreaga lucrare de rugăciune din această vreme este puternic 
străbătută de simţământul prezenţei lui Dumnezeu; de simțământul 
de mare încredere, nădejde şi dragoste de Dumnezeu. 

Căinţa, umilinţa, zdrobirea inimii nu numai că nu sunt istovi- 
toare, ci pline de încredere şi dătătoare de putere, încă din primele 
zile se simte suflul biruinţei asupra păcatului, vestea marii bucurii 
a învierii, în canoanele şi stihoavnele utreniei, urmează în fir 
neîntrerupt aceste îndemnuri: "Să postim de bucate şi de toată pati- 
ma, desfătându-ne cu bunătăţile Duhului, ca să ne învrednicim toți 
“ vedea Preacinstita Patima lui Hristos Dumnezeu şi Sfintele 

Paşti...”; "Şi trecând noianul cel mare al postului, să ajungem sil 
învierea cea de a treia zi a Mântuitorului hsus Hristos... "Dea la 
capătul unei săptămâni de post aspru şi nevoinţe grele, te o, 
înviorat, limpede la minte, refăcut şi primenit cu sufletul şi cu 
pul, pentru că "omul nu se hrăneşte numai cu pâine" (Mt. 
după cuvântul Domnului. 

Dar fiindcă mintea nu poate sta prea multă vreme încoiu» 
rânduiala de rugăciune este presărată cu citiri din Sfintele Script 
ri: din Prooroci, de la Facere şi înţelepciunea lui Solomon, preci 
şi din cuvintele marilor nevoitori, luptători şi povăţuitori duhc 
niceşti: Efrem Şirul, loan Scărarul şi Teodor Studitul. 

Sf. Efrem Şirul, alăuta Duhului Sfânt, ne fericeşte pentru i/, 
îndrăzneală a luptei şi pentru raiul care aşteaptă pe cei ce bine 
nevoiesc. Fericeşte pe toţi iubitorii de virtute, ca să ne îndemne 
urma şi ticăloşeşte pe cei leneşi şi nepăsători, ca să ne plece st 
umilinţă, spre râvnă şi spre lacrimi. 

Sf. loan Scărarul, preaiscusitul în războiul cel nevăzut, ne. ca 
într-o oglindă chipul de nevoinţă, meşteşugirile drău 
înlănţuirea virtuţilor şi a patimilor, cum să ne cunoaştem pe 
înşine şi vicleşugurile celui potrivnic şi cu multă iscusinţă ne < 
duce şi ne urcă pe scara desăvârşirii, de la cele pământeşti la 
cereşti. 

lar marele povăţuitor al vieţii de obşte, cu untdelemnul cm 
telor sale, ne povăţuieşte îndeosebi în luptele mântuitoare ce 
buie să le ducem în viaţa de obşte. 

Astfel, mintea odihnită şi luminată prin cuvintele duhovnic.,., se 
înalță şi mai cu avânt la rugăciune; iar curăţia prin rugăciune 
adânceşte mai deplin în cunoaşterea duhovnicească. 

Aşa s-au desăvârşit toți marii nevoitori ai vieţii duhovniceşti 
ne-au lăsat cele de urmat; post şi nevoinţe, cunoştinţă duhovn 
ceaşcă şi rugăciune, care împreună alcătuiesc meşteşugul războit 
lui celui nevăzut, ştiinţa înnoirii omului, care se lucrează îndeoseL. 
în această vreme. Numirea generală de "post" nu se restrângi 

numai la o oprire de bucate, ci arată această întreagă lucrare înnoi- 

toare a omului întreg, suflet şi trup. De aceea stihoavna vecerniei 
de luni, spune: "Să postim post primit, bineplăcut Domnului. 

Postul cel adevărat este înstrăinarea de răutăti, înfrânarea limbii, 

lepădarea mâniei, îndepărtarea de pofte, de clevetire, de minciună 
şi de jurământul mincinos. Lipsa acestora este postul cel adevărat 
şi bine primit.” lar Sf. loan Gură de Aur ne întreabă: "Posteşti? 
Arată-mi-o prin fapte! Cum? Vezi un sărac, ai milă de el; un 
duşman, împacă-te cu el; un prieten înconjurat de nume bun, nu-l 
invidia. Nu numai gura şi stomacul să postească, ci şi ochii şi ure- 
chile şi picioarele şi mâinile noastre să postească, rămânând curate 
de răpire şi de lăcomie; picioarele nealergând la priveliştile cele 
urâte, ochii neprivind cu ispitire frumuseți străine, gura să pos- 
tească de sudalme şi de vorbiri ruşinoase...” e 


în sâmbăta de la sfârşitul săptămânii se face pomenirea minu- 
nii Sf. Mare Mucenic Teodor Tiron, care a izbăvit pe creştinii ce 
posteau, de la spurcarea cu jertfe idoleşti, pusă la cale de Iulian 
Apostatul. Minunea este totodată şi un fel de încheiere a săptă- 
mânii de nevoinţă, arătându-ne că prin post şi rugăciune se zădăr- 
nicesc toate uneltirile vrăjmaşilor celor văzuţi şi nevăzuţi pentru că 
"cu noi este Dumnezeu şi nimeni nu poate sta împotriva noastră”. 

DUMINICILE POSTULUI MARE. 
DUMINICA ORTODOXIEI 


După săptămâna de luptă şi biruinţă duhovnicească, nevoinţele 
se mai uşurează. Hrana trupească este îngăduită în fiecare zi o data, 
iar sâmbăta şi duminica de două ori şi cu untdelemn; slujbele bise- 
riceşti urmează neschimbat, în afară de Liturghia Darurilor mai 
înainte sfinţite, care de acum se săvârşeşte în toate cele cinci zile 
de nevoinţă. Pe deasupra, fiecare duminică are un hram deosebit, 
care este totodată un popas de control al rezultatelor dobândite în 
lupta duhovnicească de până aici şi o îndrumare pentru ceea ce 
urmează. 


Duminica Ortodoxiei 


Prima Duminică a Postului Mare este Duminica Ortodoxiei, 
adică sărbătoarea biruinţei dreptei credințe (orto+doxia) împotriva 
tuturor ereziilor şi rătăcirilor care au asaltat-o vreme de opt veacuri 
şi îndeosebi sărbătoarea restabilirii cinstirii sfintelor icoane, care 
s-a făcut la ultimul sinod ecumenic, după mulţi ani de lupte 
sângeroase împotriva dreptei credinţe. 

Biruinţa dreptei credinţe este o împlinire firească a făgăduinţei 
Mântuitorului că, nici porţile iadului nu vor putea birui Sfânta Sa 
Biserică. Toate persecuțiile păgâne şi nedreptăţile ridicate împotri- 
va ei de-a lungul istoriei, s-au sfărâmat şi spulberat ca valurile 
mării de stânca cea neclâtitâ, care este Hristos. 


UŞILE POCĂINŢEI 65 


Pentru obştea creştină, care se nevoieşte duhovniceşte în vre- 
mea postului, biruinţa dreptei credinţe este o puternică îmbărbătare 
ca să nu slăbească, ci să ducă lupta cu multă dârzenie, ştiind că, cu 
noi este Dumnezeu şi nimeni împotriva noastră. 

Prăznuirea însă este şi mai luminată, prin marea însemnătate 
pe care o are cinstirea sfintelor icoane pentru viaţa noastră cea 
creştinească. 

După cum teologhisesc marii Părinţi ai Bisericii, Dumnezeu a 
luat trup omenesc, ca să facă pe om Dumnezeu, "Cu totul era între 
cei de jos, şi dintre cei de sus nicicum nu S-a despărţit” (Acatistul 
Domnului nostru lisus Hristos), dând tuturor celor ce cred în nu- 
mele Lui, putere ca să se facă fii ai lui Dumnezeu (loan 1,12). 
Făcându-Se văzut şi pipăit, Mântuitorul poate fi şi înfăţişat în 
icoană, ca un Om. Dar trupul Domnului nu este trupul de păcat al 
omului, ci trupul sfânt şi îndumnezeit şi nestricăcios al vieţii de 
după învierea cea de obşte, Hristos fiind pârga învierii noastre. Or, 
sfinţii, prin credinţă tare, prin împlinirea tuturor poruncilor lui 
Dumnezeu, prin nevoinţă şi răbdare s-au ridicat, încă din această 
viaţă, pe cât este cu putinţă, la asemănarea cu Hristos, lăsându-ne 
spre pildă icoana luminoasă a omului îndumnezeit. Icoana pictată, 
tocmai acest lucru ne pune înainte. Ea ne înfăţişează deci, nu faţa 
cea obişnuită a omului, stricăcioasă şi muritoare, ci faţa cea slăvită 
Şi veşnică; nu trupul cel pământesc, ci trupul cel schimbat, trupul 
cel nou de după înviere. Ea este înfăţişarea omului celui duhovni- 
cesc, sfinţenia văzută cu ochi trupeşti. Şi fiindcă sfinţii, în viaţa lor 
pământească, erau plini de Duhul Sfânt, Harul se odihneşte şi peste 
icoana lor, aşa cum se odihneşte şi în sfintele lor moaşte. Astfel, 
icoana este o prezenţă vie a lui Dumnezeu, "Care este minunat 
Intru Sfinţii Săi”, după făgăduinţa Sa că este cu noi în toate zilele 
şi pe care o simțim prin auzirea cuvântului făgăduinţei, o gustam 
în Sf. Euharistie şi o venerăm în icoană. 

La Acatistul Maicii Domnului auzim: "Bucură-te raza Luminii 

i neapuse; bucură-te raza zilei celei de taină”. Ca o rază de 

> 
lumină din altă lume, icoana este o deschizătură in lumea veacuhi 
viitor, prin care vedem pe Dumnezeu cu ochi trupeşti. De când 
ne uităm la icoană, ochii nu se opresc la materia din care făcută - 
lemnul şi culoarea - ci mintea trece dincolo de ea şi înalță la o 
cunoaştere de taină a celor nevăzute, iar cinstirea icoanei trece la 
sfântul înfățişat pe ea şi prin el la Dumnezeu, rul sfinţeniei. 

Prin aceasta, icoana are o mare însemnătate pentru mântuii 
noastră. Ea este un model pentru noi, ne arată ceea ce trebuie 
fim şi noi, sfinţenia pe care trebuie s-o realizăm în viaţa noastră, < 
ajutorul Harului Sfântului Duh. Şi nu numai model, ci şi 
povăţuitor duhovnicesc în viaţa creştină şi îndeosebi în viaţa cea i 
rugăciune; căci sfinţii din icoană, cu toate simţirile trupeşti surde 
mute faţă de lumea din afară, sunt întruchipări ale rugăciunii 
icoana însăşi este rugăciune. Apoi, harul care sălăşluieşte în ic nu 
este nelucrător; el se împărtăşeşte şi credincioşilor care 
închină la ele, tămăduieşte neputinţele sufleteşti şi trupeşti şi 
acoperământ puternic împotriva bântuielilor vrăjmaşe. 

în săptămâna întâia din post şi noi ne-am luptat cu put 
vrăjmaşe, ne-am curăţit sufletul şi trupul prin pocăință, ____ 
rugăciuni şi lacrimi şi prin împărtăşirea cu Dumnezeieştile T<u 
ca să reînnoim în noi icoana omului celui duhovnicesc, în 
măsură am reuşit să facem acest lucru? 

Prăznuirea sfintelor icoane ne pune în față modelul împlir 
deja de sfinţi, ca să putem face asemănare între ceea ce suntem 
ceea ce trebuie să fim. Văzând însă asemănarea noastră cu_____ 
Iul, suntem plecaţi spre smerenie şi îmboldiţi să tindem spre el, 
să ne înmulțim ostenelile şi să ne curățim mai cu dinadinsul 
postul ce urmează şi până la sfârşitul vieţii; "să dăm sânge şi 
luăm duh", cum spun Sf. Părinţi, ca să ne învrednicim de viaţa < 
fericită a sfinţilor. 

Spre aceasta avem şi ajutoare: Harul dumnezeiesc, rugăciunile] 
sfinţilor şi sfintele lor icoane. Prin cinstirea şi sărutarea lor cu] 

evlavie, ne împărtăşim şi noi de harul sfântului înfăţişat în icoană 
şi căpătăm putere şi întărire în lupta ce trebuie dusă mai departe. 

Interesul pe care îl arată aşa de mult lumea de azi pentru icoa- 
nele vechi, are un adânc înţeles. Omul are nevoie de pilde vii de 
sfinţenie şi ele sunt tot mai rare. Pe de altă parte, pictorii au pierdut 
meşteşugul adevăratelor icoane şi pictează oameni pământeşti şi nu 
sfinţi, nu oameni împliniți după asemănarea lui Dumnezeu. Aceste 
zise icoane însă nu potolesc setea sufletului, aşa cum o apă pictată 
nu potoleşte setea cea trupească. 

De aici interesul pentru adevăratele icoane, icoanele vechi, rod 
al evlaviei şi credinţei celor ce le-au zugrăvit şi al celor ce s-au 
sfinţit şi înduhovnicit cu ajutorul lor. 

SĂPTĂMÂNA ŞI DUMINICA 
A DOUA 


După popasul din Duminica Ortodoxiei, săptămâna a doua ur- 
mează cu rânduiala obişnuită. Totuşi sfintele slujbe, cântările şi ci- 
tirile de la utrenie şi vecernie, îmbărbătându-ne în ostenelile 
duhovniceşti, in fiecare săptămână stăruie asupra unei teme deose- 
bite, în săptămâna aceasta ni se pun înainte pilde din Vechiul 
Testament. 

"Adam, nepostind, a luat moartea pentru neascultare, ci noi, să 
postim ca să câştigăm Raiul; Postul aduce mari daruri celor ce-l lu- 
crează. Astfel, prin post Moise s-a făcut văzător de Dumnezeu şi a 
primit Legea iar Ilie s-a arătat mergător pe cer în căruţa de foc. Să 
ne facem şi noi ca Ilie, căruţă din cele patru bunătăţi: rugăciune», 
milostenia, smerenia şi postul. Cei trei tineri întăriți cu postul s- 
au arătat mai tari decât focul; şi noi, prin post vom scăpa de focul 
gheenei”. 

Postul este nedesăvârşit fără smerenie şi milostenie. Deci să-l 
împodobim cu iertarea celor ce ne-au greşit şi cu milostenia şi 
îndurarea spre cei săraci, făcută în ascuns, ca să nu ştie stânga lu- 
crul dreptei. Că nimic nu mântuieşte pe suflet ca dăruirea la cei lip- 
siți, iar milostenia unită cu postul izbăveşte de moarte. Deci să 
mâncăm darurile Duhului ca pe nişte bucate şi ca o băutură să bem 
izvoarele lacrimilor şi să aducem laudă lui Dumnezeu veselindu-ne 
în aşteptarea bucuriei celei mari de la capătul postului. "Doamne, 
învredniceşte să mergem lesne spre cele viitoare şi să ajungem 
încununați şi la stăpânească ziua învierii tale”. 

Duminica de încununare a săptămânii este închinată marelui 
Arhiepiscop al Tesalonicului, Sf. Grigore Palama, apărătorul şi 
teologul luminii celei dumnezeieşti, pe care văzând-o ucenicii pe 
Tabor, la Schimbarea Domnului la Faţă, n-ar fi mai vrut să se lp- 
sească de ea şi au zis: "Doamne, bine este nouă aicea!”. 

Dumnezeu este lumină; "Eu sunt lumina lumii", zice Domnul 
(loan 8,12), iar Biserica mărturiseşte: "Lumina este Tatăl, lumină 
Fiul, lumină şi Duhul Sfânt" (Slujba Cincizecimii). Tatăl S-a arătat 
în rugul aprins de pe Horeb şi în norul luminos, Fiul mai strălucit 
ca soarele pe Tabor, iar Duhul în chip de limbi de foc la Cincize- 
cime. Lumina este slava Dumnezeirii, slava zilei celei neînserate, 
în care se vor desfăta veşnic în cer sfinţii, care "vor străluci ca soa- 
rele", căci lumina este slava vieţii celei veşnice. 

De această lumină însă se pot împărtăşi oamenii, pe cât este cu 
putinţă, încă fiind în trup. Au văzut-o cu ochii trupeşti ucenicii pe 
Tabor şi mulţi Cuvioşi ai Patericului au fost văzuţi înconjurați de 
lumină sau aprinşi ca focul. Cuviosul Pavel din Latro a fost văzut 
tot foc şi mantia sa ca o flacără mare, iar degetele mâinilor înălțate 
în rugăciune, ca nişte făclii aprinse; Sf. Grigorie Decapolitul ade- 
sea era văzut de ucenicul său luminos ca soarele, iar din gură ieşea 
foc când vorbea. Mai aproape de vremea noastră, Sf. Serafim de 
Sarov s-a arătat prietenului său, credinciosului Motovilov, luminos 
ca soarele, iar Cuviosul Marchian, închisul de la Pecerska, în vre- 
mea nopții strălucea ca o lumină dumnezeiasca, încât niciodată nu 
aprindea lumânare în chilie, căci putea citi la acea lumină. Şi 
vieţile sfinţilor sunt pline de acest fel de pilde. 

Dar pentru a se învrednici de această strălucire, omul trebuie să 
se pregătească cu multă osteneală, precum lămureşte Sf. Grigorie 
Decapolitul pe ucenicul său. "Şi tu, fiule, zice el, daca te vei nevoi 
să te curăţeşti pe tine de patimile trapului şi ale sufletului şi dacă 
vei tăia cu sabia Duhului spinii patimilor şi dacă te vei ruga cu di- 
nadinsul lui Dumnezeu, ca EI însuşi să le dezrădăcineze cu focul 
cel dumnezeiesc şi să înmulțească în sufletul tău rodirea faptelor 


70 Proto*. PBTRONIU TÂNASB | 


tele tale vor străluci” (Viaţa sa). 

Lucrul este firesc in stadiul cel duhovnicesc. Aşa cum toate hwj 
crurile, prin foc se prefac in lumină: şi apa, şi lemnul şi fierul, ete,, 
şi cu cât focul este mai tare şi lumina este mai puternică, tot aşa şt 
omul, prin focul credinței, al nevoinţelor duhovniceşti, prin 
rugăciune, curăţire de patimi şi lucrarea virtuţilor, se face tot mai 
străveziu şi lasă să se vadă in afară lumina harului care sălășluieşte 
într-însul de la Botez. Lumânarea pe care o pune credinciosul in 
sfeşnic, untdelemnul pe care ii pune in candelă, arată şi acest lucru: 
că omul poate şi trebuie să se prefacă in lumină, aşa cum se pre- 
face ceara din lumânare şi untdelemnul din candelă. "Eu sunt Lu- 
mina lumii" zice Domnul apoi le spune şi ucenicilor: "Voi sunteţi 
lumina lumii", arătându-ne că numai aprinzându-ne din Lumina - 
Hristos, ne prefacem in lumină. 

Calea luminii este deschisă tuturor credincioşilor, dar precum 
ne-au arătat şi pildele de mai sus, de ea s-au invrednicit mai ales 
cuvioşii cei mari şi pustnicii cei retraşi de lume, trăind in sfânta 
isihie, prin despătimire totală, prin îndeletnicirea cu vederile cele 
dumnezeieşti şi prin neîncetata lucrare a sfintei trezvii şi rugăciu- 
nea minţii in inimă, pecetluită cu preadulcele nume al Domnului 
Hristos: "Doamne, lisuse Hristoase, Fiul lui Dumnezeu, miluieş- 
te-mă pe mine, păcătosul!”. Săvârşită cu ascuţită trezvie, cu adu- 
narea nunţii in inima, cu credinţă neîndoielnică, cu dragoste 
aprinsă către Domnul şi cu sfântă evlavie, această rugăciune curăță 
pe om de toată materia cea vrescuroasă a patimilor, îl face străbătut 
de Duh şi luminos, şi-l învredniceşte să vadă Lumina Dumnezeirii 
încă în trup fiind, ca o arvună a vieţii celei fericite şi veşnice. 

Dacă harul de a străluci in această viaţă ii dăruieşte Dumnezeu 
numai aleşilor Săi, apoi strălucirea veacului viitor, unde "'drepţii 
vor străluci ca soarele"! este hărăzită tuturor celor mântuiți. Spre 
aceasta ne pregătesc şi nevoinţele Sfântului Post. 


Cu adevărat, "minunată este această vreme a postului”, precum zice 
cântarea, în duminica trecută ne-am închinat chipurilor celor 
frumoase ale sfinţilor şi ne-am aprins cu dorul de a-i urma şi a ne 
asemăna lor, in aceasta ne-am ridicat şi mai sus: ne-am urcat pe 
Taborul cel luminos şi ne-am învăţat lucrarea cea de taină a sfinţitei 
rugăciuni, ca intru lumina Domnului să vedem şi noi lumină. Ca 
să ne aprindă şi mai mult dorirea de a ne sui in muntele Dom- 
nului, Biserica s-a împodobit cu tot ce are mai de preţ în aceste 
zile: cu sfintele icoane, cu rugăciunea cea de taină şi s-a în- 
veşmântat cu lumina cea neînserată. Aoamne, bine este aici!" 
Meniţi să ne suim în muntele Domnului şi în casa Dumne- 
zeului aostru si înălțându-ne cu duhul întru lumină, să vedem 


lumină. A" 

SĂPTĂMÂNA ŞI DUMINICA A 
TREIA 


Săptămâna a treia continuă să ne îndemne cu pildele marilor 
postitori ai Vechiului Testament, ca să ne învrednicim şi de daru 
rile lor. "Veniţi, popoare, şi întărindu-ne cu postul ca Șampon, să 
ucidem pe dracul pântecelui, ca să nu fim batjocoriţi de Dalia pati 
milor. Suflete, aseamănă-te lui Ghedeon cel minunat, avfnd cre 
dința, nădejdea şi dragostea în Hristos, ca să ucizi cal şi acela 
patimile cele de alt neam..." j 

Totodată însă, săptămâna aceasta ne pune iarăşi pilda Fiului ri- 
sipitor, spre a ne pleca spre căinţă şi întoarcere la Părincele ceresc. 
Păcatul ne face robi diavolului şi patimilor celor ruşinoase. 

"Părinte bunule, de toate cele ce mi-ai dat m-a golit nebunia mea; 
depărtatu-m-am de la Tine şi m-am făcut rob unui cetăţean străin. 
Animale necurate am păscut, şi nici de hrana lor nu tn-am săturat 
Pentru aceasta am alergat la Tine, ştiind milostivire" Ta. Acoperă 
goliciunea mea cu iubirea Ta de oameni şi mă mântuieşte" (marţi, 
la Vecernie). Păcatul însă nu satură şi sufletul tânjeşte după 
bogăţia harului de care s-a lipsit, "în țara răutății plecând eu, des- 
frânatul, ...mă topesc de foamea faptelor bune. lată că m-am îmbrăcat 
cu ruşinea neascultării, golindu-mă de harul cel dumnzeiesc, şi strig 
către Tine: Greşit-am, dar ştiu bunătatea Ta. Primeşte-mă ca pe 
unul din argaţii Tăi, îndurate Hristoase..." (joi, la Vecernie). 

Dar evenimentul cel mare al acestei săptămâni este prăznuirea 
cinstitei şi de viaţă făcătoarei Cruci. "Mare este faina Crucii şi cine 

a cunoscut-o, zice Sf. Maxim Mărturisitorul, a înțeles adâncul 

Scripturilor şi ştiinţa tuturor celor văzute şi cugetate. "(Capete teo- 
logice 1,66). 

Crucea este semn omenesc si dumnezeiesc. Semn omenesc 
căci omul de la început a fost plăsmuit în chipul Crucii. Făcând-o 
unealtă de tortură şi de moarte, Crucea a devenit simbolul sufe- 
rinţei şi al morţii. Dar de când Hristos S-a răstignit pe dânsa, Cru- 
cea a devenit semn dumnezeiesc, semnul Fiului Omului, semn de 
biruință, de bucurie şi de viață. De aceea Biserica se bucură 
cântând: "Crucea Ta, Doamne, viaţă şi înviere este pentru poporul 
Tău..." (Vecernia dum. gl.7). Cele două înţelesuri au rămas 
împreună; în viaţa noastră pământească, cele două cruci se supra- 
pun şi alcătuiesc Crucea mântuirii noastre, Crucea pe care trebuie 
s-o ducă tot creştinul în urma Hristosului său, după cuvântul Dom- 
nului: "Cine vrea ii vini după Mine ... si-fi ia ducea ia fi 
să-Mi urmeze Mie'' (Le. 9, 23). 

Privită omeneşte deci, Crucea este osteneală, răbdare, sufe- 
rință, luptă împotriva răului; şi fiindcă acestea nu pot fi ocolite în 
viaţă, nici crucea nu poate fi ocolită, tot omul trebuie să-şi poarte 
crucea sa. Plata păcatului este moartea: crucea ispăşirii şi a sufe- 
rinţei este firească în acest veac. Prin suferinţa Sa, Mântuitorul însă 
a deschis o nouă perspectivă Crucii: suferință, dar nu spre moarte, 
ci spre viaţă; popas spre bucuria învierii. Puţina suferință a Crucii, 
ne scapă de veşnicia morţii. De aceea, Hristos aştepta cu dor Cru- 
cea, iar mucenicii căutau şi se bucurau de chinuri, ştiind că "păti- 
mirile de acum nu «unt vrednice de mărirea care ni se va 
descoperi"(Rom. g, 18). 

Privită dumnezeieşte, Crucea este semnul Fiului Omului, scep- 
trul Lui, semn de putere şi de întărire, semn de biruinţă asupra 
morţii şi a diavolului, "armă nebiruită”, "viaţa şi învierea”. "Mare 
este puterea Crucii tale, Doamne" se minunează Biserica. 

Și, într-adevăr, tot harul şi puterea lui Dumnezeu ni se 
împărtăşesc sub semnul Crucii. De la naştere, până la moarte şi 
până la învierea cea de obşte, toată viaţa creștinului este umbrită de 

Sfânta Cruce, care este cheia ce deschide cămara de bunătăţi a ha- 
rului. Ca semn al Său, Mântuitorul a dat Crucii toată puterea Sa şi 
a dăruit-o ca pe darul cel mai de preţ prietenilor Săi. Dându-ne sf. 
Euharistie, Domnul ne spune: "Aceasta ii o faceţi Intra pomeni- 
rea Mea''; dându-r- Crucea, ne spune: "Aceasta s-o aveţi întru 
amintirea Mea, în amintirea dragostei Mele pentru voi, pentru care 
Mi-am dat viaţa"; căci Crucea este semnul dragostei nemărginite a 
lui Dumnezeu pentru om. De aceea, Mântuitorul a voit să moară pe 
Cruce, cu braţele întinse, ca să ne arate că de-a pururi stă cu ele 
deschise, gata să ne cuprindă, să ne îmbrățişeze, să ne arate de i 
pururi iubirea Sa cea mare pentru noi, care ne aşteaptă să ne întoar- 
cem la El. Reamintirea pildei Fiului Risipitor în săptămâna dinain- 
tea Duminicii Crucii îşi descoperă acum înţelesul. Crucea de necaz 
şi de suferință a omului, împlinită cu Crucea - putere şi biruinţă a 
Domnului, se preface în Cruce a nepătimirii. "Crucea este semnul 
nepătimirii" zice St. Maxim Mărturisitorul (Ambigua), arătând ne- 
lucrarea păcatului şi omorârea morţii celei omorâtoare de viaţa, 
care sunt semnele omului celui duhovnicesc, izbăvit de păcat şi 
reînnoit prin har. Prăznuirea Crucii în mijlocul ostenelilor postului 
tocmai aceste lucruri vrea să ne înveţe, precum ne arată şi sinaxarul 
duminicii: 

- Crucea, ca lemn al vieţii, ne aduce aminte de Pomul vieţii din 
mijlocul raiului, din care Adam n-a gustat, pentru neascultare şi 
nepostire, pentru ca noi, prin puţină înfrânare, să ne învrednicim a 
ne împărtăşi din el, ca să nu mai murim, ci să fim vii. 

- Ostenelile postului sunt un fel de răstignire, însă aducându-ne 
aminte de răstignirea şi Patimile Domnului pentru noi, ne îm 
bărbătăm şi ne mângâiem: dacă Domnul Hristos S-a răstignit pen 
tru noi, cu cât mai mult datori suntem noi să ne răstignim 
împreună cu EI, ca să şi înviem şi să ne proslăvim împreună cu EI. 

- Postul este amar, ca şi apele Merei din pustie. Ci precum ace 
lea s-au îndulcit prin lemnul băgat în ele, tot aşa şi amărăciunea 
postului este îndulcită de dulceaţa Crucii. 

- în vremea postului, lupta cu vrăjmaşul este tot mai 
înverşunată şi avem nevoie de ajutor din afară. Stăpânul şi coman 
dantul oştilor duhovniceşti ne trimite Crucea, armă nebiruită, de 
care se scutură şi se cutremură puterile drăceşti. 

- Vremea postului este chipul călătoriei noastre prin pustia 
acestui veac, spre Ierusalimul ceresc. Şi în ce chip un călător pe 
cale lungă, ostenit de greutatea ei, dacă află un copac umbros, se 
odihneşte şi-şi reînnoieşte puterile pentru restul călătoriei, tot aşa 
şi pe noi, cei osteniţi de calea postului, Crucea înfiptă în mijlocul 
lui ne întăreşte şi ne face voioşi pentru a urma călătoria în postul 
ce urmează. 

- Crucea este sceptrul lui Hristos. Şi precum un împărat când 
merge undeva îşi trimite înainte steagul şi sceptrul, ca semne vesti 
toare, tot aşa şi împăratul Hristos, vrând să ne vestească apropiata 
Sa sosire, biruinţa cea mare asupra morţii şi slava învierii, ne tri 
mite sceptrul împărătesc - Crucea, ca să ne bucure şi ne pregăteşte 
pentru primirea împăratului Ceresc, Cel biruitor. 

La sfârşitul utreniei dumincii se face scoaterea şi închinarea 
Sintei Cruci, căreia ne închinăm şi cântăm: "Crucii Tale ne 
închinăm, Stăpâne, şi sfântă învierea ta o lăudăm şi o slăvim." 
Cântările de aici ne aduc aminte de sfintele lui Hristos Patimi, de 
tânguirea Prea Curatei Sale Maici şi de darurile aduse de Sfânta 
Cruce. "Veniţi, credincioşilor, să ne închinăm lemnului celui de 
viaţă făcător, pe care Hristos, împăratul slavei, de bună voie 
întinzându-Și mâinile, ne-a înălţat la fericirea cea dintâi... Veniţi 
credincioşilor să ne închinăm lemnului, prin care ne-am învredni- 
cit a sfărâma capetele nevăzuţilor vrăjmaşi... Veniţi, toate neamu- 
rile, Crucea Domnului cu cântări să o cinstim şi cu frică sărutând-o 
să slăvim pe Dumnezeu Cel ce S-a pironit pe dânsa..." 

”,.. Prea Cinstită Cruce, sfințește sufletele şi trupurile noastre 
cu puterea ta şi ne păzeşte de toată vătămarea potrivnicilor, pe cei 
ce ne închinăm ţie cu credinţă" (la Laude). 

SĂPTĂMÂNA ŞI DUMINICA 
A PATRA 


Săptămâna a patra, Săptămâna înjumătăţirii Postului, este lu- 
minată de prezenţa Sfintei Cruci, de care necontenit pomenesc 
slujbele bisericeşti, "în mijlocul zilelor înfrânării, ajungând astăzi 
cu puterea Crucii, să slăvim pe Cel ce S-a înălțat pe dânsa, ca pe 
Mântuitorul şi Dumnezeul nostru..." 

Sf. Cruce se află pe iconostas in această vreme, spre închinarea 
credincioşilor: "Să ne închinăm, credincioşii, preacinstitului lemn, 
pe care S-a înălţat Făcătorul tuturor...; veniţi să o sărutăm cu frică 
şi cu dragoste, luând de la ea dar luminos: izbăvire de patimi, 
întărire şi izgonire a toată puterea drăcească”. 

împreună cu cinstirea Crucii se uneşte şi "tema săptămânii": 
Pilda Vameşului şi Fariseului, care din nou ne aduce aminte de pri- 
mejdia mândriei şi de folosul cel mare al smereniei. Faptele 
noastre cele rele sunt necontenit prilej de smerenie şi a striga ca 
vameşul: "Nu cutez eu ticălosul, să privesc cu ochii spre cer, pen- 
tru faptele mele cele viclene..." (Duminică seara), căci "Făcând 
vrednicia sufletului meu roabă patimilor, m-am făcut ca un animal 
şi nu mă pot uita spre Tine, Preaînalte; ci plecându-mă în jos, Iris- 
oase, ca vameşul mă rog strigând către Tine: Dumnezeule, 
milostiveşte-Te spre mine şi mă mântuieşte" (Vineri seara). 

Dar Mântuitorul ne-a învăţat smerenia mai mult decât cu pilda 
Vameşului, cu însăşi viaţa şi smerenia Sa. De aceea: "De la Dom- 
nul, Cel ce S-a smerit pe Sine până la moartea prin Cruci pentru 
tine, învățându-te, suflete al meu, din înălţare smerenia şi din 

smerenie înălțarea, nu te înălța pentru virtuțile tale, nici nu te socoti 
pe tine drept să osândeşti pe aproapele tău ca fariseul cel 
lăudăros; ci cu gând plecat aducându-ti aminte numai de păcatele 
tale, ca vameşul strigă: Dumnezeule, milostiveşte-Te spre mine 
păcătosul" (Joi seara). Prin smerenia Sa, Domnul ne-a lăsat calea 
cea bună a smereniei: "Cale cea mai bună a înălţării ai arătat, Hris- 
toase, a fi smerenia, micşorându- Te însuti pe Tine şi chip de rob 
luând, neprimind rugăciunea cea mult falnică a fariseului, iar sus- 
pinul cel umilit al vameşului primindu-l ca pe o jertfă fără prihană 
întru cele de sus" (Luni, la Vecernie). 

încadrarea Duminicii Crucii de cele două pilde evanghelice: a 
Fiului risipitor (Săptămâna a IH-a) şi a Vameşului (Săptămâna a 
IV-a) are un adânc tâlc duhovnicesc. Crucea este, pe de o parte, 
semnul negrăitei milostiviri şi a dragostei fără de margini a lui 
Dumnezeu, "Care aşa de mult a iubit lumea, Incit ti pe Fiul 
Său Cel Unul-Născut L-a dat pentru dânsa" (loan 3,16), iar pe 
de alta, este şi semnul nemărginitei smerenii a Domnului, "Care 
S-a smerit pe Sine, ascultător fac&ndu-Se pani la moarte, si 
Inci moarte de Cruce" (Fii. 2,8). Ceea ce Mântuitorul ne învățase 
cu cele două pilde, ne-a arătat-o mai desăvârşit cu moartea Sa pe 
Cruce. Smerenia şi dragostea, care sunt plinătatea desăvârşirii du- 
hovniceşti şi pe care le cerem cu atâta stăruinţă de-a lungul pos- 
tului, prin rugăciunea Sf. Efrem, ni le arată Domnul prin taina Cru- 
cil, pe care o cinstim în mijlocul postului. 

Şi ca o icoană vie a acestor mari virtuţi, Duminica a IV-a ne 
pune înainte praznuirea marelui Părinte şi povăţuitor duhovnicesc, 
Sf. loan Scărarul. Viaţa lui a fost ascunsă, smerită şi aprinsă de 
dumnezeiască dorire. Patruzeci de ani a trăit sihăstreşte, pururea 
fiind aprins de râvna înflăcărată şi de focul dumnezeieştii iubiri. 
Toată petrecerea lui era în rugăciunea neîncetată şi în nemăsurata 
dragoste de Dumnezeu. De aceea s-a făcut pildă a toată virtutea şi 
doctor sufletesc iscusit; plin de înţelepciune, căci Duhul Sfânt 

vorbea prin gura lui, ajungând ca o “stea nerătăcită şi luminând 
până la marginile lumii” (Condac). 

Bogăția acestei înţelepciuni a adunat-o in vistieria duhovni- 
cească numită "Scara Raiului”, pe care a făcut-o darul cel mai de 
preţ al vieţii călugărești. 

Alcătuită din 30 de trepte, după cei 30 de ani ai vieţii smerite a 
Domnului, Scara sa ne urcă din treaptă in treaptă de la cele 
pământeşti la cele cereşti. Fuga de lume, adică lepădarea de avuţii, 
de rudenii şi de sine însuşi, intrarea sub ascultarea unui povăţuitor 
iscusit, căința cu lacrimi şi aducerea aminte de moarte, tăcerea, 
înfrânarea şi lepădarea de toată grija cea lumească ne vor ajuta să 
smulgem din rădăcină mulțimea patimilor din noi: lăcomia, iubirea 
de argint, mândria, trândăvia şi celelalte şi ne vor ridica spre ago- 
nisirea virtuţilor duhovniceşti: blândeţea, curăția, sărăcia, prive- 
gherea, smerenia, trezvia şi rugăciunea, liniştea şi nepătimirea şi 
cele trei mari virtuţi teologice: credinţa, nădejdea şi dragostea. 

După ce el a urcat mai întâi aceste minunate trepte ale scării şi 
a ajuns la capătul de sus, Sf.loan ne îndeamnă şi pe noi: "Suiţi-vă, 
fraţilor, suiți-vă, punând suişuri în inimile voastre şi luând aminte 
la proorocul care zice: «Veniţi să ne suim în muntele Domnului, şi 
în casa Dumnezeului nostru» (îs. 2,3)". 

învăţătura de taină a Scării aceasta este: precum pe o scară 
suişul se face din treaptă in treaptă, tot aşa şi sporirea duhovni- 
cească nu se face la întâmplare, ci cu pricepere, într-o anumită şi 
neîntreruptă înlănţuire de fapte, de-a lungul întregii vieţi şi sub 
îndrumarea unui povăţuitor încercat De aceea şi calea aceasta este 
potrivită vieţii călugăreşti şi pentru călugări a fost scrisă "Scara". 
Cine este monahul credincios şi înţelept? întreabă Sf. loan şi 
răspunde: "Acela care şi-a păzit neatinsă arderea duhului şi până la 
Sfârşitul vieţii nu conteneşte să adauge în fiecare zi, foc peste foc, 
văpaie peste văpaie, silința peste silinţă, dorire peste dorire”. 

Plină de dumnezeiască înţelepciune, Scara este povăţuire iscu- 
sită pentru cei retraşi de lume care voiesc să se lase scrişi cu 

degetul lui Dumnezeu. De-a lungul celor 30 de trepte ale ei, vedem 
ca într-o oglindă uneltirile drăceşti ale păcatului, înlănţuirea vir- 
tuților şi pe aceea a patimilor, cum să învăţăm meşteşugul cu- 
noaşterii de sine şi al despătimirii, lucrarea virtuţilor, care creşte pe 
adevăratul monah din putere în putere, de la smerita ascultare până 
la plinătatea cea mai de sus a dumnezeieştii iubiri. 

Cuvintele ei sunt pline de miez duhovnicesc, simple şi adânci, 
adevărate lozinci ale vieţii duhovniceşti. "Monahul este adâncul 
smereniei”, "monahul este o necontenită silă a firii", monahul este 
o necontenită lumină în ochiul inimii. Smerenia este marea bogăţie 
a monahului, cămară a bunătăţii, de care nu se pot apropia răpito- 
rii. Smerenia şi dragostea este sfințită doime: dragostea înalță, iar 
smerenia pe cei înălțaţi îi spijină să nu cadă. 

îndeletnicirea cea mai de seamă a monahului este trezvia şi 
rugăciunea. "Isihast este cel ce zice: Eu dorm, dar inima mea 
veghează (Cânt. 5, 2)". Rugăciunea este mijloc de cunoaştere de 
sine, "oglinda monahului”, "bogăţia monahului”, "cununa de pietre 
scumpe a monahului", semnul dragostei sale faţă de Dumnezeu; 
“iar dacă vrei să cunoşti degrab folosul rugăciunii, să se lipească 
pomenirea lui lisus de răsuflarea ta”. 

Toată lupta monahului este împotriva patimilor şi pentru cu- 
noaşterea virtuţilor 

- doctoria împotriva îngâmfării se cumpără cu aurul smereniei; 

- cine şi-a agonisit pomenirea morţii nu va păcătui în veac; 

- ascultarea este mormânt al voii; 

- monahul neagonisitor este stăpânul lumii; 

- monahul trufaş nu are nevoie de drac, fiindcă el însuşi este 
drac. 

Nevoinţa trupească are multă j/utere împotriva dracilor, căci 
noroiul uscat nu mai atrage pe porci şi nici trupul veştejit de ne- 
voinţă nu mai odihneşte pe draci. 

Grija cea mare a monahului este să scape de nesimţire, care 

"este moartea sufletului mai înainte de moartea trupului" şi să-şi 


80 Pnto». PETRONJU TANASE 


agonisească nepătimirea, care "este învierea sufletului mai înainte 
de învierea trupului". lar podoaba cea mai de preţ a lui este sfânta 
feciorie şi curăţie, "cine a agonisit-o pe aceasta, acela a murit şi a 
înviat şi încă de aici a început nestricăciunea cea viitoare”. 

Pentru nepreţuitul ei folos duhovnicesc, "Scara Raiului!" se 
citeşte la sfintele slujbe de-a lungul Postului Mare şi este cartea 
cea mai căutată, carte de căpătâi la ortodocşi. lar izvoditorul ei, 
marele Awa loan Scărarul, este cinstit de Biserică in fruntea tutu- 
ror marilor povăţuitori şi Părinţi duhovniceşti. 

Prăznuirea lui la începutul celei de-a doua jumătăţi a postului, 
ne pune înainte icoana de sfinţenie şi metoda meşteşugită pentru 
dobândirea ei. Ca să contemplam icoana şi să învăţăm din metodă 
şi mai deplin arta duhovniceştii înnoiri, să ne încordăm puterile şi 
mai mult spre a răscumpăra vremea puţină care a mai rămas, întru 
ostenelile pentru despătimire şi creşterea virtuţilor celor mân- 
tuitoare. 

"Cuvioase Părinte loane, ascultând glasul Evangheliei Domnu- 
lui, ai părăsit lumea , bogăţia şi mărirea întru nimic socotmdu-le. 
Pentm aceasta tuturor ai strigat: lubiţi pe Dumnezeu şi veți ana har 
veşnic, nimic să nu cinstiți mai mult decăt dragostea Lui, ca să 
aflați odihna împreună cu toți sfinţii, când va veni întru mărirea 
Sa. Cu ale căror rugăciuni, Hristoase, păzeşte şi mântuieşte sufle- 
tele noastre" (Vecernia duminicii). 

SĂPTĂMÂNA ŞI DUMINICA 
ACINCEA 


Cu cât ne apropiem de sfârşitul Postului, sfintele slujbe ne vor- 
besc tot mai vădit de Patimile cele mântuitoare ale Domnului. 
Această săptămână ne aduce aminte de căderea lui Adam şi a între- 
gului neam omenesc şi apoi de pilda samarineanului milostiv, în 
care se oglindeşte această cădere şi izbăvire. Cel căzut între tâlhari 
este omul Vechiului Testament, pe care nici Preoţia, nici Legea nu 
l-au putut tămădui. 

"Căzând Adam în tâlhareştile gânduri, i s-a furat mintea, 
rănindu-se la suflet şi a zăcut lipsit de ajutor. Nici preotul cel mai 
înainte de lege n-a luat seama la dânsul, nici levitul cel din lege nu 
s-a uitat la el, fără numai Tu, Dumnezeule...” (Duminică seara). 

Căzut' între tâlhari este şi tot omul robit de patimi prin 
înşelăciunea diavolească şi prin călcarea poruncilor dumnezeieşti: 

"Eu, Stăpâne al tuturor, asemănatu-m-am celui ce a căzut între 
tâlhari, căzând în păcatele mele şi acelea m-au rănit fără de milă; 
dar nu mă lăsa pe mine nevindecat, lisuse..."” (Luni, la Utrenie). 

Samarineanul cel milostiv, care a mântuit pe "cel mai mort”, 
nu este altul decât Mântuitorul Hristos, Care prin Patimile şi moar- 
tea Sa a mântuit neamul omenesc şi izbăveşte de-a pururi pe fie- 
care din cei ce strigă către EI. 

"Fiind izgonit de patimi, eu ticălosul, am căzut în prăpastie... 
Ci Tu, Hristoase, m-ai primit şi m-ai luminat cu nepătimirea şi 
m-ai făcut împreună şezător cu Tatăl” (Marţi seara). 

între celelalte săptămâni ale postului, săptămâna a V-a ocupă 
un loc aparte prin cele două evenimente din cuprinsul ei: Miercu- 
rea Canonului şi Sâmbăta Acatistului. 

Miercuri seara, la Utrenia zilei de Joi, se citeşte întreg Canonul 
cel Mare al Sfântului Andrei, care s-a citit la pavecemiţele prime- 
lor patru zile din săptămâna I-a. împreună cu Canonul se citeşte şi 
Viaţa Preacuvioasei Măria Egipteanca, scrisă de Patriarhul Sofro- 
nie al Constantinopolului. 

Pricina pentru care s-au rânduit acestea precum arată Sinaxa- 
rul Triodului, este că se apropie de sfârşit postul şi pentru ca oa- 
menii să nu slăbească ostenelile şi luptele cele sufleteşti şi să nu 
părăsească vieţuirea cu nevoinţă şi smerenie. Că Marele Andrei, 
prin istoriile Canonului celui Mare, pomenind faptele cele bune ale 
oamenilor celor drepţi, precum şi întoarcerea celor răi, face pe oa- 
meni mai viteji şi mai îndrăzneţi ca să stea tare împotriva 
vrăjmaşilor; iar Sf. Sofronie, prin povestirea cea desfătată şi fru- 
moasă, de asemenea îi întăreşte şi-i îndeamnă spre Dumnezeu, ca 
să nu cadă şi să nu deznădăjduiască de sunt căzuţi în păcat şi că 
mare este bunătatea şi milostivirea lui Dumnezeu faţă de cei ce se 
întorc cu tot sufletul de la păcatele făcute, precum se vede în Viaţa 
Sfintei Măria Egipteanca. 

Condacul Canonului este un puternic îndemn la trezvie şi grijă 
pentru răspunsul cel înfricoşat: "Suflete al meu, suflete al meu! 
Scoală, pentru ce dormi? Sfârşitul se apropie şi vrei să te tulburi! 
Deşteaptă-te dar, ca să se milostivească spre tine Hristos Dum- 
nezeu, Cel ce este pretutindenea şi toate le plineşte”. 

La Utrenia sâmbetei, se citeşte în patru răstimpuri Acatistul 
Bunei Vestiri, în chip sărbătoresc şi cu repetarea de mai multe ori 
a primului condac, anume alcătuit în cinstea acestei prăznuiri: 
"Apărătoare Doamnă, pentru biruinţă mulțumiri, izbăvindu-ne din 
nevoi, aducem ţie, Născătoare de Dumnezeu, noi robii tăi. Ci ca 
aceea ce ai stăpânire nebiruită, izbăveşte-ne din toate nevoile, ca să 
strigăm ţie: Bucură-te Mireasă, pururea Fecioară!" 

Prăznuirea aceasta s-a rânduit pentru pomenirea şi cinstea bi- 
ruinţelor câştigate de creştini cu ajutorul minunat al Maicii Dom- 
nului, întâi împotriva sciților şi a perşilor, a doua oară împotriva 
saracinilor şi a treia oară împotriva agarenilor, care cu nenumărate 
oşti, pe mare şi pe uscat, asediaseră Constantinopolul. Patriarhul, 
împreună cu clerul şi credincioşii, a făcut privegheri şi rugăciuni 
neîntrerupte şi procesiuni cu sfintele icoane şi îndeosebi cu icoana 
făcătoare de minuni a Maicii Domnului, care n-a întârziat să-şi 
arate puterea sa cea nebiruită. Pentru că ostile păgânilor mult mai 
numeroase decât ale creștinilor au fost biruite de istov, iar corăbiile 
lor înecate de furtună. Pentru care pricină s-a rânduit această 
prăznuire de "mulțumire pentru biruință” către Ceea ce are 
"stăpânire nebiruită şi izbăveşte de-a pururi din toate nevoile pe 
credincioşii robii Săi”. Condacul întâi, "Apărătoare Doamnă”, 
alcătuit de Patriarhul Serghie cu acest prilej, ne aduce aminte de-a 
pururi şi ne dă încredere în ajutorul cel mare şi grabnic al Preacura- 
tei împotriva tuturor vrăjmaşilor văzuţi şi nevăzuţi. 

Duminica a V-a ne pune înainte o nouă pildă de înaltă sfințe- 
ni€, şi anume pe Prea Cuvioasa Maica noastră Măria Egipteanca. 
Dacă Sfântul loan Scărarul, din duminica trecută, este icoana vieții 
călugăreşti şi a oamenilor care merg spre mântuire cu hotărâre, fără 
abatere sau întoarcere de la calea cea bună, ca omul care cunoaşte 
bine ţinta călătoriei, Sfânta Măria Egipteanca este icoana celor care 
se abat sau rătăcesc de la calea mântuirii, a celor care călătoresc cu 
poticniri şi căderi, dar nu mai puţin, şi acestora le stă în putinţă să 
se ridice la cea mai înaltă sfinţenie, precum ne-o dovedeşte minu- 
nata viaţă a Cuvioasei Măria Egipteanca. 

Precum ne-o arată şi numele, patria Cuvioasei Măria a fost 
Egiptul.şi anume oraşul cel mare al Alexandriei, trăind în primele 
veacuri creştine, între anii 340-420. După cum ea singură po- 
vesteşte, tinerețea şi-a petrecut-o în cele mai urâte fapte de 
stricăciune şi desfrânare. Odată, văzând nişte corăbii plecând spre 
Ierusalim, pentru praznicul înălțării Sfintei Cruci, a plecat şi ea cu 

un grup de tineri, nu pentru a se închina ci pentru că avea prilej 
să-şi împlinească şi mai mult nesăturata poftă a desfrânării. Ajunsă 
la Ierusalim, după o călătorie plină de păcate, a voit şi ea să intre 
cu lumea ce se grăbea la închinarea Sfintei Cruci, dar n-a putut intra 
mai departe de pridvorul bisericii, oricât s-a silit, pentru că o oprea 
o putere nevăzută. Abia atunci s-a trezit în ea simțământul 
vinovăţiei şi al păcătoşeniei în care se găsea. Văzând aproape icoa- 
na Maicii Domnului, înalță o rugăciune plină de căinţă şi zdrobire 
sufletească şi simţindu-şi inima puţin alinată încearcă din nou să 
intre în biserică şi acum nu o mai opreşte nici o putere. Se închină 
cu mare umilinţă la Sfânta Cruce a Domnului şi la ieşire din nou 
înalță o rugăciune fierbinte către Maica Domnului şi aude un glas 
care o îndeamnă să treacă Iordanul, în pustie. După un scurt popas 
în Biserica Sf. loan Botezătorul de la Iordan, unde se învredniceşte 
de împărtăşirea cu Sfintele Taine, trece în pustie, hotărâtă să 
înceapă o viaţă nouă. într-adevăr, viaţa pe care o duce de aici 
înainte până la sfârşitul vieţii este mai presus de puterile omeneşti. 
Patruzeci şi şapte de ani a trăit în pustie cu două pâini şi jumătate, 
pe care le luase din Ierusalim la plecare, chinuită de foame, de sete, 
de golătate, arsă de soarele zilei şi îngheţată de frigul nopţii, 
hărțuită necontenit de duhurile necurate, în cele din urmă, din 
dumnezeiasca rânduială, se întâlneşte cu Cuviosul Zosima, care îi 
va aduce Sfânta împărtăşanie înainte de moarte şi care va povesti 
viața Cuvioasei, aşa cum a aflat-o din gura ei. După cei patruzeci şi 
şapte de ani de nevoinţă în pustie, Cuvioasa Măria se aseamănă 
mai mult cu îngerii decât cu oamenii: când se roagă, pluteşte în 
văzduh, merge pe apă ca pe uscat, cunoaşte gândurile altora şi vede 
cele de departe şi cele viitoare ca şi cum ar fi de faţă. 

Prin două lucruri ne uimeşte Cuvioasa la începutul schimbării 
vieţii ei: hotărârea neclătită de a începe o viaţă nouă şi ruperea 
desăvârşită cu păcatul. Păcatul este robie, mântuirea - eliberare. Nu 
există mântuire în ţara păcatului. Poporul evreu, ca să ajungă în 
pământul făgăduinţei a trebuit să iasă mai întâi din robia Egiptului, 

fiul risipitor numai întors la casa părintească a fost pus în dreptu- 
rile cele dintâi; Cuvioasa Măria nu în Egipt, locul păcatului, ci de- 
parte, în pustia Iordanului, acolo s-a eliberat de păcat şi s-a sfinţit. 
Deci pentru a începe o viaţă nouă, cu Hristos, trebuie să o curmăm 
desăvârşit cu păcatul. Nu putem pune început bun dacă nu urâm 
păcatul din adâncul sufletului. Fericitul Augustin, care în tinereţe 
dusese şi el o viaţă păcătoasă, se ruga cu mare căință: "Doamne, 
ajută-mi să Te iubesc, aşa cum mai înainte am iubit păcatul!" 
Aceasta este prima învăţătură, pe care se cade să nu o uităm din 
viaţa Cuvioasei Măria. Dacă vrem să reuşim ceva cu rugăciunea, 
cu postul şi cu celelalte nevoinţe creştineşti, trebuie să ieşim din 
Egipt şi să mergem în Ierusalim, să luăm Crucea, să trecem lorda- 
nul şi să ne sălăşluim în pustie. Să ne oprim adică de la păcat, să 
ne sălăşluim în pământul nepăcătuirii, cu hotărârea nestrămutată de 
a face voia lui Dumnezeu. 

Dacă această hotărâre nu este uşor de luat, apoi adevărata greu- 
tate abia acum începe: cei patruzeci şi şapte de ani de pustie, 
izbăvirea de tirania patimilor care ne chinuieşte chiar şi după ce 
ne-am lepădat de ea. Sf. Măria se afla în pustie, în foame şi sete, 
nu vedea şi nu auzea pe nimeni şi totuşi șaptesprezece ani a fost 
chinuită ca de foc de gândurile cele păcătoase, de aducerile aminte 
curveşti, de cântecele şi de beţiile în care trăise. De unde înţele- 
gem, după cum am văzut şi la fiul cel desfrânat, că păcatul este cel 
mai mare vrăjmaş al sufletului nostru. E unealta diavolului, diavo- 
lul însuşi care cu fățărnicie şi vicleşug, cu minciună şi cu răutate, 
îşi ascunde duşmănia împotriva omului până ce îl prinde în laţul 
obişnuinţei cu păcatul. Abia atunci îşi arată toată ura de moarte 
împotriva noastră, nu ne cruţă, ne chinuieşte şi nu vrea să plece 
decât cu sufletul noastru în muncile iadului. De aceea, toți Părinţii 
ne îndeamnă necontenit să fugim de muşcătura viperei, de prima 
experienţă a păcatului, de curiozitatea de a gusta din otrava cu care 
ne momeşte cel viclean. Cine fuge de păcat va scăpa de războiul 

cel cumplit care urmează şi de care nu este sigur că va scăpa cu 
zile. Cine poate avea voinţa şi hătărârea Măriei Egipteanca? 
în adevăr, când gândim la viaţa ei, la luptele şi la răbdarea ei, 
ne cuprinde spaima şi cutremurul. Calea ei ni se pare că întrece 
orice putere omenească. Aşa este, dar nu este alta. Otrava păcatului 
nu se poate tăia cu apă de flori, trebuiesc leacuri puternice; nu cu 
jumătăţi de măsură, ci cu luptă pe viaţă şi pe moarte. Părinţii Pate- 
ricului au o vorbă: "Dă voinţă şi ia putere” şi alta: "Dă sânge şi ia 
duh". Eşti neputincios, dar Mântuitorul a venit pentru cei slabi şi 
pentru cei bolnavi. "Voieşti să fii sănătos?" ne întreabă El. Tre- 
buie să vrei din toată inima, dă voinţă şi iei putere. lei putere să 
rabzi necazurile, să te împotriveşti vrăjmaşului, să nu cazi în luptă, 
că fără luptă şi fără osteneală nu este mântuire; trebuie să dai sânge 
ca să iei duh. Darul întăreşte puterile slăbănogite de păcat, vindecă 
rănile sufleteşti, dar ceea ce am stricat prin voia noastră, singuri 
trebuie să îndreptăm prin spovedanie curată, prin căinţă sinceră şi 
prin fapte bune, prin post şi rugăciune. Dacă ne-a plăcut mincinoasa 
dulceaţă a păcatului, se cade să gustăm şi amărăciunea cea dulce a 
leacului. Aşa cum bolnavul rabdă operaţie, taiere, leacuri amare, 
ştiind că acestea îi aduc mult dorita sănătate, aşa cum răbdăm oste- 
nelile postului în nădejdea că degrab se apropie Pastile cele lumi- 
noase şi vesele, tot aşa să răbdăm şi pătimirile cele curăţitoare de 
păcat şi mântuitoare, care ne învrednicesc de bucurie neîntreruptă 
şi de Pastele cel veşnic, de strălucirea şi mângâierea şi odihna celor 
ce s-au ostenit în necazuri şi în toate felurile de chinuri. 

Pomenirile săptămânii au strânsă legătură cu ele şi un adânc 
înţeles duhovnicesc. 

Aşa cum altădată Constantinopolul, cetatea cea împărătească, 
era asediată de neamurile barbare, ca să o jefuiască, tot aşa şi în 
viața această pământească, şi mai ales în vremea nevoinţelor du- 
hovniceşti, cetatea cea împărătească a sufletului este asediată de 
agarenii şi saracinii cei nevăzuțţi, ca să o jefuiască de bogăţia vir- 
tuţii şi să o arunce în moartea păcatului. Avem însă Apărătoare tare 

şi nebiruită pe Preacurata Maica lui Dumnezeu, care de-a pururi ne 
izbăveşte din toate nevoile. 

Şi chiar dacă se întâmplă vreodată, când coborâm de la lerusa- 
lim la Ierihon - când adică neglijăm virtutea şi ne irosim în grijile 
cele lumeşti şi cădem între tâlharii cei nevăzuţi şi să ne lase "mai 
mult morţi" -, avem nădejde în milostivirea cea fără de margini a 
Celui ce, nu din Samaria, ci din Născătoarea de Dumnezeu, a venit 
pentru mântuirea noastră. Pilda Prea Cuvioasei Măria Egipteanca 
ne întăreşte şi ne dă nădejde. Şi ea căzuse şi fusese jefuită de tâlha- 
rii draci, dar s-a izbăvit cu puterea Crucii şi cu ajutorul Maicii 
Domnului, cea grabnică şi puternică ajutătoare. 

"Toate săltările trapului înfrânându-ţi cu ostenelile sihăstreşti, 
ţi-ai arătat vitează înţelepciunea sufletului tău, că poftind să vezi 
Crucea Domnului, te-ai răstignit singură pe tine lumii, tu cea vred- 
nică de cântare..." 

"Ceea ce mai înainte erai plină de tot felul de întinări, te-ai 
arătat aleasă lui Hristos, prin pocăință urmând vieții îngereşti şi cu 
arma Crucii calci în picioare pe demoni. Pentru aceasta te-ai arătat 
mireasă a împărăției cerului, Mărie prealăudată" (Condacul). 

SĂPTĂMÂNA A ŞASEA, A 
STÂLPĂRILOR 


Această săptămână este plină de evenimente şi de mare densi- 
tate duhovnicească. 

în treacăt, ea ne aduce aminte de tradiţia pustnicească a prime- 
lor veacuri creştine, pomenită in viaţa Cuvioasei Măria Egipteanca. 
La sfârşitul săptămânii, pustnicii se întorceau in obşte de prin pus- 
tiile in care se nevoiseră in vremea postului, pentru impăltăşirea cu 
Sfintele Taine şi impreună-prăznuirea Sfintelor Paşti. "Veniți cei 
de prin pustii, de prin munţi şi de prin peşteri, adunaţi-vă împreună 
cu noi, ținând. stâlpări, ca să întâmpinăm pe împăratul şi Stăpânul, 
că vine să mântuiască sufletele noastre” (Vineri, tripesniţ). 

De asemenea, vineri se încheie ostenelile Postului Mare: 
"Săvârşind aceste patruzeci de zile, de suflet mântuitoare, cerem să 
vedem şi Sfântă Săptămâna Patimii Tale, lubitorule de oameni" 
(Stihoavna de vineri). Ca o pecetluire a acestor osteneli, sfintele 
slujbe ne pun înainte pilda Bogatului nemilostiv şi a săracului 
Lazăr (Le. 16, 19-31), pentru adâncul ei înțeles duhovnicesc. 

Precum teologhiseşte slujba de miercuri, pilda este o oglindă a 
stării poporului evreu şi a neamurilor păgâne: 

“"Israil se îmbracă cu porfiră şi vison mohorât şi îndestulându- 
se cu Legea şi cu Proorocii se veselea în slujbele Legii...; dar în loc 
de porfiră şi vison, s-a îmbrăcat cu focul cel nestins. lar Lazăr, po- 
porul păgânesc, mai înainte lipsit de adevăr, acum se încălzeşte în 

şanurile credinţei lui Avraam, îmbrăcat cu porfiră Sângelui Tău şi 


cu haina Botezului". 

Totodată, pilda este o icoană a vieţii lăuntrice a omului: "Cu 
porfiră împărătească ţesută de Dumnezeu şi cu haină nestricăcioasâ 
fiind îmbrăcat, suflete a/ meu, ţi-ai ocârât vrednicia, făcând din 
păcat bogăţie şi desfătare", ci "fâ-mâ Doamne, Lazăr sărac de 
păcate şi risipeşte bogăţia cea rău adunată”. 

De asemenea, pilda este îndemn ca să nu ne alipim inima de 
cele trecătoare şi să ne întărim în răbdarea lipsurilor şi a necazuri- 
lor : "Minunat este obiceiul cel bun al Mântuitorului pentru noi... 
că ne-a arătat viata lui Lazăr şi a bogatului... Deci si noi, privind la 
sfârşitul amândurora, să fugim de cumplirea şi de urâciunea de oa- 
meni a aceluia şi să râvnim răbdării şi aşteptării celei îndelungate a 
celuilalt, ca să ne salăşluim împreună cu el în şanurile lui 


Avraam”. 

înţelesul duhovnicesc al pildei este limpede. Bogat era poporul 
evreu, care avea bogăţia Legii şi a Proorocilor, bogat este şi omul 
care şi-a agonisit bogăţie de faptă virtuoasă. Israil, pentru că a res- 
pins pe Mesia, a moştenit iadul, iar în sânul lui Avraam a intrat 
Lazăr cel sărac, adică neamurile care au primit pe Hristos; tot aşa 
şi omul virtuos, fără inimă milostivă, lipsit de dragostea aproape- 
lui, îşi pierde toată agoniseala sufletului. 

Grija principală insă a săptămânii este să ne pregătească pentru 
cele două mari evenimente de la sfârşitul ei: învierea lui Lazăr şi 
Intrarea Domnului în Ierusalim. 

încă de luni, Domnul vesteşte pe ucenici despre boala lui 
Lazăr: "Doamne, umblând pe lângă Iordan, ai spus mai înainte că 
boala lui Lazăr nu este spre moarte, ci spre slava Ta" (Luni seara). 
Miercuri, iarăşi le spune: "Astăzi şi-a dat sufletul Lazăr şi 1-a plâns 
pe el Betania". întristarea morţii însă este străbătută de bucuria 
presimțţitei învieri: "Bucură-te, Betanie, patria lui Lazăr, că vine 
Hristos la tine, ca să învieze pe Lazăr” şi "moartea începe a se 
îngrozi simțind venirea Ta la dânsa; căci Tu, fiind Viata, o ai arătat 

deşartă”. Canonul Sf. Andrei Criteanul de la pavecerniţa de vii 

ne arată plastic, această presimţire a iadului: "Scoală-re, ____ 
zice iadul şi ieşi degrab din încuietorile mele; ce mai stai, nu ai că 
te cheamă prietenul tău: Vino afară? Ca să mă uşurez, că 

când te-am mâncat pe tine, spre greață mi s-a făcut mâncarea; n __. 
bine să mă tângui numai de unul, decât să pierd pe toţi cei ce i-am 
înghițit cu foame!" 

înviind pe Lazăr, Mântuitorul arată cu fapta ceea ce spusese 
Martei, că El este învierea şi Viaţa si Stăpânul Atotputernic al 
vieţii şi al morţii. Minunea este totodată o anticipare a învierii Sale 
şi o întărire a ucenicilor pentru vremea de încercare care îi aştepta. 
"Doamne, vrând să încredinţezi pe ucenici de învierea Ta cea din 
morți, ai venit la mormântul lui Lazăr”. Ca să înţeleagă ucenicii 
atunci când îl vor vedea răstignit şi omorât - ceea ce n-a putut înţe- 
lege Israilul cel nemulţumitor - , că Acel ce are stăpânire asupra 
morţii, nu poate fi stăpânit de moarte. 

învierea lui Lazăr este şi o anticipare a învierii de obşte, pre- 
cum ne arată troparul zilei: "învierea cea de obşte, mai înainte de 
patima Ta încredinţând-o, pe Lazăr din morţi I-ai sculat, Hristoase 
Dumnezeule”, într-adevăr, dacă cel mort de patru zile şi împuţit a 
fost înviat, apoi este cu putinţă ca toţi cei adormiți din veac să se 
ridice din pulberea morţii. 

Pe lângă faptul istoric al minunii, învierea lui Lazăr ne arată cu 
taină nişte înalte adevăruri duhovniceşti. 

Lazăr mort şi împuţit este tot sufletul care zace în groapa păca- 
tului, precum ne arată utrenia de miercuri: "Ca o piatră îngreuin- 
du-mă cu multe păcate, zac în mormântul lenevirii, din care ridi- 
că-mă, Milostive Doamne”. Sau: "Ridică piatra împietririi de pe 
inima mea, Doamne; ridică sufletul meu cel omorât de patimi, Bu- 
nule, şi mă învredniceşte, Stăpâne, să-ţi aduc cu umilinţă stâlpări 
de bunătăţi, ca biruitorul iadului" (Duminică seara). 

A suspinat cu duhul şi a lăcrimat Domnul la mormântul lui 
Lazăr (loan 11, 33); a lăcrimat pentru prietenul iubit: "Iară cât de 

mult îl iubea", ziceau iudeii - şi a lăcrimat pentru firea omenească, 
plăsmuită "buni foarte", dar stricată şi împuţită de păcat. Şi, în 
iubirea Sa cea nemărginită pentru noi, mereu suspină şi lăcrimează 
Domnul, văzându-ne morţi şi împuţiţi, prin mulțimea păcatelor 
cele din toată vremea. 

Minunea are şi un înţeles adânc pentru vremea de sfârşit a 
Sfântului şi Marelui Post. Precum am văzut, urcuşul duhovnicesc 
al celor patruzeci de zile ne-a ridicat treptat la o înţelegere tot mai 
cuprinzătoare a înnoirii duhovniceşti, a prefacerii în omul cel nou. 
Dacă ne-am luptat după lege, împlinind poruncile Domnului, ne- 
am apropiat de EI, ne-am făcut un Lazăr, prieten al Domnului, 
având două surori, Marta şi Măria, adică făptuirea şi contemplaţia 
(Marta cea râvnitoare la slujire şi Măria care ascultă cuvintele Lui). 
In lipsa Domnului, Lazăr s-a îmbolnăvit şi a murit înţelesul du- 
hovnicesc: fără prezența Domnului, ostenelile noastre singure 
nu Sunt mântuitoare, nu viază. Precum zice şi Sf. Maxim: "Toată 
asceza fără dragoste este străină de Dumnezeu". Numai cu ele, mu- 
rim sufleteşte şi ne împuţim. Domnul vine la mormântul neputinței 
noastre şi lăcrămează: "Lăcrimat-ai Mântuitorule, pentru mine, ca 
un om după fire şi m-ai ridicat cu porunca Ta pe mine cel mort". 
Apoi Domnul spune hotărât "Eu sunt învierea si viaţa". EU. Nu- 
mai Eu înviez pe om din moartea păcatului; el singur, fără de 
Mine, nu poate face nimic; şi numai EU sunt Cel ce dau viaţa cea 
adevărată. Ceea ce am urmărit noi de-a lungul postului: învierea 
din moartea păcatului şi dobândirea adevăratei vieţi este lucrare 
dumnezeiască şi nu omenească. Trebuie să vină Domnul, să ne 
cheme afară din mormântul neputinței noastre omeneşti. Numai 
aşa putem umbla slobozi pe calea mântuirii. 

Adevărul cel mare, care nu trebuie uitat niciodată: Omul se os- 
teneşte după putinţă, iar mântuirea este un dar al negrăitei Milosti- 
viri a Domnului. 

DUMINICA STÂLPÂRILOR 


Duminica Stâlpărilor este puntea de trecere de la sfințita patru- * 
zecime la săptămâna Sfintelor Patimi. Domnul intră în Ierusalim 
cu intrare smerită şi triumfală totodată. Smerită, pentru că "Cel ce 
are scaun cerul şi aşternut picioarelor pământul” şi "Cel purtat de 
Heruvimi şi lăudat de Serafimi”, se smereşte şi încalecă pe mânz 
necuvântător. Dar şi triumfală, pentru că mulţimea poporului recu- 
noaşte în Cel ce vine, pe Stăpânul vieţii şi al morţii, iar pruncii cei 
fără de răutate, simţitori pentru lucrurile cele de taină, îl întîmpină 
ca pe un împărat, cu stâlpări de finic şi cu strigăte de "Osana", 
aşternându-şi înainte-l hainele pe cale. 

Si noi, Israilul cel nou şi înduhovnicit, ne pregătim să întîm- 
pinăm pe Domnul, Care vine blând şi smerit, să intre în lerusali- 
mul sufletelor noastre. 

Dacă învierea lui Lazăr ne-a arătat că numai prin Hristos se 
înfăptuieşte învierea noastră, Floriile ne arată chipul acestei 
înnoiri. Când intră Domnul biruitor în lerusalimul nostru sufletesc, 
îl întîmpinăm cu stâlpări, strigăm ca pruncii "Osana" şi-l aştemem 
haine pe cale. 

înţelesul duhovnicesc al Stâlpărilor ni-l arată Mărimurile utre- 
niei, care ne cheamă: "Veniţi şi noi cu pruncii să aducem lui Dum * 
nezeu credinţă, ca nişte ramuri de finic şi dragoste ca nişte 
stâlpări”. Credinţa neclătită deci şi dragostea cu care întîmpinăm 
pe Domnul sunt semnele înnoirii noastre. Oare nu cu acestea ne 
cheamă El să ne apropiem de ospăţul euharistie la fiecare Sfântă 
Liturghie? La acestea se mai adaugă pruncia cea duhovnicească ale 
cărei însuşiri sunt: încredere totală şi dragoste fără rezerve. 

De unde şi îndrăzneala cu care strigă "Osana", fără jenă sau 
teamă de fariseii şi cărturarii care sunt da faţă, pentru că '"'Dragos- 
tea desvavarşita alunga frica" (I loan 4,18). 

Hainele aruncate pe cale sunt restituire a unei vechi datorii. 
Omul, dacă a căzut din Eden, Dumnezeu i-a făcut haine de piele şi 
l-a scos afară din rai. Acum însuşi Dumnezeu vine la noi şi Raiul 
este cu Dânsul, nu mai avem nevoie de haine; de aceea I le îna- 
poiem, le aruncăm înaintea Lui şi le calcă asinul, dobitocul pe care 
stă Hristos, arătând dobitocia de care vine să ne izbăvească. Primi- 
rea hainelor era legată de ruşinea păcatului şi de neîndrăzneala care 
ne făcuse să ne ascundem; acum suntem plini de îndrăzneală, 
strigăm "Osana", întâmpinăm pe biruitorul morţii şi al iadului, căci 
prin EI şi noi ne-am făcut- biruitori asupra păcatului, precum o 
mărturisesc stâlpările, semnele de biruinţă pe care le ţinem în 
mână. 

Cărturarii şi fariseii crapă de zavistie: "învățătorule, ceartă-Ți 
ucenicii, nu auzi ce strigă pruncii?" "Dacă vor tăcea ei, pietrele 
vor striga" le astupă gura Domnul. Tot aşa şi diavolul, văzând 
câştigul duhovnicesc al omului înnoit prin pocăință, crapă de za- 
vistie. De prisos însă, măririle lui Dumnezeu necontenit le strigă 
toată făptura, numai el e orb şi întunecat la minte. 

Să nu trecem cu vederea tradiţia creştină a ramurilor de copaci, 
cu care credincioşii întâmpină în această zi pe Domnul, în părţile 
noastre, unde lipsesc măslinii şi palmierii, poporul întâmpină pe 
Domnul cu ramuri de salcie. Rânduiala este plină de înţeles duhov- 
nicesc. Dintre toţi copacii, singură salcia, copac smerit, fără flori 
frumoase, fără fructe şi cu un lemn puţin căutat, de data aceasta a 
luat-o înaintea copacilor falnici, frumoşi şi preţuiţi şi s-a grăbit în 
smerenia ei să-şi împodobească ramurile cu mâţişorii aurii şi să le 
ofere Bisericii pentru întâmpinarea Domnului biruitor. Ofranda 
este primită cu dragoste, ramurile de salcie sunt binecuvântate şi 
sfinţite, iar poporul le ţine în mână la sfintele slujbe, ca un semn de 
biruinţă. Căci la Florii, firea prinsă de amorţeala iernii, începe să 

se trezească la viaţă. Mâţişorii sunt semne că deja viaţa şi-a reli 
mersul, că a biruit moartea iernii. 

E numai părută nepotrivirea ce se vede la intrarea Domnului: 
Ierusalim; Mântuitorul vine călare pe asin, blând şi smerit, ia 
mulțimea îl întâmpină ca pe un biruitor, cu ramuri şi cu acla Cele 
două atitudini: smerenia şi biruinţa sunt strâns lega 
împreună. Adevărata biruinţă, adevărata putere numai smerenia 
dă, precum ne-a arătat-o însuşi Domnul. Smerenia este semnul care 
s-au desfăşurat toată lucrarea noastră de înnoire duhovnn 
ceaşcă;, Postul a început cu smerenia Vameşului şi se încheie 
smerenia Domnului, care ne lasă SMERENIA, singura cale sp 
Viaţă şi înviere. 

Floriile sunt totodată trecere spre marea Săptămână a Sfintele 
Patimi. Cărturarii şi fariseii, văzând marea minune a învierii li 
Lazăr, s-au hotărât definitiv pentru omorârea Domnului. "Ce 
facem, zic mai marii preoţilor şi sinedriul. dacă-L vom U 
aşa toţi vor crede In EI". lar Caiafa, fără să vrea, prooroceşte] 
"Că ne este mai de folos să moara un om pentru popor, să 
piară tot neamul "!. De aceea, "'din acea î., s-au sfătuit să-l 
ucidă” (loanll,47-53). 

Israil s-a lepădat de Domnul său şi un nou Israil întâmpină 
Domnul intrând în Ierusalim. 

"Adunare vicleană şi desfrânată, cântă Biserica la Vecernia i 
duminică seara, care n-ai păzit credința bărbaului tău; pentru ce 
Testamentul, căruia n-ai fost moştenitoare? Pentru ce lauzi cit] 
Tatăl, lepădându-te de Fiul..." 

„Ci noi, de la stâlpările de finic, ca de la un dumnezeieşti 
praznic, trecând la cinstitele Patimi ale lui Hristos, să alergăm cre- 
dincioşii, şi să-L vedem suferind patimă de bună voie pentru 

NOL... 

III SFINTELE PATIMI 


SĂPTĂMÂNA PATIMILOR 


A treia parte a Triodului, Săptămâna Mare, Săptămâna Patimi- 
lor, este scurtă ca durată, dar, precum o arată şi numele, este mare 
pentru faptele mari şi neasemănate care s-au petrecut în această 
vreme, 

"în zilele acestea”, zice Sf. loan Gură de Aur, "s-a risipit 
împărăţia iadului, s-a omorât moartea, s-a biruit păcatul, s-a ridi- 
cat blestemul şi s-a deschis Raiul. Peretele cel de mijloc al vrajbei 
dintre om şi Dumnezeu s-a surpat şi cele cereşti s-au unit cu cele 
pământeşti”. 

Primele trei zile: luni, marţi şi miercuri, ne pregătesc pentru 
Sfintele Patimi şi au rânduieli de slujbe asemănătoare. Rugăciunea 
Sf. Efrem cu metanii, Liturghia Darurilor mai înainte sfinţite şi ci- 
tirea Psaltirii după rânduiala Postului Mare, le întâlnim şi în aceste 
trei zile. Pe lângă acestea, la ceasurile 3,6 şi 9 se citesc "stâlpii", 
adică primele trei Sfinte Evanghelii, în întregime, şi treisprezece 
capitole din Evaghelia Sfântului loan. Ni se pun înainte toată viaţa 
şi învăţătura Domnului Hristos, pentru a înţelege mai deplin 

lucrarea de răscumpărare şi negrăita Sa dragoste pentru noi, care 
culminează in Sfintele Patimi. 

Evangheliile care se citesc la utreniile acestor zile ne aduc 
aminte de cele din urmă învățături ale Domnului, in centrul cărora 
se află veghea in aşteptarea celei de a doua veniri. Astfel, Sfintele 
Patimi se află deodată in făgăduinţa învierii şi in nădejdea eshato- 
logică. Căci pentru Biserică, Pastele însemnează deja inaugurarea < 
Parusiei, începutul ei în istorie. Prin slujbele acestor zile, Biserica 
ne îndeamnă la această veghere în aşteptarea Mirelui. 

"Iată Mirele vine în miezul nopții şi fericită este sluga pe care 
o va afla priveghind, iar nevrednic este iarăşi pe care îl va afla 
lenevindu-se. Vezi dar, suflete al meu, cu somnul să nu te 
îngreuiezi, ca să nu te dai morții şi afară de împărăție să te încui, ci 
te deşteaptă strigând: Sfânt, Sfânt, Sfânt eşti Dumnezeul nostru! 
Pentru rugăciunile Născătoarei de Dumnezeu, miluieşte-ne pe 
noi!" Şi iarăşi: 

"Cămara Ta, Mântuitorul meu, o văd împodobită şi 
îmbrăcăminte nu am ca să intru într-însa. Luminează-mi haina su- 
fletului meu, Dătătorule de lumină, şi mă miluieşte”. 

împărăţia s-a deschis, Cămara Mântuitorului este gata împo- 
dobita; Mirele poate veni in orice clipă. El insă vine în miez de 
noapte, pe neaşteptate. Trebuie să fim gata, să avem haină de 
nuntă şi să veghem. Veghea nu-i numai o asceză de atenţie şi trez- 
VIE, ci Şi o atitudine pascală, eshatologică. 

în această pregătire şi aşteptare, fiecare din aceste trei zile 
aduce o lumină proprie asupra căreia se cuvine să stăruim mai 
îndeaproape. 

SFÂNTA ȘI MAREA LUNI 


Sfânta şi marea Luni ne pune înainte blestemarea smochinului 
neroditor (Mt. 21,19-20) şi istoria lui losif cel Preafrumos. 

Din aceste pilde se desprind două înţelesuri paralele: unul is- 
toric, privind poporul evreu în aşteptarea primei veniri a lui Mesia; 
altul duhovnicesc, eshatologic, privind pregătirea şi aşteptarea celei 
de a doua veniri a Mirelui. 

Cămara cea împodobită a Mântuitorului in care trebuia să intre 
Israil este Biserica lui Hristos. N-a intrat însă în ea pentru două 
mari păcate, pe care le pomeneşte Domnul în Vinerea Mare 
(Utrenie): "Două lucruri şi rele a făcut fiul Meu cel întâi-născut, 
Israil: pe Mine, izvorul apei vieţii, M-a răstignit pe lemn, iar pe 
Varava 1-a cerut şi I-a slobozit”. 

Primul este sterpiciunea, nerodirea: a părăsit apa vieţii, cuvin- 
tele Evangheliei, şi şi-a săpat puț sfărâmat, adică tâlcuirile strâmbe 
ale formalismului Legii. Pilda smochinului are în vedere, în primul 
rând, această sterpiciune a Sinagogii. Nu era timpul roadelor, nu se 
coborâse Duhul Sfânt, dar era stearpă, nu avea semne de rodire. 
Refuzul net al Evangheliei şi înţelenirea în formalismul Legii i-a 
adus blestemul şi uscarea: "Să nu mai rodeşti In veac”. 

Celălalt păcat al lui Israel este desfrânarea. Mesia venise în pri- 
mul rând pentru oile cele pierdute ale casei lui Israil. Acesta era 
chemat să intre întâi în cămară, Mirele Hristos la dânsul venise. 
Or, Israil s-a lepădat de adevăratul său Mire şi a preferat pe Varava, 
un tâlhar. De aceea Biserica îl numeşte: "Adunare vicleană şi 
desfrânată care n-a păzit credinţa bărbatului său ". 

losif, din seminţia lui Israil, este o pildă de curăţie şi de cre- 
dincioşie faţă de stăpânul său; a ales închisoarea decât să se 
învoiască la momelile desfrânate ale egiptencei. 

Cele două păcate ale lui Israil sunt de-a pururi piedică la intra- 
rea în cămara de nuntă a Mirelui Hristos. Smochin neroditor este şi 
tot sufletul care nu se adapă din Izvorul vieţii, Hristos, şi nu aduce 
rodul duhovnicesc al Evangheliei. Mântuitorul de-a pururi 
flămânzeşte de mântuirea noastră şi caută la noi rodul faptelor celor 
mântuitoare şi neaflându-l, ne blestemă cu uscarea, făcându-ne 
materie pentru focul gheenei. De aceea, Vecernia de luni ne 
îndeamnă: "Temându-ne fraţilor, de pedeapsa smochinului celui 
uscat pentru nerodire, să aducem roade de pocăință lui Hristos, Cel 
ce are mare milă”. Rodnicia de fapte bune este o datorie, potrivit 
cu puterea harului primit la Sf. Botez, precum teologhiseşte şi 
îndeamnă Marcu Pustnicul: "Omule, care ai fost botezat în Hristos, 
dă numai lucrarea pentru care ai luat puterea”. Aceasta este haina 
sufletească cu care se poate intra în cămara vieţii de veci. 

Preafrumosul losif e pomenit pe de o parte pentru curăţia lui, 
pe de alta, pentru că este icoană a Mântuitorului. Aşa cum losif fu- 
sese vândut de fraţii săi cu gând ucigaş, dar mai apoi se făcuse 
izbăvitorul lor, hrănindu-i cu pîine în vremea foametei, tot aşa şi 
Mântuitorul Hristos a fost vândut şi dat la moarte de neamul Său, 
dar S-a făcut mântuire lui Israil şi întregului neam omenesc, 
hrănindu-ne cu pâinea cea cerească a Preacuratului Său Trup. 

Dar losif este "preafrumos" nu prin frumuseţe trupească, ci 
prin frumuseţea curăţiei sale. Curăţia, întreaga înţelepciune, cum o 
numesc Părinţii, este o numire cuprinzătoare a tuturor virtuţilor, 
semnul credincioşiei statornice faţă de Dumnezeu. De aceea, tot 
păcatul este întinare, necurăţie, desfrânare, întrucât omul păcă- 
tuind, părăseşte pe Mirele cel adevărat, pentru care a fost creat, şi 
aleargă la diavolul cel necurat. 

Slava de la stihoavna Utreniei teologhiseşte minunat despre 
înţelesul duhovnicesc al curăţiei: 

"A doua Evă aflând şarpele pe egipteancă, se nevoia să vâneze 
pe losif prin cuvinte de momeli. lar el, lăsându-și haina, a fugit şi a 
scăpat de păcat. Şi gol fiind, nu s-a ruşinat, ca şi cel dintâi-zidit 
mai înainte de cădere... ”. 

Adam şi Eva au fost creaţi de Dumnezu "goi «i nu se ruşinau" 
(Gen. 2, 25) şi aşa fiind, erau ca întreaga făptură, frumoşi foarte, în 
ce stătea golătatea lui Adam? Omul în Rai, zice Sf. Maxim, ducea 
o viaţă simplă, nemeşteşugită, nu avea nevoie de îmbrăcăminte, 
deoarece din pricina nepătimirii ce avea nu se temea de ruşine, 
înainte de cădere, el nu era tras încoace şi încolo de pornirile 
stricâcioase şi contrarii ale trupului, ci era mereu gol şi liber de 
prefacerea necontenită având o aşezare trupească simplă şi ne- 
învrăjbită. (Ambigua). 

După cădere însă, primilor oameni li s-au deschis ochii, au cu- 
noscut că erau goi, s-au ruşinat, şi-au făcut acoperământ de frunze 
şi s-au ascuns (Gen. 3, 7-10). lar după blestem, Dumnezeu le-a 
făcut îmbrăcăminte de piele şi apoi i-a scos din Rai. 

De atunci, goliciunea trupească era mereu ruşinoasă pentru 
om, aducându-i aproape de prima cădere, de păcat. Când însă bi- 
ruieşte păcatul şi ajunge la nepătimire, golătatea nu mai este 
ruşinoasă. "Iosif gol fiind, nu s-a ruşinat ca şi Adam înainte de 
cădere”. Mulţi pustnici şi oameni ai lui Dumnezeu (de exemplu 
Sf. Măria Egipteanca) au trăit goi şi nu se ruşinau, golătatea lor 
fiind semnul de nepătimire şi pricină de laudă. 

De fapt, omul în Rai nu era gol desăvârşit; era îmbrăcat în 
veşmântul harului nepătimirii, iar golătatea cea din afară pentru el 
nu avea înţeles. Tot aşa omul duhovnicesc, chiar dacă trupul este 
gol, el este îmbrăcat cu haina virtuţii şi golătatea trupească este 
uşor de purtat. Păcatul, lipsindu-ne de îmbrăcămintea harului, ne 
dă simţământul goliciunii ruşinoase, de unde nevoia instinctivă a 
omului de a-şi acoperi goliciunea trupească. 

Oare în dezgolirea trupească pe care o întâlnim tot mai des la 
omul de azi, nu cumva se vădeşte, inconştient, nostalgia omului 

după goliciunea cea cinstită dinainte de cădere? Dar ea, lipsită de 
cinstirea virtuţii, i se întoarce in păcat şi spre mai mare ruşinare. 

' Nerodnicia virtuţii şi necurăţia sunt păcatele cele mai mari care 
ne lipsesc de cămara cea împodobită a Mântuitorului. Dimpotrivă, 
pentru a putea intra împreună cu El, trebuie să ne agonisim 
asemănarea cu El, prin dăruire totală în slujirea Lui şi prin 
desăvârşita curăţie. Aceasta este prima lecţie a sfintei şi marii 
Luni. 

Mai există insă o primejdie. Apostolii, mergând spre lerusa- 
lim, socoteau că acum este momentul inaugurării mult doritei 
împărăţii mesianice, care avea să fericească pe Israil printre cele- 
lalte neamuri. De aceea, cererea celor doi fii ai lui Zevedei, de a sta 
de-a dreapta şi de-a stânga, asupra căreia stăruie de asemenea 
sfânta şi marea Luni: "Doamne, nepricepându-se mama fiilor lui 
Zevedei, pentru taina cea nespusă a rânduielii Tale, a cerut de la 
Tine ca să dăruieşti fiilor ei cinstea împărăției celei vremelnice...” 
(Utrenia). 

Dacă cele două păcate de mai sus au primejduit sinagoga, de 
acesta din urmă au fost primejduiți cei mai aproape ai Domnului, 
ucenicii, Biserica Sa. Mântuitorul însă ne arată că această înţele- 
gere este străină de Dânsul... "Ci Tu, învățând pe ucenicii Tăi, le-ai 
Zis să nu se asemene păgânilor, ca să stăpânească pe cei mai mici... 
Că nu va 6 aşa între voi, ucenicii mei...; ci cel mai mare dintre voi 
să fie slujitor tuturor. Că şi Eu însumi am venit ca să slujesc lui 
Adam celui ce sărăcise, şi să-Mi dau sufletul răscumpărare pentru 
mulfi..." 

Slava şi bogăţia, la care râvneau ucenicii şi în care veacuri de-a 
rândul s-a desfătat Biserica cea pământească, nu sunt în duhul 
învățătorului Care, bogat fiind şi Stăpânul a toate, de voia Sa a 
sărăcit şi a luat chip de rob şi a venit nu ca să I se slujească, ci ca 
EI să slujească şi să se dea răscumpărare pentru lume. Sărăcia şi 
smerenia slujitoare a aproapelui cu care s-a îmbrăcat Mântuitorul, 
abia în veacul de acum Biserica începe să le descopere în adevărata 

lor lumină. Cât de anevoie unele adevăruri majore se impun 
atenţiei oamenilor! Pildele nu au lipsit, căci Biserica de multă 
vreme cinsteşte astfel pe Cuvioşii săi: "Cuvioase Părinte, glasul 
Evangheliei auzind... bogăţia şi slava întru nimic le-ai socotit şi tu- 
turor ai strigat: iubiţi pe Dumnezeu şi veţi avea dar veşnic. Nimic 
să nu cinstiți mai mult decât dragostea Lui şi atunci când va veni 
întru Slava Sa, veți avea odihnă cu toți sfinţii...” Sărăcia, smerenia 
şi dragostea de Dumnezeu sunt podoabele care ne deschid larg uşa 
cămării celei împodobite a Mântuitorului. 


SFÂNTA ȘI MAREA MARŢI 


Sfânta şi marea Marţi ne pregăteşte pentru intrarea în cămara 
Mântuitorului cu două parabole strict eshatologice - parabola celor 
zece fecioare şi parabola talanţilor. 

Prima pildă asemuieşte intrarea în viaţa veşnică cu o nuntă. 
Hristos e Mirele Care ne cheamă pe toţi la ospăţul Său de nuntă, 
precum glăsuieşte utrenia zilei. 

"Mire Hristoase, Care eşti cu podoaba mai frumos decât oame- 
nii, Care ne-ai chemat pe noi la ospăţul cel duhovnicesc al nuntii 
Tale, dezleagă-mă de chipul cel ticălos al greşealelor mele... şi, 
împodobindu-mă cu frumoasa haină a slavei Tale, fă-mă împreună 
şezător luminat la mas* împărăției Tale..." 

Taina nunţii este mare, zice Sf. Ap. Pavel, dar în Hristos şi în 
Biserică. Prin unirea nunţii se împlineşte într-un chip nedesăvârşit, 
năzuinţa omului după veşnicie; prin urmaşii săi omul îşi pre- 
lungeşte viaţa dincolo de hotarele vârstei sale. Nunta pământească 
este însă o icoană ştearsă a negrăitei bucurii de a fi împreună cu 

Mirele Hristos; unirea cu EI este veşnică şi bucuria fără de 
margini. 

Dar pentru a putea intra împreună cu Mirele, trebuiesc îndepli- 
nite anumite condiții arătate în parabola celor zece fecioare: 
veghere, feciorie şi untdelemn în candele. Despre veghere şi 
curăţie ne-a învăţat pe larg sfânta şi marea Luni; acum se stăruie 
îndeosebi asupra untdelemnului, într-adevăr, toate cele zece erau 
fecioare, toate au vegheat de-a lungul nopţii în aşteptarea Mirelui; 
cinci din ele însă, pentru că au avut untdelemn îndeajuns pentru 
candele au fost numite înțelepte şi au intrat în cămară împreună cu 
Mirele; celelalte cinci, pentru că n-au avut grijă să-l cumpere la 
vreme, şi-au pierdut ostenelile fecioriei şi ale vegherii; au rămas 
afară de cămară, de acea au şi fost numite nebune. Untdelemnul a 
fost deci piatra lor de încercare. Ce taină ascunde oare untdelemnul 
din candelele fecioarelor? 

Fecioria are mare preţ înaintea lui Dumnezeu. Mântuitorul 
Hristos S-a născut din fecioară şi a dus viaţă feciorelnică; înainte- 
mergătorul şi prietenul Său, loart Botezătorul, precum şi ucenicul 
iubit, loan Evanghelistul au fost feciorelnici; în viaţa veşnică, tro- 
nul Său va fi înconjurat de feciorelnici. Pilda celor zece fecioare 
însă, parcă ar vrea să ne spună că fecioria singură nu-i îndes- 
tulătoare pentru mântuire. Fecioarele cele nebune, deşi fecioare, 
n-au intrat împreună cu Mirele la nuntă. 

Sfinţii Părinţi înţeleg prin untdelemnul din candelele fecioare- 
lor, milostenia, ceea ce înseamnă că fecioria, pentru a fi mântui- 
toare, trebuie unită cu milostenia. 

"Mari sunt aripile milosteniei, zice Sf. loan Gură de Aur, 
străbate văzduhul, trece de lună şi de soare şi de cetele cereşti... şi 
se opreşte în faţa tronului Dumnezeirii. Oricâte păcate vei face, mi- 
lostenia atârnă mai greu decăt ele”. 

"Fecioria este un lucru aşa de mare, că nici unul din cei vechi 
n-au putut s-o păzească : nici Noe, nici Avraam, nici losif. Fecioria 
şi disprețul morţii erau virtuțile cele mai grele. Numai de la Hristos 


UŞILE POCĂINŢEI 103 


a înflorit floarea fecioria. Şi totuşi, cele cinci fecioare fără milos- 
fenie au fost izgonite. Fecioria e focul, untdelemnul e milostenia; 
precum focul, tot aşa şi fecioria,-dacă nu este unită cu milostenia, 
se prăpădeşte” (Omilia despre pocăință). 

Care este rostul unirii acestor două virtuţi? 

Sfinţii Părinţi deosebesc la o faptă, două părți: trupul, sau for- 
ma văzută a faptei şi sufletul sau scopul cu care se face fapta Ceea 
ce face ca o faptă să fie bună sau rea este scopul ei şi nu forma, 
pentru că diavolul "care d* la început este mincinos şi tatăl 
minciunii" (loan 8, 44) totdeauna ascunde păcatul sub chipul vir- 
tuţii. Adeseori forma atât a virtuţii cât şi a păcatului poate fi 
aceeaşi, pe când scopul le.deosebeşte hotărât; scopul a toată fapta 
bună este Dumnezeu, iar al păcatului este moartea. De aceea, o 
faptă bună ca să fie virtuoasa, are nevoie de o garanţie că scopul ei 
duce la Dumnezeu. Această garanție, Dumnezeu a pus-o în aproa- 
pele nostru: "întrucât «ti făcut aceasta unuia din aceşti fraţi 
prea mici ai Mei, Mie Mi-atf flaut" (Mt. 25,40), va zice Dom- 
nul. De aceea, orice fapta virtuoasă se valorifică prin purtarea pe 
care o avem faţă de aproapele nostru; este o faptă de dragoste, de 
milostenie faţă de dânsul. Milostenia este deci certificatul de ga- 
ranţie a virtuţii, că este bine făcuta, că duce la Dumnezeu. La înfri- 
coşata Judecată Dumnezeu va verifica numai aceste certificate şi 
verificarea va fi îndestulătoare. Orice faptă virtuoasă fără această 
garanţie nu este mântuitoare. De aceea, Sf. Maxim Mărturisitorul 
zice că "toată asceza care nu are dragoste este străină de Dumne- 
zeu" (Fiiocalia II, p. 24). 

Rostul acestei pilde la sfârşitul postului nu-i greu de ghicit, în 
curgerea postului, omul este mai atent la ostenelile trupeşti: post, 
nevoinţe, metanii ş. a. care, bine făcute, duc la subţierea trupului, la 
curăţie, la feciorie, fecioria fiind o sinteză a virtuţilor celor 
trupeşti. Ea oglindeşte chipul cel dinafară, forma virtuţii, miloste- 
nia însă, ca dragoste de Dumnezeu şi de aproapele, oglindeşte mai 
ales faţa lăuntrică a virtuţii, scopul ei. Adevărata virtute trebuie să 

le unească pe amândouă: ostenelile trupeşti cu virtuțile sufleteşti; 
fecioria trebuie să se împodobească cu milostenia, altfel nu este 
mântuitoare. 

Fecioarele cele nebune sunt chipul acestor nevoinţe care ne 
mântuiesc, ostenelile care se fac pentru ele insele, nu pentru Dum- 
nezeu. De aceea ele sunt "nebune", căci este o nebunie să duci o 
viaţă de osteneală şi nevoinţa şi la urmă să te alegi cu muncile cele 
veşnice. Lecţia cea mare care trebuie ţinută minte din pilda fecioa- 
relor este aceasta: mântuirea nu se agoniseşte numai prin nevoinţe 
personale, prin asceză, acestea sunt necesare, dar sunt numai o 
jumătate din preţ şi încă nu cea mai de seamă; trebuie cealaltă şi 
cea mai de preţ jumătate: faptele dragostei de aproapele. 

Şi mai este o pricină a pomenirii acestei pilde în această zi. 
Săptămâna Sfintelor Patimi ne arată în chipul cel mai puternic ma- 
rea dragoste faţă de oameni a lui Dumnezeu. La Cina cea de Taină, 
EI însuşi ne cheamă să ne apropiem cu "credinţă şi cu dragoste" şi 
toţi creştinii năzuiesc şi se pregătesc să guste din "ospățul Stăpânu- 
lui şi din masa cea nemuritoare”. Ca să ne învrednicim cu adevărat 
de acestea, pregătirea noastră pentru Sfânta înviere trebuie să fie 
încununată cu acestea două: de feciorie şi milostenie; de sfinţenie 
personală şi dragoste de aproapele. 

Cealaltă pildă, a talanţilor, ne atrage luarea aminte mai ales 
asupra a două lucruri. Omul este dator să fie virtuos. Mântuitorul 
ne-a poruncit adeseori: "Fiţi sfinţi”, "Fiţi desăvârşiţi", pentru că 
omul are deja darul sfinţeniei de la Sfântul Botez; a primit de la 
Stăpânul talantul, el trebuie doar să-l neguţătorească, făcând fap- 
tele pentru care a primit putere "... fiecare din noi să înmulțim ta- 
lantul darului după măsură - ne îndeamnă slujba Utreniei - unul să 
aducă înţelepciune prin lucruri bune; cel credincios să 
împărtăşească cuvântul său celui ce nu ştie tainele; altul să-şi 
împartă bogăţia la săraci. Aşa vom înmulți împrumutul, ca nişte is- 
pravnici credincioşi ai Domnului” (Laudele). 


UŞILE POCĂINȚEI 105 


Pilda ne mai arată că înmulţirea talantului nu o face omul de 
unul singur, ci numai prin altul, prin zaraful de care pomeneşte 
Stăpânul: "trebuia ga dai argintai mea la zarafi* (Mt. 25, 27). 
Cine este acest zaraf, ne-o spune Slava laudelor zilei: "Jază că-şi 
încredințează Stăpânul talantul Său, tie suflete al meu. Primeşte 
darul cu frică, împrumută pe Cel ce ti l-a dat, împarte-/ la săraci şi 
câştigă prieten pe Domnul. Ca să stai de-a dreapta Lui, când va 
veni cu slavă..." 

Zaraful sunt săracii şi,prin ei, însuşi Domnul, căci cine dă săra- 
cilor, împrumută pe Hristos. Stăpânul împarte talanţii şi tot EI este 
zaraful care-i înmulţeşte, pentru ca să adauge şi dobânda la bogăţia 
talantului. Vedem aici o minunată meşteşugire a bunătăţii şi dra- 
gostei dumnezeieşti. Dumnezeu ne dăruieşte darurile Sale şi apoi 
ne îndeamnă să ] le dăm cu împrumut, ca şi cum ar fi ale noastre, 
pentru ca prin aceasta să ne învrednicească de mai mare răsplată; 
nu numai a darului, ci şi a dobânzii şi aceasta numai pentru o 
neînsemnată osteneală: bunăvoința de a împrumuta darul primit, 
încă o dată vedem cât de mari sunt faptele dragostei de aproapele. 


SFÂNTA $1 MAREA MIERCURI 


Ultima Liturghie de pocăință din Miercurea cea mare este o 
încheiere şi pecetluire a întregii lucrări de pocăință a postului, 
arătându-ne ce minuni poate săvârşi ea când se lucrează şi câtă pa- 
gubă aduce când lipseşte. 

Cumpăna celor două praznuiri ale zilei: păcătoasa - ucenicul 
luda, este răsturnată de pocăință. Păcătoasa se află în starea cea 
mai de jos a căderii: desfrânarea, iar luda, în starea cea mai de 

cinste: ucenic al Stăpânului. Pe aceea, pocăinţa o ridică şi o face 
mironosiță; pe acesta, lipsa ei, îl coboară la cea mai de jos cădere, 
îl face trădător şi-l duce la spânzurătoare. Această răsturnare ne 
umple de teamă şi îngrijorare pentru mântuirea noastră, dar tot- 
odată şi de mare încredere şi nădejde, pentru puterea cea mare a 
pocăinţei, ce ne stă la îndemână. 

Dar să ne oprim mai stăruitor asupra acestora. 

Fariseii şi cărturarii, îndeosebi, şi poporul evreu în general, 
aveau credinţa că ei, ca popor ales şi chivernisitori ai Legii ce erau, 
erau destinaţi din oficiu să fie moştenitori ai împărăției cerurilor. 

Mântuitorul, în repetate rânduri, le-a arătat că această credinţă 
este greşită. Pilda vameşului şi a fariseului arată tocmai aceasta: un 
păcătos şi un drept, prin poziţia şi prin faptele lor, îşi schimbă între 
ei locurile, prin poziţia lor sufletească. 

Vierii necredincioşi, deşi la început se bucură de încrederea 
Stăpânului viei, vor auzi hotărârea : "Se va lua împărăţia de la 
voi şi se va da neamului care va face roadele ei" (Mt. 21, 43). 

Ucenicul şi păcătoasa, pomeniţi în Miercurea sfântă, «rata şi 
mai deplin acest lucru. Ucenicul cunoaşte mai bine ca oricine pe 
Domnul său: trăise ani de zile împreună, văzuse atâtea minuni, au- 
zise atâtea învățături minunate şi cu toate acestea, pentru că s-a 
lăsat robit de iubirea de argint, a ajuns la pieire veşnică. 

Dimpotrivă, desfrânata cea înstrăinată de Dumnezeu, aducând 
cu mare căinţă lacrimi şi mir de mult preţ, devine mironosiţă şi 
pregăteşte spre îngropare pe Domnul, iar lucrul ei se va vesti în 
toată lumea spre pomenirea ei. (Mc. 14,9). 

Slujba Utreniei ne pune mereu faţa în faţă cele două stări: ale 
ucenicului şi a păcătoasei; schimbarea cea bună adusă de pocăință 
şi căderea pricinuită de iubirea banilor. 

"Desfrânata a venit la Tine, vărsând mir cu lacrimi pe picioa- 
rele Tale şi s-a vindecat cu puterea Ta de mirosul greu al răutăţilor, 
iar ucenicul cel nemulțumitor, vânzându-Te pentru dragostea bani- 
lor, s-a amestecat cu noroiul" (sedealna);, sau: 


UŞILE POCĂINŢEI 107 


"Când aducea păcătoasa mirul, atunci s-a tocmit ucenicul cu 
cei fărădelege; aceea a cunoscut pe Stăpânul, iar acesta s-a des- 
părțit de Stăpânul; aceea s-a slobozit, iar acesta s-a făcut rob 
vrăjmaşului, rea este lenevirea, mare este pocăinţa..."” 

Iar Casiana Monahia, In vestita Slavă a stihoavnei, ne arată 
aievea zbuciumul sufletesc şi tânguirea păcătoasei la picioarele 
Domnului: 

"Doamne, femeia ceea ce căzuse in păcate multe, simțind 
Dumnezeirea Ta, luând rânduială de mironosiță şi tânguindu-se, a 
adus Ţie mir mai înainte de îngropare, zicând: Vai mie, că noapte 
îmi este mie înfierbântarea desfrâului şi întunecată şi fără de lună 
pofta păcatului. Primeşte izvoarele lacimilor mele, Cel ce scoţi cu 
norii apă din mare; pleacă-Te spre suspinurile inimii mele, Cel ce 
ai plecat cerurile cu nespusa plecăciune; ca să sărut preacuratele 
Tale picioare şi să le şterg pe ele iarăşi cu părul capului meu. Cine 
va cerceta mulțimea păcatelor mele şi adâncurile judecăților Tale, 
Mântuitorule de suflete, Izbăvitorul meu, să nu mă treci cu vederea 
pe mine roaba Ta, Cel ce ai nemăsurată milă”. 

învăţătura veşnică ce rezultă din întâmplările acestei zile nu 
trebuie nici o clipă uitată. Ceea ce s-a întâmplat cu Israilul de altă 
dată, cu cărturarii şi preoţii săi, se poate întâmpla şi cu Israilul cel 
nou, cu creştinii şi cu slujitorii săi: preoţii şi monahii. Nu starea de 
a fi popor ales, creştin, preot,etc, este mântuitoare, ci răspunsul la 
această chemare, faptele corespunzătoare chemării, starea lăuntrică, 
căinţa, smerenia. De aceea, Sf. Părinţi zic adesea: "Mai bine un 
păcătos smerit decât un drept mândru”. 

La sfârşitul postului, pomenirea păcătoasei şi a vânzării lui 
Iuda are un tâlc îndoit. 

Ne apropiem de Sfintele Paşti, după o îndelungată vreme de 
pregătire cu multe osteneli. Să nu fim fără de grijă; o neatenţie ne 
poate pierde toată agoniseala sufletului, ca ucenicului celui iubitor 
de argint. 

Tot aşa, cel împovărat cu multe păcate şi înstrăinat de Dum- 
nezeu, are şi el pricină de nădejde: o pocăință sinceră, din adâncul) | 
inimii şi cu lepădare de păcate, îl poate învrednici de iertare, ca pe, 
păcătoasa, ceea ce căzuse în păcate multe. 

Cu frică şi cu nădejde deci, se lucrează mântuirea. Cu frică, 
pentru nestatornicia şi şubrezenia firii omeneşti; cu nădejde în pu-s 
terea pocăinţei ce ne stă la îndemână şi în nemărginita milostivire ai| 
lui Dumnezeu, înaintea cărora nici un păcat nu rezistă. Şi luda pu 
tea fi iertat de se caia. Ne-o adevereşte păcătoasa cea de mulţi ani,,l 
care vărsînd mir cu lacrimi Va izbăvit de puterea răutăților” sul 
ne-o va arăta de asemenea şi celălalt ucenic, Petru, căruia, după .f 
întreita lepădare, lacrimile cele amare îi vor aduce iertare ca şi, 
păcătoasei. y 

Miercurea cea mare este întunecată de târgul ludei şi dej 
hotărârea cărturarilor şi fariseilor de a ucide pe Domnul, precum a 
spune limpede troparul Ceasului VI din această zi: . 

"Astăzi s-a adunat soborul cel viclean şi a gândit asupra Ta 
cele deşarte; astăzi luda, pentru tocmeala ce a făcut, şi-a arvunit 
spânzurare; iar Caiafă şi nevrând a mărturisit că unul pentru toţi a 
luat patima cea de bună voie, Izbăvitorul nostru..." 

Pentru fapta cea atât de josnică a ucenicului şi a poporului 
iudeu, care s-a lepădat de Mesia Cel atât de mult aşteptat, Biserica 
se va îndolia în toate miercurile din curgerea anului cu post şi cu 
întristare. Căci păcatul vânzării şi lepădării de Stăpânul nu s-a con- 
sumat cu moartea lui Iuda, ci se continuă peste veacuri şi apasă cu 
aceeaşi greutate şi asupra creştinilor. Fiindcă şi aceştia, ca şi popo-. 
rul evreiesc, după ce s-au învrednicit de darurile cele mari ale 
Stăpânului: răscumpărarea, înfierea, cinstea de ucenic, târguiesc pe 
Domnul pe bani şi pe un preţ de nimic, adică pe grijile cele zadar- 
nice ale veacului de acum. 

Izbăveşte Doamne, de o nelegiuire ca aceasta, sufletele 
noastre! 

SFÂNTA ȘI MAREA JOI 


Mirele Hristos ne-a chemat la ospăţul cel de taină al nunţii 
Sale, de aceea în această zi, El ne dăruieşte fără economie darurile 
Sale; şi nu numai darurile, ci însuşi pe Sine, izvorul tuturor 
darurilor. 

Patru lucruri mari prăznuim în această zi: 

- sfânta spălare; 

- Cina cea de Taină; 

- Rugăciunea din Ghetsimani şi 
- prinderea Domnului, 

întâmplări dumnezeieşti pline de taină şi necuprinse de minte. 

"Să ne apropiem dar toţi, cu frică, de masa cea de taină, să 
luăm pâinea cu suflete curate, petrecând împreună cu Stăpânul, ca 
să vedem cum spală picioarele ucenicilor şi să facem precum am 
văzut, plecându-ne unul altuia, căci aşa a poruncit Hristos ucenici- 
lor Săi...” (cosul pesna 6-a). 

Sfânta spălare ne arată taina cea necuprinsă de minte a smere- 
niei Domnului, "Care, din nemăsurata Sa bunătate, ne-a arătat ca- 
lea cea mai bună de urmat - smerenia - când a spălat picioarele 
ucenicilor Săi” (Otpustul zilei). 

Să ne uităm dar cum spală Stăpânul picioarele ucenicilor. 
Mântuitorul îşi scoate haina, se încinge cu ştergarul, toarnă apă în 
spălător şi, rând pe rând, spală picioarele colbăite şi ostenite ale 
ucenicilor. Dar de ce nu zic nimic ucenicii? De ce nu se împotri- 
vesc când le spală picioarele? Cum, acesta era un lucru obişnuit, 
firesc pentru învățătorul lor? Numai Petru,cel mai vârstnic, îşi dă 

seama de nepotrivire: "Nu, Doamne, în veac nu vei spăla pi- 
cioarele mele!" 

Fie, ucenicii primesc să li se spele picioarele, dar apoi de ce 
nici unul nu se grăbeşte să spele picioarele Mântuitorului? De ce 
nici Petru? Ucenicii se simt bine cu picioarele răcorite, dar pe ale 
Domnului nu I le răcoreşte nimeni? Bieţi oameni, ce suntem noi! 
Ne dăruieşte Domnul atâtea mângâieri, atâtea bucurii necontenit, 
în tot ceasul şi pe El nu-L bucurăm cu nimic! Nimeni nu se 
grăbeşte să-I spele picioarele ostenite pentru noi, păcătoşii. Numai 
uitare şi nerecunoştința. 

De fapt, învățătorul era sluga ucenicilor Săi: "laţi, Eu sunt 
cel ce slujeşte" zice EI şi "N-am venit ca să Mi se slujească ci 
ca Eu să slujesc". Necontenit EI le purta de grijă ca unor copii ai 
Săi; de aceea şi spălarea nu i se va fi părut aşa de neobişnuită. 

Totuşi aici este şi o adâncă taină, pe care ucenicii au slujit-o, 
fără să-şi dea seama. Domnul venise pentru a spăla pe toți oamenii 
de întinăciunea păcatului, iar El, Curăţia, Sfinţenia cea mai 
desăvârşită, nu avea nevoie de spălare. Omenirea însă, fără de 
spălarea Lui nu putea avea parte cu Dânsul: "Dacă nu te spăl, îi 
zice lui Petru, nu ai parte de Mine!" 

La sfârşitul Sfintei Liturghii se face rânduiala spălării picioare- 
lor. Altădată ea se săvârşea pretutindeni în Biserica Ortodoxă; 
acum ea a mai rămas doar la Ierusalim, la Roma... prin unele 
mănăstiri smerite şi în sufletele simţitoare ale creştinilor, care pri- 
vesc uimite şi copleşite de nespusa smerenie a Domnului. Nu pot 
uita uimirea cu care am descoperit-o într-o zi, când o bătrână de la 
țară, într-o Joi Mari, mersese la o bolnavă ce zăcea la pat, îi dusese 
un dar şi-i spălase picioarele. "Domnul Hristos, zicea ea, să spele 
azi picioarele ucenicilor şi eu să nu fac nimica? Măcar atâta am 

făcut şi eu; „am spălat picioarele Mărioarei lui Gavril şi i-am tras 
colțuni noi în picioare!". 

Lecţia cea mare de smerenie pe care ne-a dat-o Domnul 
spălând picioarele ucenicilor, lecţia slujirii aproapelui, "taina 

fratelui”, "am venit ca să slujesc”, abia acum, după două mii de 
ani, începe creştinătatea să o înveţe! 

"Doamne, Dumnezeul nostru, Cela ce ne-ai arătat nouă măsura 
smereniei, întru plecarea Ta cea preainalta şi ne-ai învăţat pe noi să 
slujim unul altuia, înalță-ne şi pe noi cu smerenia cea dumne- 
zeiască... " (Rugăciune la spălare). 

La Cină, deja încep Sfintele Patimi: "Luaţi, mâncaţi, acesta 
este Trupul Meu, cate se frânge pentru voi...; beţi dintru acesta 
toţi, acesta este Sângele Meu, care se varsă pentru voi şi pen- 
tru mulți..." Acum începe trupul să se frângă şi sângele să se verse 
şi nu va conteni până la sfârşitul veacurilor: "Aceasta să o faceţi 
Intru pomenirea Mea!" 

Nesfârşita dragoste şi copleşitoarea smerenie a Domnului la 
Cina cea de Taină! La naştere, la tăierea împrejur, pe Golgota, 
Dumnezeu, deşi îmbrăcat cu trup asemenea nouă, totuşi este văzut 
prunc în iesle, ţinut în .braţe, "om al durerilor”, în Sfânta 
împărtăşanie însă este cu totul ascuns; 1a chipul pâinii şi al vinului, 
ca să ni se poată dărui întreg de-a pururi, fără de împiedicare, "pen- 
tru iertarea păcatelor şi pentru viaţa de veci”. 

Jertfa de pe Cruce este deplină, răscumpără pentru totdeauna 
pe om; totuşi acesta poartă semnele stricăciunii aduse de păcat, 
este supus morții şi de aceea Sfânta împărtăşanie seamănă în trupul 
cel stricăcios sămânţa învierii, arvuna vieţii veşnice, "leacul nemu- 
ririi”, după cuvântul Părinților, căci ne încredințează Domnul: 
"cine mănâncă Trupul Meu şi bea Sângele Meu, are viaţă 
veşnică şi Eu ti voi învia pe el In ziua cea de apoi" (Le. 6, 54). 

Liturghia euharistică este Liturghia smereniei Domnului, Li- 
turghia dragostei Sale, testamentul iubirii Sale de oameni: "Aceas- 
ta să o faceţi Intru pomenirea Mea!" Şi, în adevăr, la fiecare 
Sfântă Liturghie se reînnoieşte jertfa întru amintirea Domnului, 
Care mereu se jertfeşte, ca mereu să ne sfințească şi să ne tragă la 
Sine. Cu adevărat, nu este mai mare lucru pe lume decât acesta. 
Lucrare dumnezeiască, minune necontenită, piatră de poticnire: 

- vezi pâine Şi vin şi guşti came şi sânge; 

- iei o fărâmă şi ai întregul neîmpuţinat,; 

- este aici pe acest altar şi in acelaşi timp pe toate altarele 
creştine din lume! 

Minunea dumnezeiască, ce se săvârşeşte imediat la cererea 
preotului liturghisitor, Dumnezeu Cel atotputernic este la dispo- 
ziţia omului! 

Minune permanentă, dragoste nemăsurată, smerenie neajunsă a 
lui Dumnezeu, pe toate le vedem în fiecare zi pe Sfântul Prestol. Şi 
totuşi... slujitorii Săi îl trec cu vederea, îl lasă uitat, îl nesocotesc, 
umblând împrejur fără evlavie şi fără cutremur, discutând lucrurile 
cele mai străine de locul şi momentul dumnezeiesc care se 
săvârşeşte. Ce se întâmplă atunci în altar? Răstignim iar şi iar pe 
lisus Hristos, dar nu spre mântuirea, ci spre osânda, spre pierzarea 
şi aruncarea noastră în întunericul cel mai dinafară. 

"Biserica Ortodoxa, înalt euharistică, cu totul euharistică, nu 
poate G adusă iarăşi la frumuseţea şi puterea ei primară, decât 
atunci când preoţii ei vor înflori ca merii de iubire către Hristosul 
cel Euharistie; când inimile noastre vor G candele aprinse să cădel- 
nițe înmiresmate de tămâie la picioarele împăratului din Altar” 
(Gala Galaction). 

"Cinei Tale celei de Taină, astăzi Fiule al lui Dumnezeu, părtaş 
mă primeşte..." 

Cu rugăciunea din Ghetsimani şi cu prinderea Domnului deja 
am intrat în Vinerea cea Mare a Sfintelor şi înfricoşatelor Patimi. 

SFINTELE PATIMI - VINEREA MARE 


Sfinte, mântuitoare şi înfricoşate, numeşte Biserica Patimile 
Domnului. Sfinte, pentru că Cel ce le-a răbdat este Sfântul Sfinți- 
lor, Sfinţenia însăşi; mântuitoare, pentru că ele sunt preţul cu care 
Domnul a răscumpărat neamul omenesc din robia păcatului; rnrri- 
coşate, pentru că nu poate fi ceva mai cutremurător, mai înfricoşat 
decât ocara, ruşinea şi batjocura pe care făptura le-a aruncat asupra 
Făcătorului şi Dătătorului de bine, Care pe toate le-a răbdat până la 
moarte, rugându-Se pentru călăii Săi. însăşi făptura neînsufleţită se 
cutremură şi se revoltă în faţa acestei nemaipomenite fărădelegi. 

Cina de Taină din foişor este totodată şi Cina despărțirii: 
"De acum, să faceţi acestea întru pomenirea Mea". De acum, 
Domnul nu va mai gusta decât oţet şi fiere şi cu gustul lor va muri; 
şi nu se va mai odihni decât în sabatul cel mare al mormântului. 

După Cină, Mântuitorul va fi coborât cu ucenicii pe drumul ro- 
man care se vede şi astăzi, spre Siluan, şi de aici pe Valea Chedro- 
nului au ajuns în Grădina Ghetsimani, unde adesea mergea să se 
roage. 

în faţa Sfântului Altar din Biserica Mare, care se află acum în 
Grădina Măslinilor, se întinde o lespede mare, colțuroasă, piatra pe 
care s-a rugat Domnul în această noapte, cu lacrimi şi sudori de 
sânge, şi pe care omenirea nu va înceta până la sfârşitul veacului 
s-o spele cu lacrimile căinţei şi ale recunoştinţei. lar afară, lângă 
Biserică, mai sunt încă opt măslini uriaşi, odrăsliţi din tulpinile ce- 
lor ce au fost martori agoniei Domnului. 

în primele veacuri, creştinii din Ierusalim se adunau la foişorul 
Cinei, de unde mergeau, pe rând, la toate locurile Sfintelor Patimi, 
în fiecare loc se citeau cuvintele Evangheliei respective şi se 
retrăia înfricoşata dramă. Poporul ascultând, plângea şi se tânguia, 
iar în Vinerea Mare, când se citea Evanghelia de la Ghetsimani şi 
Golgota, strigătele şi suspinul lor erau aşa de mari, că se auzeau 
până la zidurile oraşului. 

Până astăzi, la Ierusalim se urmează această sfântă tradiţie. 
Ceasurile de vineri dimineaţa se citesc în biserica de la fostul Pre 
toriu, unde a fost judecat şi condamnat Domnul; dedesubt se află 
temniţa celor osândiţi şi lespedea găurită, unde au stat sfintele pi 
cioare ale Domnului, pe care mulțimea de pelerini o spală cu la 
crimi în aceste zile. Apoi, se face o procesiune pe Calea Durerii, pe 
ulițele pe care a purtat Domnul Crucea osândei. A rămas ca mărtu 
rie, in piatra zidului, urma mâinii Domnului, cu care S-a sprijinit, 
căzând sub povara păcatelor noastre şi pe care m-am învrednicit şi 
eu, nemernicul, a o săruta. Slujba se încheie la Golgota, locul 
răstignirii... ii 

La noi, slujba Sfintelor Patimi începe joi seara, cu slujba celor 
douăsprezece Evanghelii, care ne aduce aminte de rânduiala prime- 
lor veacuri creştine. Evangheliile alese de la cei patru evanghelişti 
se citesc încadrate de citiri şi cântări, care sunt introduceri şi co- 
mentarii la textele ce se citesc. 

In chip firesc ele stăruie îndelung asupra smereniei negrăite şi 
pogorârii (kenozei) celei necuprinse de minte, a Domnului. "Cel ce 
se îmbracă cu lumina ca şi cu o haină, stat-a gol la judecată, şi a 
primit palme peste obraz, din mâinile pe care le-a zidit" (Antiton 
10). "Astăzi a fost spânzurat pe lemn, Cel ce a spânzurat pământul 
pe ape; cu cunună de spini a fost încununat împăratul îngerilor, cu 
porfiră mincinoasă este îmbrăcat Cel ce îmbracă cerul cu nori..." 
(Antifon 15). "Fiecare mădular al sfântului Tău trup a răbdat ocară 
pentru noi; Capul, spini, faţa, scuipări, obrazul, loviri cu palme, 
gura, gustarea oţetului cel amestecat cu fiere, urechile, hulele cele 

păgâneşti, spatele, biciuiri, şi mâna trestie, întinsorile a tot trupul 
pe cruce, şi cuie, încheieturile şi coasta suliță, "(la Laude). 

De aceea "toată făptura s-a schimbat de frică, văzându-Te pe 
Tine, Hristoase, pe Cruce răstignit; soarele s-a întunecat şi teme- 
liile pământului s-au cutremurat, toate au pătimit împreună cu 
Tine, Cel ce ai zidit toate; Cel ce ai răbdat de voie pentru noi, 
Doamne, slavă Ţie” (Stihoavna). 

Dar mai fără de măsură s-a sfărâmat inima Maicii Preacurate: 
"Văzând mieluşeaua, Măria, pe Mieluşelul său tras spre junghiere, 
mergea după El zdrobită, împreună şi cu alte femei, strigând aşa: 
Unde mergi, Fiule? Au doară este iarăşi altă nuntă în Cana, şi acolo 
Te grăbeşti acum, ca să le faci lor vin din apă? Spune-mi un 
cuvânt, Cuvinte, şi nu mă trece cu vederea tăcând!" (cos). 

Şi iarăşi: "Văzându-Te pe Tine, Cuvinte, spânzurând pe Cruce, 
Fecioara cea fără prihană, tânguindu-se cu milă ca o maică, s-a 
rănit la inimă cu amar, şi suspinând cu durere din adâncul sunetu- 
lui, Zgâriindu-şi obrazul, se chinuia... "(Stihoavna). 

Legiuitorii lui Israil şi poporul cel necredincios s-au arătat mai 
împietriți decât pietrele şi "au pironit pe Cruce pe Cel ce le-a tăiat 
marea cu toiagul şi i-a povăţuit în pustie; au adăpat cu fiere pe Cel 
ce le-a plouat mană în pustie de mâncare" (Antifon 6). 

însuşi Domnul îi întreabă cu mâhnire şi nedumerire: "Poporul 
meu, ce am făcut vouă? Sau cu ce v-am supărat? Pe orbii voştri i- 
am luminat, pe cei leproşi i-am curăţit, pe cei morţi i-am înviat! 
Poporul meu, ce am făcut vouă? Şi cu ce Mi-aţi răsplătit? în loc de 
mană, cu fiere, în loc de apă, cu oţet; în loc să Mă iubiţi, pe Cruce 
M-aţi pironit!" (Antifon 12). Şi încheie: "Două lucruri şi rele a 
făcut fiul Meu cel întâi-născut, Israel: pe Mine, Izvorul apei vieții, 
M-a părăsit şi şi-a săpat luişi puț sfărâmat,; pe Mine M-a răstignit 
pe lemn, iar pe Vara va I-a cerut şi I-a slobozit...” (Laude). 

De aceea, "de acum nu te voi mai răbda; chema-voi neamurile 
şi acelea Mă vor proslăvi..." (Antifon 12). 

Ascultând cele douăsprezece Evanghelii cu întristare şi cutre- 
murare, Biserica ne îndeamnă să urmăm tâlharului celui drept şi să 
strigăm cu credinţă: "Pomeneţte-ne Mântuitorule, Intru 
împărăţia Ta". Şi să aducem curate simţirile noastre înaintea lui 
Hristos, ca să nu ne sugrumăm cu grijile lumii, ca luda: să nu 
prăznuim Pastile noastre ca iudeii, ci curăţindu-ne de toată întină- 
ciunea şi curat să ne rugăm Lui... 

Contemplând încă această negrăită smerenie a Mântuitorului, 
pe care El de bună voie a luat-o pentu noi, întristarea Bisericii nu 
este deznădăjduită, ci plină de nădejde şi stăpânită, copleşită de iu- 
birea lui Dumnezeu pentru noi. 

în Sfânta şi Marea Vineri, dimineaţa, Liturghie nu se săvâr- 
şeşte, pentru că însuşi Mielul lui Dumnezeu este jertfit acum; este 
vreme de post total, pentru că Mirele s-a luat de la noi (Mt. 9, 15). 

Ceasurile împărăteşti din nou ne pun înainte necuprinsa co- 
borâre şi smerenie a Domnului, spaima şi cutremurul întregii făp- 
turi, Crucea cea dătătoare de viaţă, credinţa tâlharului, din care se 
impun câteva învățături de mare însemnătate pentru mântuirea 
noastră. 

Nefericitul ucenic şi vânzător va uimi de-a pururi lumea. Bise- 
rica va osândi fără cruţare pe luda cel fără de lege, care nu a vrut să 
înţeleagă nimic din toate minunile Domnului şi din toată dumne- 
zeiasca învăţătură pe care o auzise de la învățătorul, pe Care 
vânzându-L pe bani şi-a agonisit spânzurară şi moarte veşnică. 
"Din ce pricină, îl întreabă ea, te-ai făcut vânzător Mântuitorului? 
Au doară te-a despărţit de ceata Apostolilor? Au doară te-a lipsit 
de darul tămăduirilor? Au doară, nu ţi-a spălat şi ţie picioarele la 
Cină?" O, cât de absurdă şi de cât rău este pricinuitoare iubirea de 
argint, care a dat judecătorilor celor fără de lege pe Judecătorul Cel 
drept, şi care face pe ucenic să se lepede de învățătorul şi să se li- 
pească de diavolul, să cadă din lumină întru întunericul morţii. 

Dimpotrivă, ridicarea tâlharului celui răstignit de-a dreapta 
Domnului ne umple sufletele de nădejde. La începutul săptămânii. 

când eram în aşteptarea Mirelui, ne întristam şi ne temeam să nu 
rămânem afară din cămară, neavând haina de nuntă: "Cămara Ta, 
Mântuitorule, o văd împodobită si îmbrăcăminte nu am ca să intru 
într-însa..." Acum însă Mirele a venit şi cel dintâi care a intrat în 
cămara de nuntă a fost tâlharul: "Artăzi vei fi cu Mine în Rai!" 
Care a fost haina lui de nuntă, ce îmbrăcăminte a avut, că s-a 
învrednicit de atâta dar? Strigătul de încredere şi smerenie către 
Dumnezeu Cel ascuns, cu Care împreună pătimea chinurile răstig- 
nirii, credinţa şi smerenia care au îndreptat pe vameşul, acestea au 
deschis tâlharului Raiul! 

Dar faptul se cuvine privit şi mai cu luare aminte. Vinerea 
Mare este ziua poticnirilor. Poporul cel ales îşi pierde dreptul de 
întâi-născut prin nelucrare şi necredinţă faţă de Dumnezeu; luda, 
din ucenic şi hărăzit împărăției, moşteneşte iadul pentru iubirea de 
arginţi; Petru, ucenicul, se leapădă de învățătorul dintr-o nesocotită 
încredere în sine şi numai cu amare lacrimi îşi va putea spăla 
greşeala; păcătoasa cea desfrânată devine mironosiţă şi toată lumea 
va vorbi de umilinţa şi căinţa ei, iar tâlharul cel ucigaş, intră pri- 
mul în Rai, prin smerenie şi credinţă. 

Toate aceste răsturnări ne umplu de cutremur şi de nădejde tot- 
odată. Faptele noastre, deşi trebuitoare şi de mult folos, nu sunt 
îndestulătoare pentru mântuire. Dacă ar fi fost, nu mai era nevoie 
de venirea şi pătimirea lui Hristos. Dar lumea nu s-a putut mântui 
fără El. Păcatul este o rană adâncă, nevindecabilă; numai Dum- 
nezeu putea s-o vindece şi numai "prin rana Lui noi toți ne-am vin- 
decat". Dar omul trebuie să-şi recunoască măsura neputinței sale şi 
cu inimă smerită să se atârne cu credinţă tare de Hristos, ştiind că 
numai de la EI vine izbăvirea: "Pomeneşte-ma Doamne..." şi va 
auzi ca tâlharul: "Astăzi vei fi cu Mine In Rai!". 

SAMBATA MARE - SABATUL 


Fărădelegea s-a săvârşit, dar totodată Domnul şi-a împlinit lu- 
crarea răscumpărătoare: "Săvârşitu-s-a !'' Dumnezeiescul trup 
atârnă pe Cruce, gol şi mort, fără suflare; losif şi Nicodim îl gătesc 
pentru îngropare, tânguindu-se cu plângere şi umilință: "Cum Te 
voi îngropa, Dumnezeul meu? Sau cum Te voi înfăşură cu giul- 
giuri? Cu ce mâini mă voi atinge de trupul Tău cel nestricat? Sau 
cu ce cântări voi cânta ducerii Tale de aici? " Se scoate Sf. Epitaf 
în mijlocul Bisericii cu Sfânta Evanghelie şi Sfânta Cruce, semnele 
de slavă ale Celui răstignit, şi poporul evlavios îi aduce prinos flo- 
rile primăverii şi florile sufletului: lacrimile căinţei şi frângerea 
inimii. 

Prohodul Domnului de vineri seara este ultima etapă a tângui- 
rii pentru Domnul Hristos, Care se află în mormânt. Slujba este 
alcătuită din Psalmul 118, folosit în tradiţia ebraică la Paşti, între 
stihurile căruia s-au intercalat strofe alcătuite de Biserică; e un fel 
de împletire a celor două Testamente. Cele trei părți ale slujbei ne 
arată şi mai deplin negrăita coborâre a Domnului, Care merge până 
la cele mai de jos ale iadului, unde se afla omul căzut. E capătul 
cel mai de jos al pogorârii lui Dumnezeu pentu mântuirea neamu- 
lui omenesc, în timp ce trupul se află în mormânt, Domnul cu su- 
fletul se coboară în iad ca un Dumnezeu, sfărâmând porțile iadului 
şi eliberând pe cei legaţi. 

Dar ce sunt aceste "porți" pe care le sfărâmă Domnul? Iadul cu 
porţile lui, care zăvorăsc pe cei morţi din veac, este starea decăzută 
a omenirii depărtate de Dumnezeu prin păcat, starea de izolare şi 

deznădejde în care se află omenirea căzută. Hristos, luând asupra 
Sa singurătatea morţii şi lăsându-Se legat de lanţurile ei, a sfărâmat 
aceste lanţuri, ducând comuniunea, viaţa şi lumina în locul unde 
domnea întunericul, moartea şi singurătatea. Coborând în 
împărăţia morţii, Hristos a biruit pentru totdeauna moartea, 
aducând în locu-i viaţa veşnică. De aici, marea şi nestăvilita bucu- 
rie pascală. De acum moartea şi iadul nu mai au putere. Biserica 
este locul unde porţile iadului nu se mai închid niciodată asupra 
omului. "Când Te-ai pogorât la moarte, Cela ce eşti viața cea fără 
de moarte, atunci iadul ai omorât cu strălucirea Dumnezeirii”. 
“în mormânt, Viaţă, pus ai fost, Hristoase, şi cu moartea Ta pe 
moarte o ai pierdut şi viaţă lumii Tu ai izvorât". 

în această biruinţă asupra iadului, Domnul este ca "un leu 
adormit", ca soarele care apune şi răsare pentru a risipi întunericul 
şi ca bobul de grâu, care moare pentru a rodi viaţa veşnică. 

De la spaima în faţa negrăitei coborâri a Domnului pentru bi- 
ruinţa asupra morţii, prohodul trece la odihna Sâmbetei celei Mari, 
care după fapta cea neagră de vineri, lasă să se întrevadă zorile albe 
ale învierii. "Astăzi Tu ai sfințit ziua a şaptea, pe care ai 
binecuvântat-o cu încetarea lucrărilor Tale, că toate le prefaci şi le 
înnoieşti, odihnindu-Te". "Ziua de azi mai înainte a închipuit-o cu 
taină marele Moise zicând: Și a binecuvântat Dumnezeu ziua a 
şaptea; aceasta este ziua odihnei, în care S-a odihnit de toate 
lucrările Sale Unul-Născut, Fiul lui Dumnezeu, după trup 
odihnindu-Se, şi la ceea ce era iarăşi întorcându-Se, prin înviere, 
ne-a dăruit nouă viaţă veşnică, ca un singur bun şi iubitor de 
oameni. 

La sfârşitul slujbei, se înconjoară biserica cu Sfântul Aer, pe 
sub care trec credincioşii, izbăviţi prin patima Domnului. Paremia 
care se citeşte îndată, profeția cu câmpul de oase de la lezechil (37, 
1-14), face din nou să se întrevadă învierea cea de obşte, Parusia. 

Liturghia Sfântului Vasile dimpreună cu vecernia din Sâmbătă 
Mare, cu multe citiri biblice, urmează după chipul cel mai vechi al 

slujbei bisericeşti. Citirile sunt întrerupte de două ori, prin acla- 
maţii entuziaste, care se repetă de multe ori: “Să cântăm Domnu- 
lui, căci cu slavă S-a proslăvit” şi "Pe Domnul lăudaţi-L şi-L 
preainălțaţi intru toţi vecii!" 

A dispărut deja atmosfera de apăsare şi întristare a Sfintelor 
Patimi. Zorile învierii înaintează tot mai luminos. 

Cele cincisprezece paremii ne pun înainte chipurile învierii din 
Vechiul "Testament, marile lucrări ale lui Dumnezeu în lume: Face- 
rea, izbăvirea din robia Egiptului, trecerea prin Marea Roşie, trece- 
rea Iordanului în Canaan a lui losua, proorociile mesianice şi 
încheie cu Daniil şi cu cei trei tineri din cuptor, icoană a izbăvirii 
neamului omenesc din cuptorul iadului. 

La Ierusalim, în cuprinsul acestei slujbe a Sâmbetei Mari are 
loc covârşitoarea minune a arătării Sfintei Lumini. Faptul se pe- 
trece în timpul Vohodului Vecerniei, la cântarea Luminii; Lumina 
cea Lină este însuşi Hristos, este Lumina învierii. 

Procesiunea este măreaţă. Patriarhul cu tot sinodul, arhiman- 
driţii, stareţii mănăstirilor din Palestina, monahi şi fraţi, toată 
Frăția Sfântului Mormânt, la care se adaugă şi pelerinii clerici, 
înşiruiţi pe două rânduri într-o ordine desăvârşită, merg de la alta- 
rul Bisericii învierii spre Sfântul Mormânt, în sunete de clopot şi 
toacă, împletite cu glasurile neîntrecute ale slujitorilor şi întreg 
văzduhul este numai sunet şi cântare. Procesiunea se face fără 
lumânări şi în toată biserica nu se află nici o candelă sau lumânare 
aprinsă. 

Să ne închipuim această măreaţă privelişte. De jur împrejurul 
Sfântului Mormânt, lume de pe lume, ca la un mare spectacol, 
înghesuită peste tot şi la toate nivelele unde se poate sta, până sus 
la uriaşa cupolă de deasupra. Toţi ţin în mâini bucheţele de 
lumânări, câte treizeci şi trei, după numărul anilor pământeşti ai 
Mântuitorului, cu privirile aţintite spre Sfântul Mormânt, într-o 
încordată aşteptare. Procesiunea slujitorilor înconjură de trei ori 
Sfântul Mormânt şi cele două capete ale şirului se ajung 

înfăşurându-l ca o uriaşă panglici vie. Privindu-i, gândul se duce la 
hora cosmică a aştrilor şi a atomilor, in rotirea lor neobosită. Ceea 
ce simbolizează aceia, aici se petrece aievea: Dumnezeu este cen- 
trul existenţei, toată făptura se roteşte în jurul lui Hristos, prin Care 
toate viază şi se mişcă. Parca deja a început măreţul ospăț de 
nuntă al Mirelui Hristos precum zice Biserica: "Mire Hristoase, 
Care eşti mai frumos decât toți fiii oamenilor, Care ne-ai chemat la 
ospățul cel duhovnicesc al nunţii tale "(Marţea cea Mare). Chipurile 
luminoase ale slujitorilor, tineri şi cu trăsături îngereşti, preînchi- 
puiesc mulţimea tinerilor în haine albe din jurul tronului Mielului, 
din Apocalips, iar cântarea lor este bărbătească şi plină de fru- 
museţe, ca vuietul de ape multe... 

Mormântul Domnului este pecetluit de cu seară: "Lumina era 
In întuneric, dar întunericul au a cuprins-o''. După a treia încon- 

jurare se despecetluieşte uşa. Patriarhul intră înlăuntru, adună cu 
mâinile vata de pe lespedea Sfântului Mormânt, aprinsă cu o lu- 
mină fosforescentă, care nu arde şi iese cu ea afară la mulțime... Se 
ridică un colţ al vălului care ascunde Lumina... 

Un strigăt de uimire cutremură toată biserica şi ropotele de 
aplauze ale unei nestăvilite bucurii umplu văzduhul. "Lumina /ui 
Hristos luminează tuturor". Flăcări mari se învăluie în sfeşnicele 
înalte ale Sfântului Mormânt şi în vasele sferice din mâinile arhie- 
reilor de o parte şi de alta a Sfântului Mormânt şi de la altarul Bi- 
sericii învierii. Toată lumea se înghesuie să-şi aprindă buchetul de 
lumânări de la Sfânta Lumină şi în câteva clipe întreaga biserică 
este o mare de foc. "Acum foare s-au umplut de lumină, şi cerul şi 
pământul”. 

Pastile, sărbătoarea luminii, a biruinţei, a bucuriei şi totodată 
inaugurare, început al împărăției celei veşnice. Aşa cum pe Tabor 
Domnul şi-a arătat o clipă ucenicilor slava Sa, tot aşa şi acum, la 
Sfântul Mormânt prin Sfânta Lumină, Hristos Cel înviat 
străluceşte o rază a slavei Sale peste cei adunaţi la ospăţul cel de 
taină al învierii Sale. 

Dar totul durează doar câteva clipe; e o icoană, o arvuna numai 
şi încă nu e bucuria cea deplină. De aceea, în noaptea învierii Bi- 
serica o va spune cu dorire: "O, Pastile cele mari şi preasfinţite, 
Hristoase...] Dăruieşte-ni-le însă mai adevărat, în ziua cea nein- 
serată a împărăției Tale!" 

încetul cu încetul, entuziasmul se potoleşte, lumea e fericita ca 
încă o dată s-a învrednicit să primească Sfânta Lumină. La altarul 
Bisericii învierii începe citirea celor cincisprezece paremii şi se 
continuă Sfânta Liturghie a Sâmbetei celei Mari, la care am avut 
marea fericire să slujesc şi eu, nevrednicul, ca smerit pelerin la 
Sfintele Locuri din Țara Sfântă (în aprilie 1974;. Dar, în jurul 
Sfântului Mormânt, până târziu se vor împleti cu dangătul clopote- 
lor, ecourile bucuriei pascale ale mulțimilor de credincioşi de toate 
confesiunile, adunaţi la dumnezeiescul ospăț. 

"' 0, Pastile cele mari si preasfinţite, Hristoase...I" 

LUMINA CEA NEÎNSERATĂ 


"Puţină este osteneala, veşnică odihna” 
(Cuv. Moise) 


Mai ieri ne îngrijoram la vestea sosirii luptelor celor duhov- 
niceşti, de la începutul Postului. Câteva zile doar ne despart de cu- 
tremurul şi tânguirea Golgotei. Şi iată acum toate au trecut, au 
rămas în urmă. Bucuria pascală şi lumina învierii se revarsă peste 
noi cu îmbelşugare. Mirele Hristos ne-a poftit pe toţi la ospăţul 
Său de nuntă... 

Dar, până să ajungem aici, a trebuit să călătorim pe o cale 
strâmtă, însă foarte sigură, bine bătătorită, pentru că pe ea au 
călătorit mulți înaintea noastră; aceea pe care ne-a arătat-o pas cu 
pas Sfântul şi marele Post. 

Mai întâi ne-am pregătit cu grijă, ca pentru orice lucru mare 
din viaţă şi pentru ca să fim siguri că vom ajunge fără greş la ţinta 
dorită. Apoi am declarat făţiş, cu îndrăzneală, război diavolului, cu 
rugăciune şi cu post; cu rugăciune stăruitoare şi aspre nevoinţe, cu 
curăţire de păcate şi cu lucrarea virtuţii, călăuziţi necontenit de 
învăţăturile Sfinților Părinţi şi de pilda vieţii lor desăvârşite şi 
întăriți necontenit de harul Sfântului Duh. Sfintele Patimi ale 
Domnului ne-au arătat mai deplin rostul pregătirii noastre: de a ne 
împotrivi din răsputeri răului şi a ne lăsa scrişi cu Degetul Tatălui 

Ceresc. Căci mântuirea este marele dar pe care ni-l face Mântuito- 
rul Hristos, prin Sfintele Sale Patimi, şi nu rod al ostenelilor 


noastre. 
Nu există alta cale pentru a ajunge la marea bucurie a învierii. Cuprins 
Pe ca trebuie să călătorim toată viaţa, căci Pastile din acest an şi 
din fiecare an este numai o arvună, o repetiţie pentru Pastele cel Cuvânt înainte, de ]. P. S. Mitropolit Daniel ............ 5 

